
PRAEFATIO 
Ratio particularis tractandi hanc quaestionem 


Multo magis praeferrem tractare illas tam pulchras 
quaestiones, quibus operam dant theologi, praesertim Doc- 
tores theologiae asceticae vel mysticae. Illi iam in ipso 
labore, propter characterem singularem illarum quaestio- 
num, inveniunt magnam delectationem moralem atque spi- 
ritualem. 

Sed cum in mundo dentur, et quidem abundanter, abu- 
sus potentium, tam multa mala moralia, saepe opus est trac- 
tandi quaestiones, quae, quamvis sint necessariae (proh do- 
lor), sed minime pulchrae, neminem aedificantes. Ex his 
non paucis paucum gratis argumentis, qui debent tractari 
fere sine ulla satisfactione morali, sed solummodo ad malum 
impugnandum, est etiam quaestio de matrimonio ad nor- 
mam legum civilium, quod a multis etiam nunc concubina- 
tus, in C. J. C. ,,matrimonium civile, ut aiunt" vocatur*), 
cui autem in lingua vulgari tribuitur nomen matrimonii 
civilis. 

Specialis ratio, propter quam tractandam esse iudicavi 
illam minime gratam quaestionem, est status iuridicus matri- 
monii in Republica Lithuana. In Republica Lithuana, cuius 
civis sum, usque adhuc non datur institutio sic dicti matri- 
monii civilis. In hac regione matrimonia et omnes causae 
matrimoniales catholicorum reguntur modo differenti ab 
aliis non paucis regionibus Europae. In Republica Lithuana 
matrimonia adhuc conservant intactum characterem  reli- 
giosum atque sacramentalem et reguntur ad normam iuris 
Canonici. 

Matrimonia acatholicorum et infidelium in hac regione 
reguntur etiam secundum normas uniuscuiusque confessionis. 


1!) Can. 188 n. 5*. 

Non desunt tamen etiam in hac regione calumniantes 
matrimonium religiosum «et efferentes s.d. matrimonium 
civile. 

Nec defuerunt conatus introducendi s. d. matrimonium 
civile, usque ad praesens tamen sine exitu. Unanimis catho- 
licorum resistentia huic novitati usque ad huc efficax fuit. 
Tamen matrimonii sanctitas etiam in hac regione non est 
extra periculum. 

Nemo autem est, qui non iudicet causam sanctitatis ma- 
trimonii et familiae dignam esse laboris et sacrificii. His 
imminentibus periculis motus et ad patefaciendam veram 
doctrinam de matrimonio tum defendentibus, tum impugnan- 
tibus sanctitatem matrimonii in regione Lithuaniae disserui 
de hac quaestione. 


Momentum quaestionis 


Fatemur sane, sancta Ecclesia docente, dari alios status 
sanctiores perfectioresque matrimonio, proinde quaestiones- 
que tractandas plus allicientes corda et mentes doctorum. 
Tamen etiam fatendum est sanctitatem familiae esse funda- 
mentu omnis vitae et virtutum. 

».Sicut populus, sic et sacerdos'* (Osse, 4, 9). Et revera, 
ibi florent status perfectiores, virtutes, ibi nascuntur et for- 
mantur sancti, ubi intacta manet sanctitas familiae. 

Item status matrimonialis est una ex viis, qua perve- 
niendum est ad ultimum finem longe maiori parti membro- 
rum generis humani. 

In familia ex matrimonio nascuntur et formantur 
membra Ecclesiae, cives status. En ratio, quare de sanctitate 
et sanitate vinculi matrimonii familiaeque oportet solicitos 
esse omnes, quibus saltem sub aliquo respectu curae est 
prosperitas ac salus populi. 

Proh dolor, in multis iam regionibus matrimonium et 
familia spoliata sunt suo charactere religioso per sic dictum 
matrimonium civile. In nonnullis regionibus celebratio s. d. 
matrimonii civilis ante verum contractum matrimonialem est 
obligatoria, ex quo sequitur tyrania moralis fidelium, casus 
horrendi, quod aliquando pars catholica obligatur lege civili 

contra propriam conscientiam cohabitare cum parte athea 
recusante, post peractam formalitatem civilem, contrahere 
verum matrimonium. 

Matrimonium civile facultativum vel subsidiarium, fa- 
vens omnibus perversae mentis et voluntatis, fidelibus, est 
schola indiferentismi religiosi. Populus vero etiam fidelis, 
propter deffectum cognitionis rerum, difficiliori animo ferrt 
tributa statui solvenda, quam institutionem, quae appellari 
potest causa omnium malorum. Item non raro accidit, quod 
in regionibus, in quibus viget s. d. matrimonium civile facul- 
tativum, catholici, non athei aut malae voluntatis, praesu- 
munt inire matrimonium civile. Causa vero eiusmodi agendi 
est, quod fidelibus non satis nota est sana doctrina de matri- 
monio, de eius sanctitate etc. Recte dicit D. J. Dermine: 
,.lignorance n'est pas toujours l'innocence. Beaucoup pé- 
chent parce q'ils ne connaissent pas ni la beauté de la vertu, 
ni la gravité de la faute, qu'ils commettent, et si est helas 
trop vrai que tant de foyers sont de nos jours contaminés... 
s'est aussi parce qu'ils profanent ce qu'ils ignorent et comme 
le dit le suoverain Pontif dans son admirable encyclique 
Ubi arcano Dei*", parce qu'on ,, vu s'obscursir dans le 
peuple la conception religieuse du mariage que l'Eglise lui 
avait inculquer?). 

Verum est catholicos nostris diebus sollicitos esse de 
multis aliis gravis momenti quaestionibus, sed nonne sancti- 
tas matrimonii et familiae est maioris momenti prae multis 
ceteris? Existimamus esse operis pretium loqui multum de 
hac quaestione tam ad eruditos, quam ad populum. 


De quo in hac dissertatione sermo erit 


In tractando matrimonio ad normam legum civilium 
silentio praeteriri potest quaestio de matrimonis non bapti- 
satorum necnon de competentia gubernii civilis in eorum 
matrimonia. Haec enim quaestio potius spectat ad philo- 
sophiam iuris, ad Ethicam, ubi agitur de officis status civilis 


?) L'ábbé J. Dermine. La doctrine du mariage chretien, pg. 14. 

erga Deum, erga cives, de concordantia legum civilium cum 
lege divina — naturali et positiva; vel etiam ad ius publicum, 
ubi agitur de relatione status civilis ad legem ecclesiasticam 
explicantem vel declarantem ius divinum. 

Tractabitur hic exclusive de valore s.d. matrimonii 
civilis baptisatorum et hoc sub quadruplici respectu: 


a) relate ad naturam matrimonii, i. e. dato, sed non 
concesso, matrimonium baptisatorum non esse sacramentum, 
vel contractum posse separari a sacramento; 


b) relate ad ius Ecclesiae, i. e. considerando Ecclesiae 
naturam et ius, uti in se est, non ut sibi fingunt adversarii, 
item considerando naturam et characterem contractus ma- 
trimonialis baptisatorum; 


c) relate ad rationes pro matrimonio civili, i. e. consi- 
derando varias rationes, quas adducunt fautores huius insti- 
tutionis ad eam probandam et defendandam; 


d) relate ad effectus ex matrimonio s. d. civili, i. e. con- 
siderando ea, quae vel ipsi fautores huius institutionis simul 
cum ea institutione proponunt, vel quae ex ipsa, admissa 
eorum doctrina de natura matrimonii, logice sequuntur, vel 
quae solummodo postea in vita practica apparent. 

His examinatis solvenda erit quaestio, an gubernium 
civile possit invenire in hac materia solida argumenta vindi- 
candi in negotiis matrimonialibus illam partem, ad quam 
praetendit per institutionem s. d. matrimonii civilis. 

PARS PRIMA 


DE MATRIMONIO AD NORMAM 
LEGUM CIVILIUM 


Priusquam perveniemus ad diudicandum valorem insti- 
tutionis s. d. matrimonii civilis, exponenda sunt: doctrinae 
civilistarum de matrimonio, notio, origo et fundamenta ipsius 
matrimonii civilis. De primis agitur in capite primo huius 
partis; de ceteris — in capite secundo. 


CAPUT PRIMUM 
DOCTRINAE CIVILISTARUM DE MATRIMONIO 


ARTICULUS I 
QUID DE NOTIONE MATRIMONII 


Si ipsum nomen consideramus, omnes concedunt id 
originem ducere a matre, quae, si iam coniugalem societa- 
tem consideramus, videtur principaliori munere in hac socie- 
tate fungere?). Praesertim elucet hoc considerando matris 
partem in prolis procreatione et formatione. 

Alia nomina in variis idiomatibus v. g. nuptiae, le 
nozze, die Ehe, brak, malZenstvo, exprimunt vel ceremonias 
rituales, quae peragebantur contrahendo matrimonium, vel 
aliquid aliud, secundum id, quod a populo magis aestima- 
batur. Haec vero aestimatio dependet ab educatione et inte- 
ligentia populi. 

Si vero ipsam rem spectas, definitiones matrimonii 
variantur secundum diversitatem opinionum de matrimonii 
natura. 


9) Conf. F. Cappello. De Matrimonio pg. 1. 

Auctores iuris Romani communiter tradunt duas matri- 
monii definitiones: Justiniani (Inst. 1. 9. de patr. potest. 
8 1) ,, matrimonium est viri et mulieris coniuctio individuam 
vitae consuetudinem continens^, et alteram Modestini (I. 1. 
D.23, 2) ,nuptiae sunt coniunctio maris et feminae et con- 
sortium omnis vitae divini et humani iuris communicatio". 
Quae duae definitiones alia aliam quasi supplent. Modestinus 
non facit expressam mentionem de indissolubilitate matri- 
monii; Justinianus vero nihil dicit de supernaturali huius 
contractus charactere. Istae definitiones, uti dicit P. Vidal^), 
propterea non plene exprimunt essentiam matrimonii, quod 
auctores harum definitionum fortasse considerabant non 
solam naturam matrimonii, sed etiam mores populi illorum 
temporum. Coniuctio maris et feminae, de qua sermo fit in 
utraque definitione, non excludit consensum contrahentium, 
imo secundum Ulpianum (L.30. D. 50. 17 de R. J.) ,,nuptias 
non concubitus, sed consensus facit", sed hic consensus nec 
solus sufficiebat, nec nostro sensu intelligebatur. Ut esset 
vinculum matrimoniale, in Jure Romao fuerunt necessaria 
duo elementa; consensus et conviventia. Consensus signifi- 
cabat affectum maritalem, propterea non. sufficiebat pro 
semper semel praestitus ineundo matrimonium, sed cense- 
batur durare, quamdiu, durabat affectus maritalis in utraque 
parte?). Conviventia vero intelligebatur lato sensu, i. e. non 
fuit cohabitatio in eadam domo, sed sufficiebat praestare 
mutuum honorem matrimonialem. Propterea deficiebat con- 
viventia, si unus ab altero recedebat cum animo non rede- 
undi, et recessus nullum signum honoris matrimonialis prea- 
stabat, vel si contra propriam voluntatem separabatur ab 
altera parte nec honorem matrimonialem praestare potuit 
(v. g. in captivitate). Sic intellecti consenssus et conviventia 
fuerunt simul necessarii ad vinculum matrimoniale. Defi- 
ciente alterutro matrimonium censebatur dissolutum. 

Civilistae moderni tradunt varias matrimonii definitio- 
nes quae variantur secundum varietatem opinionum, quas 
habent de matrimonio. Communiter adducunt definitionem 


^) Instit. Juris Romani pg. 290. 
*) Cnf. de Ruggiero. Institut. del diritto civile; editio VI a, vol. 
1L pg. 52-53. ' 


Justiniani). Consentientes in verbis non semper illi consen- 
tiunt cum Justiniano de re, diverse iudicantes de natura 
matrimonii. Multi sunt, qui tenent de matrimonio doctrinam 
omnino orthodoxam: id esse contractum sua natura distinc- 
tum ab aliis, esse indissolubile?), alii vero tenentes eandem 
definitionem existimant matrimonium esse contractum civilem 
rescindibilem vel lege auctoritatis civilis, vel etiam volun- 
tate contrahentium. Non pauci vero, ne vim faciant verbis 
retinendo definitionem ex iure Romano, proprias definitio- 
nes creant conformes praeiudiciis ab ipsis excogitatis de 
natura et fine matrimonii. Omnibus his definitionibus com- 
munis est character egoisticus, quamvis non semper clare 
apparens. Sic Ahrens?) matrimonium definit: ,,Die Ehe ist da- 
her Lebensgemeinschaft, welche in der ganzen Persónlicheit, 
in der vollen Hingabe, in dem ganzen sittlichen Genusse der 
gegenseitigen Persónlichkeit, in dem Vereinigungsbande selbst 
ihrem vollstendigen Zweck und ihre Befriedigung hat*. 
Non pauci vero irridentes naturam et finem matrimonii simi- 
lesque definitiones tradunt. Quas omnes multi exprimunt 
his verbis: ,, Manger, boir, dormir ensemble c'est mariage, 
ce mesemble" (Definitio communis scholae liberae unionis 
in Gallia). Non desunt matrimonium ponentes in sola et 
omni unione sexuali duarum personarum diversi sexus, om- 
nino non coosiderantes cohabitationem, prolis genetatio- 
nem?). 


ARTICULUS II 


QUID DE NATURA MATRIMONII 


a) Quid de origine matrimonii. 
Cum ex origine matrimonii multa deduci posunt de 
natura et indole ipsius, ex his vero integra doctrina de iuri- 


*) Stahi. Philosophie des Rechts. II A 1 p. 249. 

Kosaks K. Lehrbuch des Bürgerlichen Rechts II, II pg. 83 

R. de Ruggiero. Loco cit. vol. II pg. 51 
7) Cnf. Pennacchio. La legge sul divorzio in Italia. Roma 1908. 
*) Naturrecht. t. IV^, Apud Kathrein. Moralphilosophiet. II, pg. 395. 
?) Leo Blum. Du Mariage. Paris, 1907; 

S. J. Fourrier. Cnf. Avogadro. Teorica dell'istituzione del ma- 

trimonio P. IL, pg. 256, 257. 


bus et obligationibus individui, status, Ecclesiae erga matri- 
monium, omnibus temporibus tum historici, tum philosophi, 
tum etiam alii sollicite inquirunt de matrimonii origine. Alii 
quidem student factis historicis antiquitatis, alii examinant 
vitam et mores nationum hodiernarum, alii vero ex propriis 
ideis philosophicis, abstrahendo a vita reali tam antiqua, 
quam hodierna construunt integrum systema historicum 
generis humani a primordiis usque ad finem mundi. Nec 
mirum proinde est, haec systemata unum ab alio toto coelo 
differe. 


$8 1. Systema evolutionistarum. 


Evolutionistae ponunt ut principium probatum homi- 
nem ortum esse ex animalibus. 

Si ipsis credes, primitivus homo propterea, quod pau- 
lum differens a brutis, caruit idea boni vel mali, secutus est 
in omnibus proprium instinctum communem ceteris anima- 
libus. Vivebant primi homines parvis gregibus et aliorum 
societatem quaerebant solummodo ob aliquam necessitatem 
vel ob imminens periculum, quo feliciter superato denuo 
disgregebantur. Hic homo-animal tendebat ad unicum finem 
— conservare se ipsum, et gregem ad quam ipse pertinebat. 
Unica cura quotidiana erat — quaerere victum et feminam. 
Ex hoc naturaliter sequebatur continua lucta fortiorum contra 
debiliores, vincebant semper magis evoluti et sic genus huma- 
num paulatim perfectius fiebat; Sensus mutui amoris in hac 
periodo ignotus fuit, ipsa vita fuit omnino instabilis — quaere- 
batur solummodo aptus locus ad requiem noctu, interdiu 
vero vagabatur per silvas. Vita sexualis promiscua fuit. 

Cum maiorem iam evolutionis gradum assecutus esset, 
cum iam capax evasisset distinguendi proprios parentes et 
sibi consanguineos a ceteris hominibus, orta est familia con- 
saguineorum. Certus numerus consanguineorum sive rapina 
sive furto sive emptione procurabat sibi certum numerum 
feminarum, cum quibus omnes promiscue cohabitabant, 
exclusis tamen ceteris, non eiusdem familiae personis. In hac 
periodo originem duxisse affirmant sic dictum matriarcha- 
tum, caput familiae fuisse matrem, consanguinitatem com- 
putatam esse a sola matre, nec aliter computari potuisse, 
quia pater incertus fuerit. Secundum J. J. Rousseau in illa 


periodo curam prolis habuisse solam matrem in tantum in 
quantum ipsi illa proles necessaria fuerit. Postea vero iam 
consuetudinem ortam esse curam habere propriae prolis. 

Inter has duos periodos R. Kautski et pauci ex recen- 
tioribus voluerunt ponere aliam intermediam, in qua sexua- 
lem vitam gessit solus cum sola. Huius tamen modus coha- 
bitationis causa fuit non perfectio hominis, sed sensus bru- 
talis invidiae. Propterea in altioris evolutionis gradu loco 
cohabitationis inter duos orta est familia consanguineorum. 
Haec theoria tamen, uti periculo antievolutionistico non 
carens, a fautoribus evolutionismi communiter reicitur. 

Labentibus saeculis, cum progressu materiali praeser- 
tim industriali vir, uti fortior, emancipatur et fit dominus 
bonorum, propterea etiam dominus feminae et prolis uti 
debiliorum. Vir fit caput familiae. Hoc tamen non ex aliquo 
affectu sublimi tuendi debiliores, sed ex egoismo et phisica 
praevalentia viri. Sic orta est poligamia: mulieres vel emun- 
tur vel rapiuntur occasione bellorum; Paterfamilias est abso- 
lutus dominus tum feminarum tum prolis. Cum ulteriori 
evolutione tum viri tum feminae — cum sublimiore affectu 
ex una parte et resistentia morali contra conditionem servi- 
lem ex altera paulatim in usum venit monogamia. Societas 
manogamica melior est ceteris antiquioribus eo, quod onus 
servitutis, quam olim experta est sola femina, nunc saltem 
ex parte etiam viro incumbit. Tamen nec societas monoga- 
mica est modus perfectus vitae humanae. Hodiernus capita- 
lismus, praeiudicia aristocratica et religiosa hanc societatem 
defendunt, exaltant ut modum naturalem vitae humanae. Sed 
suo tempore omnia finem habent. Cursu temporis in certo 
gradu evolutionis generis humani ruet hodiernus ordo capi- 
talisticus cum praeiudiciis aristocraticis et religiosis. Tunc 
erit comercium sexuale omnino liber, sine servitute ex parte 
feminae vel viri. Hoc non erit promiscuitas primitiva, ubi 
semper praedominans fuit vis physica, sed erit libertas et 
aequalitas rationabilis sexuum. 

Sic paucis verbis evolutionistae philosophi: J.J. Rou- 
seau, Bebel, K. Kautski, Herbert Spenser, Stendhal, Abram 
Paul, Reich etc.!?). 


1 Cnf. Cathrei. Moralphilosophie. t. II, pg. 384... 
W. Schmidt. Der Mensch aller Zeiten. t. III, pg. 138... 


Alli fere eandem theoriam excogitaverunt non princi- 
piis propriae philosophiae innixi, sed observando vitam 
earum nationum, quae sub respectu culturae materialis sunt 
inferiores, quam ceterae nationes. Ratio tamen movens 
eadem fuit. Ut verum probatumque existimantes hominem 
ortum esse ex animali, ad investigandum modum vivendi 
antiquissimis temporibus studebant moribus nationum, geren- 
tium vitam sic dictam primitivam. Ex his, quae invenerunt 
apud illas nationes barbaras, affirmant eadem principia mo- 
ralitatis fuisse apud omnes nationes, cum ipsae essent in 
eodem gradu culturae. Et revera viatores et exploratores 
Australiae et aliarum regionum, praesertim insularum, quae 
olim paucis et parum cognitae fuerunt, miras res narrant 
de vita gentium harum regionum. L. Morgan degens per 
quadraginta annos apud irokezos Americae Septentrionalis 
studuit moribus illius populi adhuc barbari. Ex omnibus, 
quae ibi observavit, quae praeiudiciis evolutionistarum suf- 
fulta imaginatio creavit, L. Morgan construxit miram the- 
oriam de origine matrimonii familiaeque omnino similem 
theoriae superius explicatae. Alii non paucil! secuti L. 
Morgan aliosque exploratores mira narrantes de moralitate 
populorum barbarorum, apud quos, ut ipsi dicunt, nec matri- 
monium, nec etiam vocabulum ideam matrimonii exprimens 
inveniri, theoriam evolutionistarum de origine familiae tenent 
pro dogma tum philosophice, tum historice probatum. 


8 2. Doctrina hanc quaestionem critice tractantium. 


Theoria tamen modo tractata, vel saltem modus quo 
ad supradictas conclusiones nonnulli perveniunt, nec ipsis 
evolutionistis omnibus placent. 

a) Darwin solis rationibus biologicis innixus eam rei- 
cit affirmatque primitivam familiam fuisse monogamicam. 

Experientiae L. Morgan et narrationibus exploratorum 
pauca respondentur. Recte animadvertit P. Avigdor!?): ,Il 


1) M. Lenan, Bachoven, Giraud - Teulon, Lubock etc... 
12) Exement critique de tendences modernes dans les mariage. 
pg. 11, 14. 


faut d'adorb remarquer que la plupart des exemples cités 
par les voyageurs en faveur de la theorie de la promiscuité 
ne sont pas probants. Il demontrent qu'il s'agit tantot de 
polyandrie ou de polygamie, mais ce sont encor les ma- 


riages...' 
De credibilitate autem L. Morgan et aliorum narrati- 
num dicit: ,,..les voyageurs se lessent souvant tromper par 


l'apparence et ne peuvent observer les moeurs que super- 
ficiellement*. 

M. E. Westermarck!?) narrationes de unione libera 
apud nonnulos populos tum hodiernos, quam antiquos reicit, 
ut falsas. Quamvis ipse miram theoriam sequitur de origine 
matrimonii (nempe matrimonium originem ducere ex fami- 
lia et non vice versa), tamen ex his, quae colligi possunt de 
vita populorum barbarorum, affirmat iam inter primos ho- 
mines fuisse matrimonium. Narationes vero de promiscui- 
tate sexuali apud nonnullos populos dicit esse falsas ob 
defectum criticae in narrantibus, qui ex singulis factis obser- 
vatis vel auditis construunt theorias universales. Ad pro- 
bandam veritatem proprii asserti Westermarck adducit plu- 
rima exempla et concludit: ,,L'immoralité de beaucoup de 
sauvages est certenement trés grande, mais nous ne de- 
vons pas croir, qu'ell soit caractéristique des races non civi- 
lisées en general. Il y a nombre de peuples sauvages et bar- 
bares chez lesquelles le comerce de sexes, en dehors du ma- 
riage se produit rarement, l'impudicité du coté de la femme 
étant cosidérée comme une honte et méme comme un 
crime**4), 

Nec aliquid valet affirmatio apud nonnullos populos 
nec vocabulum dari ad exprimendam ideam matrimonii. Si 
credimus Aristoteli (Polit. 1.2. 1253 b.) antiquos graecas 
etiam caruisse hoc vocabulo, nemo tamen ex hoc affirmabit 
eos matrimonioque caruisse. Ceterum non sunt semper cre- 
denda, quae narrantur a viatoribus, nam, qui rem melius 
noverunt, saepe contraria affirmant. 

Mira est tendentia evolutionistarum, mira etiam logica. 
Tenentes pro veritate infallibili hominem evolutum esse ex 


13) Origine du mariage dans l'espése humaine. C. I. 
1: Op. cit. pg. 6L. 


bruto, quaerunt apud barbaros exempla, in quibus homo 
aliquando revera nequior apparet animalibus insipientibus. 
Ex his exemplis faciunt deductiones logice illicitas et eas 
attribuunt toto generi humano. Cum apud aliquam gentem 
invenerunt mulierem esse caput familiae, aut hoc ipsis saltem 
apparuit (quo omnes mirantur ut monstro etnologico), sta- 
tim deducunt antiquissimis temporibus ubique mulierem 
fuisse caput familiae; cum invenerunt apud poligamos gradus 
consanguinitatis et generationis computari ex matre, statim 
concludunt id ubique fuisse; apud Buschmenos, Lubu in 
Sumatra, apud incolas Borneae et paucos alios invenerunt 
moralitatem in infimo gradu, ex hoc iam concluserunt for- 
nicationem olim ubique licitam fuisse, uti naturalem modum 
vitae sexualis. Tamen similiter ratiocinando. perveni potest 
ad conclusionem rapinam, homicidia aliaque crimina olim 
fuisse communia, immo postulatum naturae purae, nam haec 
crimina etiam nunc accidunt et quidem non apud solos 
barbaros. 

Perversi mores hodierni apud nonullos populos vel na- 
tiones nulla est ratio affirmandi antiquis temporibus et 
ubiqui gentium fuisse adhuc perversiores. Historia nos om- 
nino contraria docet: notum est graecos, romanos, hebraeos 
multasque alias nationes non profecisse, sed defecisse in 
moribus. Ipse Westermarck!?), contra suam thesim, quam 
defendit, ut exemplum nominat multas nationes antiquas 
vel hodiernas paganas apud quas continentia et castitas uti 
virtus suprahumana consideratur, fornicatio vero con- 
demnatur. 

Ad evitandas tamen absurdas conclusiones, ut repe- 
riatur, quid sit secundum, quid praeter, contra, vel supra 
naturam humanam, etiam evolutionistae meminisse debent 
examinanda esse non instinctus animales et vitia reperta 
apud barbaros vel excultos, sed relicto praeiudicio darvinis- 
tico, prius cognoscendam esse naturam hominis et tunc iudi- 
candum, quinam actus tam excultae quam barbarae personae 
naturae humanae conformes vel difformes sint. Mirum qui- 
dem est. In nulla alia conditione vitae — industria, victu 
vel vestitu evolutionistae nollunt redire ad mores barbaro- 


5) Op. cit. c. VII. 


rum, sed solummodo in vita familiari et morali. Nolentibus 
credere his, quae narrantur in Sacris Scipturis de origine et 
statu antiquo matrimonii, ex sola historia antiquitatis licet 
facere unicam verisimilem conclusionem, nempe de statu 
antiquo matrimonii familiaeque pauca nota esse neque de 
hac re construi posse aliquod systema scientificum! 6). 

Neque hoc tamen esset verum, nam historia nationum 
antiquarum et vita hodierna populorum primitivae culturae 
praebet sufficientia argumenta ad confutandas theorias evo- 
Iutionistarum. 

b) Si spectabimus antiquos populos Orientis, uti Aegyp- 
tios, Babilonios, Assyrios, Persas Indosque in historia eorum 
invenimus sufficientia argumenta ad affirmandum vitam 
familiarem apud illas nationes fuisse omnino contrariam 
assertis evoluticnistarum. "Violationem fidei matrimonialis, 
fornicationem et alia vitia huius generis computata fuisse 
inter maxima delicta, fuisse punita similiter ac furtum, rapi- 
nam, homicidium. Apud Indos maximi peccatores, inter 
quos etiam violatores fidei matrimonialis computabantur, 
existimabantur uti inimici Dei; apud Babilonios, Assyrios 
atque Persas adulteri morte multabantur. Numquid logicum 
esset affirmare apud has nationes ignotum fuisse matrimo- 
nium fidemque matrimonialem, si ex historia scimus poste- 
rioribus solummodo temporibus lapsam esse moralitatem 
fidemque matrimonialem atque hanc rem magna ex parte 
fuisse causam ruinae horum populorum. 

Quis ignorat quam magnam aestimationem institutio- 
nis matrimonialis apud antiquos Graecos fuisse. Si non 
potest affirmari apud ipsos matrimonium fuisse indissolu- 
bile, certum est illud fuisse ornatum charactere religioso. 
Unio Herae cum Zeus fuit symbolum vinculi matrimonialis, 
violatio fidei matrimonialis erat obnoxia severis poenis. 

Similiter apud antiquos Romanos matrimonium non ca- 
rebat charactere religioso. Polygamia, si non iure, certe 
more prohibebatur. Adultera mulier simul cum complice a 
viro occidi poterat. Teste Seneca, adhuc tempore belli punici 
impudicitiam monstrum fuisse non vitium!?). Virgines Ves- 


19) Sic conclubit Digesto Ital. Matrimon. dir. civ. nr. 15. 
7) Marquardt. Das Privatleben des Rómer. 1886, P. I, pg. 69. 

tales castitatem servare tenebantur, reae vero delicti contra 
hanc virtutem vivae sepeliebantur. Defectus fidei matrimonia 
lis, perversitas morum nonnisi multis annis post latius dif- 
fusa est et simul cum his initium coepit ruina imperii populi- 
que Romani. 

De vita matrimoniali apud antiquos Hebraeos fusius 
dicetur in secunda parte huius dissertationis. Hic satis erit 
mentionem facere facta historiae huius populi contraria esse 
doctrinis evolutionistarum. 

Item scimus apud populos antiquos profitentes Bud- 
hismum, Confutianismum, Sintoismum institutionem matri- 
monialem et familiam exstitisse ab antiquissimis temporibus. 
Quamquam confutianismus non prohibet virum concubinas 
possidere, tamen illae non existimantur uxores. Uxor debuit 
esse una, cui illicitum erat cum aliis viris aliquam amicitiam 
fovere. Vir autem debuit eam prae ceteris singulari honore 
et affectu prosequi. Secundum Sintoismum vero peccantes 
contra religionem, vitam, iura proprietatis alterius atque 
contra castitatem post mortem inferno punientur. 

Similia invenimus etiam in historia antiquorum Germa- 
norum. Si non semper matrimonium indissolubile fuit, ab an- 
tiquissimis tamen temporibus fuit monogamicum, violatio 
fidei matrimonialis ponebatur inter gravissima crimina — 
simul cum homicidio, rapina, odio contra genitores etc. Puel- 
laé docebantur, ut magis studerent virtuti aquam pulchritu- 
dini vel divitiis. Iuvenibus vero inculcabatur, ut essent pru- 
dentes atqui vitarent quamcumque conversationem cum femi- 
nis ne aliqui affestus erga eas, atiamsi interni, foverentur!?). 

c) Nec vera sunt, quae narrantur apud evolutionistas 
de populis barbaris recentiorum temporum. Necesse est om- 
nino ignorare vitam moresque indigenarum, ut possit affir- 
mari cum J. Lubock, indigenas Australiae e. g. carere ideis 
moralitatis et religionis. Multi, qui hoc affirmant, nec satis 
studeurunt moribus supradictorum indigenarum, nec tempus 
habuerunt omnia sufficienter cognoscere, ceteri vero ducti 


15) De hic dictis cnf. A. Knecht. Handbuch des Kath. Eherechts. 
Herder, 1928. 
Kathrein. Moralphilosophie. t. I, pg. 569.. 
Freisen. Geschichte des Kan. Eherechts. 5-9, 13, 15. 
Marquardt. Op. cit. P.I, pg. 33, 69. 

sunt a priori praeiudicio evolutionistico. Qui melius cogno- 
verunt indigenas Australiae, narrant contraria assertis J. Lu- 
bock. Apud populos barbaros huius regionis, qamvis mulier 
habeatur serva et proprietas mariti, neque tamen desunt 
matrimonium nec familia, in qua iterum non deest mutuus 
inter virum et mulierem respectus et amor, qui etiam cum 
morte alterutrius partis non semper evanescit. Infidelitas 
matrimonialis, praesertim ex parte mulieris, saepe saepius 
morte punitur. Fornicatio existimatur esse malum. Cum 
consanguineis et affinibus prohibentur non solummodo rela- 
tiones fornicariae, sed etiam affectus interni et obscenae 
cogitationes. Non desunt quidem mala, sed, ut nonnulli 
affirmant, non semel magistri huius mali apud eos fuerunt 
primi colonistae — scelerati fugitivi vel in poenam hic in 
exilium electi ex regionibus Europae!?). 

Iterum quam longe distat a veritate olim affirmata unio 
libera apud indigenas Novae Zelandiae, Belep et insularum 
vicinarum. Apud incolas harum insularum non desunt mala, 
quis tamen audivit, ut in regionibus Europaeis viro vel mu- 
lieri adultero-ae vel sollicitanti lingua amputaretur, vel ipse-a 
morte puniretur, ut post mortem mariti, in signum fidelitatis 
mulier sua sponte occideretur. Haec autem facta inveniuntur 
apud indigenas harum insularum??), 

De indigenis vero Asiae Orientalis (Ba-Anar, Cochin- 
china, Ainos Japoniae) satis erit dicere eorum vitam fami- 
liarem et curam de iuvenum modestia non semel exemplo 
posse servire (v. g. apud incolas Ba-Anar) excultis Euro- 
paeis?t). 

Negri Africae multum inter se differunt tum cultura, 
tum moribus, tum moralitate. Ulla tribus tamen caret fa- 
milia, matrimonio, fide matrimoniali, respectu modestiae. 
Si credimus Livingston??), ante adventum Europaeorum poly- 
gamia hic inaudita erat. Non desunt quidam tribus, apud 


19) Cnf. Cathrein. Op. cit. t. I, pg. 620. 

?") Cnf. Annales de la propag. de la foi, XV,27; apud Cathrein 
op. cit. t T. 

?rn)  Dourisboure. Les sauvages Ba-Anars. Paris 1875; Cathrein 
l. c. pg. 634. 

??) Die neue Missionsreise in Südafrica; Cathrein 1. c. pg. 639. 

quas mores sunt valde perversi e. g. Vassarami, ex alia tamen 
parte sunt etiam laude digni e. g. Congo-negri?). 

De indigenis Mexicae, Peru et Brasiliae fere idem di- 
cendum manet. Quamvis nunc apud nonnullos in praxi fa- 
milia sit polygamica, tamen dantur familiae, matrimonia. 
Delicta contra fidem matrimonialem ut grave crimen existi- 
matur. Nec verum est, quod nonnulli narrabant de unione 
libera apud tribus Botoccudi et Chovanti in montibus Bra- 
siliae. 

Denique saltem pauca de Eskimis regionum Polarium- 
Grenlandiae. Apud Eskimos existit familia, matrimonium 
cum una, aliae vero aggregantur ut concubinae. Adulterium 
severe punitur. Propter peculiares vitae conditiones mores 
non sunt laude digni, sed ad hoc respondemus cum Cathrein?^) 
dicente, sicut apud Europaeos, ita apud Eskimos quoque 
malum fieri, nequaquam ut bonum, sed ut malum ab omni- 
bus existimari. Non raro enim accidit sunsus non inclinari 
ad ea, quae ab intellectu proponuntur ut bona. 

Nec conamur ulterius quaerere de statu vitae familiaris 
aliarum nationum nostris diebus. Hic enumeravimus saltem 
eos indigenas, quorum cultura, materialis et spiritualis, si ter- 
mino evolutionistarum utemur, est in gradu valde primitivo. 
Ex his, quae dicta sunt de nationibus antiquis, et de indigenis 
recentiorum temporum, satis apparet falsitas narrationum 
theoriaeque evolutionistarum de origine matrimonii et fa- 
miliae. 


b) Quid de fine matrimonii. 


Doctrinae civilistarum de fine matrimonii omnino cor- 
respondent ideisde natione atque origine eiusdem et propterea 
variantur secundum opiniones, quas quis tenet de natura 
hominis et de matrimonio. 

Athei et evolutionistae, nihil admittentes in homine 
praeter corpus materiale, finem matrimonii ponunt in prolis 
generatione et physica educatione. Propterea docent minus 


?3) Cathrein. 1. c. pg. 653 — 658. 
*5 Cathrein. l. c. pg.; 676. 

necessarium esse proli iam generatae usque ad maturam aeta- 
tem fruendum utroque vel etiam alterutro genitorum. Hoc 
innixi defendunt honestatem divortii, sine remorsu conscien- 
tiae propriam prolem tradunt in orfanotrophia, vel etiam in 
propria domu relinquunt curae ancillarum, ut ipsi ampliori 
libertate frui possint. Nec opus est multa loqui de valore 
huius theoriae, nam ipsa supponit ut probatas has assertio- 
nes: Deum animamque humanam non existere, hominem 
ducere originem ex animali, naturam humanam non differri 
a natura beluarum. 

Communistae finem matrimonii ponunt in sola genera- 
tione, educationem physicam statui relinquentes. In praxi 
tamen hunc quoque unicum finem negligunt. 

Logica sequela ex communismo est libera unio. Fau- 
tores liberae unionis??) finem matrimonii ponunt in sola sa- 
tisfactione sexuali. L. Blum v. g. obscenis verbis irridet indis- 
solubilitatem matrimonii, generationem prolis, praesertim 
ante senectutem, nam proles impedit libertatem, qua possunt 
frui carentes prole?9). 


*5) Hanc scholam in certum systema redegerunt in Gallia Fratres 
Margeritte; Recenti vero tempore non paucos defensores habuit, inter 
eminentiores quorum possunt nominari Abram Paul et Leo Blum ambo 
hebraei athei. 

?*) Cnf. Leo Blum. Du Mariage. 


CAPUT SECUNDUM 


DE MATRIMONIO S. D. CIVILI 
ARTICULUS I 


$ 1. Notio. Matrimonii civilis, de quo hic sermo est, 
nomine vocant ,contractum maritalem etiam christianorum, 
coram magistratu civili initum, secundum solas leges civiles 
de consensu, forma, habilitate personarum latas (Wernz- 
Vidal; Jus matrim. pg. 681)??). 

Propterea hic praetermittimus meram  registrationem 
apud officialem civilem, ad normam legum civilium, vel 
contrahendorum, vel etiam contractorum matrimoniorum ad 
normam legis ecclesiasticae. Item non loquimur de matri- 
moniis non baptisatorum, contractis secundum praescripta 
legis civilis. 

8 2. Species. Secundum rigorem, qua lex civilis matri- 
monium civile imponit vel permittit, hoc matrimonium dis- 
tinguitur in obligatorium, facultativum et subsidiarium. 

Obligatorium vocatur, si hoc matrimonium absolute 
imponitur, ut in foro civili habeatur pro matrimonio et effec- 
tus civiles obtineat (v. g. in Gallia, Germania). 

Facultativum, si civibus datur libera optio inter matri- 
monium religiosum et civile atque in foro civili quoad vali- 
ditatem effectusque civiles utrumque aequaliter existimatur 
(e. g. in Italia, M. Britania). 

Subsidiarium, si matrimonium civile permittitur solu- 
modo illis, quos lex canonica arcet matrimonio, non vero 
lex civilis. 


?7) Similiter apud F. Cappello. De matrimonio, pg. 829. 
De Smeet. Sponsalia et matrimonium, pg. 390. 
P. Knecht. Op. cit. pg. 93. 
Lingz. Die Ziwilehe von Standpunkt des Rechts. 

Matrimonium civile obligatorium potest adhuc subdividi 
in necessario antecedens matrimonium religiosum (e. g. in 
Gallia) et liberum quoad praecedentiam. 

Inter matrimonium civile facultavum et subsidiarium 
distinctio est potius theoretica, quae in praxi rarissimo in- 
venitur. 


ARTICULUS II 


EVOLUTIO DOCTRINALIS HISTORICA 
MATRIMONII CIVILIS 


Quamvis matrimonium civile lege civili formaliter in- 
troductum nunquam notum fuerit usque ad tempora pseudo- 
reformatorum, germen tamen huius institutionis est eiusdem 
aetatis ac genus humanum. Hostes sanctitatis matrimonii 
et vitae familiaris nunquam defuerunt. Nimis longum esset 
omnia ab initio mundi enarrare. Paucis saltem verbis in 
memoriam revocamus ea tentamina contra matrimonii sancti- 
tatem, quae superavit Ecclesia. 


Iam ipso initio Ecclesiae sanctitas naturalis matrimo- 
nii fuit omnino profanata, ita ut, ne hebraicus quidem populus 
electus verae religionis conservandae causa liber fuit a gra- 
vibus delictis contra institutionem primaevam matrimonii. 
Quid vero de paganis? Praetermissa iam turpi vita practica 
sufficit in memoriam revocare mytologias gentilium de adul- 
teriis et fornicatione deorum, de officio adorandi eos etiam 
fornicando. Ecclesiae, Christi Redemptoris principia secutae, 
matrimonii sanctitas iam non defendenda erat, sed resusci- 
tanda ex mortuis. Hoc autem Ecclesiae opus impugnatur 
non solummodo a paganis et a synagoga Iudaeorum, sed 
etiam primis temporibus oriuntur inimici ex parvo coetu chris- 
tianorum. En Simon Magus omnia egoismo ponderans, turpis 
vitae homo spargit suam doctrinam de effrenata libertate in 
usu feminarum negans non solummodo matrimonii sanctita- 
tem, sed quodcumque matrimonium. Eius discipulus Saturni- 

nus docet nuptias et prolis generationem a diabolo esse?9), 
Marciones et alii non pauci primis saeculis existimarunt nup- 
tias esse illicitas (apud S. Augustinum. De haeresi). Ne cum 
propagatione quidem christianismi huius generis inimici dis- 
paruerunt. Ecce sectae Canistarum, Nicolaitarum, Eutichia- 
norum, tardius vero — Gnostici, Manichaei, Petrus de Bruis 
et integra series usque ad pseudoreformatores variis modis 
impugnantium matrimonii sanctitatem. Uti videbitur postea, 
moderni s. d. matrimonii civilis et unionis liberae defensores 
nihil novi invenerunt, immo nec superaverunt suos praede- 
cessores, nam e.g. manichaei sua doctrina de libera unione, 
de evitanda prole, incitamento ad fornicationem fere superant 
omnes hodiernos neomalthusianismi et liberae unionis propa- 
gatores. Uti praedecessores immediati pseudoreformationis 
sufficit nomire Albigenses (ex saeculo XI), Valdenses (ex sae- 
culo XII), Lollardistas (ex saeculo XIV) secundum quos sac- 
ramentum matrimonii nihil aliud est, nisi iuramentum meretri- 
cium. Secundum Wiclef (mort. anno 1384) matrimonium 
consistit in sola unione sexuali, proinde est nec contractus 
nec sacramentum?). 

Venit Lutherus (1483 — 1546), qui errores antiquorum 
in unum systema redigit. Secundum Lutherum?), matrimo- 
nium non est sacramentum, sed quotidianum negotium sae- 
sulare et pertinet ad iurisdictionem potestatis civilis. Coeli- 
batus virginitasque est gravius crimen adulterio, furto etc., 
nam omnis homo ex natura est fornicator et adulter, nec 
data occasione et in circumstantiis sibi favorabilibus contineri 
potest. Polygamiam nec permittit, nec prohibet affirmans 
nihil hac de re ex Sacris Scripturis deduci posse, personaliter 
tamen tenet eam neque contra fidem, neque contra mores 
esse, solummodo nonnulla incomoda secumferre. Lutherus 
permittit adulterium praesertim feminae, quae non potest 
concipere cum proprio marito. Divortium cum iure nubendi 
alteri permittit propter multas satis futiles causas. Uti a 
priori deduci potest, fructus talis doctrinae fuerunt, ut mox 


?5) Cnf. dicta de modernis pg. 12-13. 
??) De his omnibus breviter vide: Hugon. op. cit. pg. 737... 
Bellarminus. De matrimonio. C. 1. 
Avogadro. Teorica dell'istituzione del matr. P.IL c. VI-X. 
3) Videas Grisar. Luther, pg. 200 — 218. 
Dólinger. La Reforme. t. IL, Luther. 

ipse Lutherus testis erat horrendae morum depravationis 
eorum, qui eius doctrinam secuti sunt. Totam tamen causam 
huius rei Lutherus daemonio attribuit, non sibi?!). 
Contemporaneus Luthero et propagator fere earundem 
doctrinarum in Helvetia et Gallia erat J. Calvinus (1509 — 
1564)??). Ipse negat matrimonio inesse quamlibet indolem su- 
periorem atque affirmat illud esse institutum aequale agri- 
culturae, architecturae, sutrinae, tonstrinae.  Insultat eos, 
qui docent matrimonium esse sacramentum, dicendo aequali 
sensu furtum quoque posse vocari sacramentum et ,,ut dicas, 
nihil aliud, quam abominationum latebras quaesiisse, dum e 
matrimonio sacramentum fecerunt". Nec ipse tamen contra- 
dictionibus caret. Sic vilipendens matrimonium, vult omni- 
bus illud imponere, nisi aliquis per miraculum ab hoc onere 
exemptus sit. Laudans Ecclesiam, quod ipsa prohibet cle- 
ricos venatione, mercatura, lascivis ludis etc., ei maledicit, 
ob coelibatum impositum clericis, quamquam secundum ipsum 
matrimonium nec mercatura, nec aliqua alia occupatione 
nobilius est. Castitatem vitium esse arbitratur, votum autem 
castitatis — grave delictum contra voluntatem Dei, immo 
tentationem Dei. Impudentissimum esse dicit virginitatem 
vocari virtutem angelicam, nam eius existimatione ,extenu- 
atur eius (matrimonii) dignitas et sanctitas obscurabatur*. 
Doctrinae pseudoreformatorum placuerunt populo, nam 
omnino relaxabant vincula  moralitatis, eo magis pla- 
cuerunt principibus saecularibus, nam favebant ipsorum pla- 
citis in controversiis de competentia iurisdictionis inter Eccle- 
siam et potestatem civilem. In principum saecularium favo- 
rem doctrinis pseudoreformatorum accedunt cum propriis 
theoriis Marsilius Patavinus, M. A. de Dominis, J. Launoy. 
Marsilius Patavinus iam ante pseudoreformatores (sae- 
culo XIV) defendebat theorias falsas de competentia prin- 
cipum relate ad Ecclesiam, Romanum Pontificem etc. Se- 
cundum ipsum, summa potestas, etiam spiritualis, est in toto 


?!) Iam anno 1529 sindacus civitatis Constanciae capitis domnavit 
L. Hetzer reum adulterii et simultaneum maritum 12 mulierum, qui etiam 
alios excitabat ad adulteria, uti conformia voluntati Dei (Dólinger. op. 
cit. t. L' L. Hetzer). 
3?) Cnf. Corpus Reformatorum Calvinus. Opera Omnia, vol. II 
L. IV2NGe. XII 


coetu fidelium, quae transfertur in Romanum Pontificem 
non directe a populo, sed a principe saeculari, cum coetus 
eam transfert in principem saecularem, hic vero quantum ipsi 
placet, concedit Romano Pontifici. Uti in omnibus rebus, 
sic etiam in matrimoniis omnia spectant ad principem saecu- 
larem, Ecclesia vero tantum competentiae in matrimonia 
habet, quantum ipsi a pricipe (imperatore, rege etc.) conces- 
sum est. Cum vero hanc potestatem princeps concedat, ille 
data necessitate etiam revocare potest. 

Etiamsi alio ex capite, multum favet principum compe- 
tentiae in matrimonia Melchior Canus. Ipse enim ponit rea- 
lem distinctionem inter contractum et sacramentum. Prio- 
rem docet posse subsistere sine altero, ministros contractus 
esse partes contrahentes et ut rem omnino saecularem spec- 
tare ad competentiam principis saecularis. Sacramenti vero 
ministrum docet esse sacerdotem, et, ut rem sacram, sacra- 
mentum spectare ad Ecclesiam. 

Omnino adherens placitis principum saecularium et 
theoriis pseudoreformatorum scripsit de matrimonio apos- 
tata a fide et religione M. A. de Dominis. Quae doctrina 
paucis verbis sic resumi potest: 

1) Matrimonium institutum esse a Deo, sicuti et ce- 
tera, quae in terris cernimus (v. g. copulatio animalium). 

2) Unicuiquae hominum inesse ius ad matrimonium, 
quod nulla potestas humana impedire possit, nisi in casibus 
et adiunctis particularibus princeps saecularis. 

3) Cum matrimonium res omnino profana sit, eius 
administrationem spectare ad principem saecularem. 


4) Matrimonium differre ab unione animalium in. eo, 
quod priori accedat contractus inter duo; unitatem tamen 
non esse de natura matrimonii, sed ex positiva ordinatione 
Dei data Adamo in somnio, quod ipse evigilatus verbis ex- 
pressit: ,, Hoc nunc os ex ossibus meis... 

5) Cum procreatio prolis in matrimonio etiam esset res 
tota carnalis et corporea, ne lapsu temporis homines fierent 
sicut aequus et mulus, Deum reliquisse hanc rem competentiae 
et curae eorum, quibus relictum sit ordinare etiam alias res 
temporales ac profanas, — scilicet principi civili. Hunc ordi- 
nem in universo fuisse usque ad Christum, quod nemo negare 
potest. 

6) Christum vero revocando libellum repudii statuisse 
matrimonii unitatem et indissolubilitatem, nihil tamen novi 
de competentia edixisse, sed omnia reliquisse, ut iam fuerat, 
competentiae principum. 

7) Propter graves causas tamen principem posse etiam 
divortium permittere, nec Christi verba (Math. 19, 8) hic 
obstare, cum ipse dicat: ,.Iugum meum suave est onus leve", 
atqui nisi divortia forent possibilia, haec verba non essent 
vera. Proinde considerando Math. 19, 8 inspiciendam esse 
intentionem, non vero sonitum verborum. 

8) Nec valere quidquam contra assertam potestatem 
principum theoriam de matrimonio ut sacramento, nam in 
matrimonio nullo modo aliquid sacramentis proprii inveniri 
posse; theologos minime probare huius sacramenti institu- 
tionem (eorum assertionem esse vanam et reduci ad ab- 
surdum). 

Denique etiam si esset sacramentum, ex hoc nihil se- 
queretur contra competentiam principum, cum sacramentum 
esset aliquid additum matrimonio iam inito, ut contractui 
profano. 

9) Impedimenta matrimonialia alia esse ex natura, 
alia ex dispositione principum. Accedere quidem etiam legis- 
lationem Ecclesiae, quae tamen, cum hic sit incopetens, obli- 
gare non potest nec in foro interno, nec externo, sic e. g. 
impeditos ordine sacro vel voto, nisi princeps saecularis 
prohibeat, posse tuta conscientia licite matrimonium inire??). 

Similiter ac de Dominis docuit de matrimonio eius co- 
mentator ac in doctrina successor J. Launoy. Secundum 
ipsum, cum matrimonium sit contractum et cum illud magnum 
valorem habeat pro bono communi, non posse negari plenam 
competentiam principis saecularis. Parum interesse matrimo- 
nium esse sacramentum, nam sacramentum additur contrac- 
tui ,uti idoneae materiae praeexistenti". Praeterea bonum 
publicum postulare, ut princeps possit prohibere nonnulla 
matrimonia. Sicuti contractus emptionis — venditionis prin- 
ceps ordinare potest, ita etiam matrimonia, cum ille non tan- 
gat sacramentum, sed contractum. Leges ferrede impedi- 


53) Cnf. ipsius ,,De Republica Ecclesiastica L. V. c. 11. 

mentis matrimonialibus, atque omnia huius generis spectare 
ad principem civilem. 

Ad probandam competentiam principum ,,rationem pal- 
marem", ut ipse dicit, sic exprimit: ,Cum matrimonium 
contractus quidam sit, sequitur illud legum dispositioni et 
ordinationi subicere: nam omni propemodum contractui 
commune est, ut varietate temporum et hominum aliter atque 
aliter iniri possit et debeat, ita ut ad commune reipublicae 
bonum redundet: quem finem omnes contractus, et matrimo- 
nium spectat. Ut ergo magistratum esse oportet, qui aliis 
contractibus leges praescribat, eoque ad reipublicae emolu- 
mentum dirigat; sic necessario requiritur magistratus, qui 
contractum connubialem latis legibus regat et moderetur: 
idque tanto magis, quanto plus commodi, si bene, et quanto 
pius incommodi, si male ineatur, ex hoc contractu in homi- 
num societatem manare solet. Et certe nisi de coniugiis ine- 
undis leges ferre, et controversias, si quae nascuntur, diudi- 
care et terminare posset, haud tantum potestatis accepisset, 
quantum ad bonum reipublicae requiritur, cum maxima ex 
parte salus, tranquilitas atque pax huius universi ex matri- 
moniis rite et ordine initis pendeat". 

Ad probandam principis potestatem statuendi impe- 
dimenta etiam dirimentia matrimonium, ut apodicticum (pro 
Launoy) argumentum, hoc affert: ,,Dirimentem matrimonium 
legem eius est concedere, cuius est in eadem dispensare. Atqui 
princeps olim in ea dispensabat". 

Ceterum, secundum Launoy, etiamsi Ecclesia esset com- 
petens in matrimonia, non expediret, ut se his negotiis immis- 
ceat privando principes iurisdictione?^). 

Non potest tamen ullo modo affirmari enumeratas 
doctrinas ubique fuisse atque nunc esse sufficiens fundamen- 
tum matrimonii civilis. Non pauci auctores fautoresque huius 
institutionis, sicuti olim, ita etiam nunc minime aexistimant 
tum antiquos haereticos tum etiam pseudoreformatores sae- 
culi decimi sexti. Forsan modernae legislationi civili, atque eo 
ipso etiam hic tractandae institutioni pluris valent doctrinae 
philosophorum decimi octavi et decimi nono saeculi. 


55) De regis in matrimonium potestate. a. I. c. IX, XIII, a. IV, c. II 

Praecursores Revolutionis Gallicae: Voltaire, Rousseau, 
Diderot, Fourier in foro publico vices sapientium agentes in 
vita vero privata et in scriptis profanantes omnia, quae sancta 
sunt, et efferentes perversitatem moralem non solum in fini- 
bus Galliae, sed etiam in aliis civitatibus, maiorem influxum 
efecerunt, quam pseudoreformatores, Lutherus vel Calvinus. 
In legislatione revollutionaria eorum principia pro funda- 
mento habentur. 

Fere eodem tempore in Germania Kant proponit theo- 
riam autonomiae individualis; Fichte — theoriam absoluti 
ego, praeter quod et supra quod nihil existit; Hegel logice 
evolvendo propriam doctrinam necessario pervenit ad dam- 
nationem cuiuscumque societatis, eo ipso etiam familiae, quae 
eius iudicio sit anomalia, quam etsi suo tempore omnes con- 
sideraverint necessariam, venturum tamen esse tempus, quan- 
do omnes agnoscant veritatem suae theoriae; item Schelling 
negando distinctionem inter individua, negat quoque eam 
esse inter iura et obligationes, inter virtutes et vitia, inter 
moralitatem et perversitatem. 

In Italia Ferrari (1812 — 1876) condemnat omnes leges 
moralitatis, exultat gaudio, quod corruptio morum propa- 
gatur, commendat unionem liberam praedicens mox ventura 
esse tempora, quibus vitia nostrae aetatis leges morales, 
quibus fornicationem non solum licitam, sed etiam obliga- 
toriam fore??). 

Omnes enumerati ubique habuerunt multos discipulos, 
qui eorum doctrinas propagabant, immo in legislationem 
civilem introducebant. Ex parte doctrinarum nihil proinde iam 
deficiebat ad perficiendos conatus desideriaque principum 
atque illis faventium. Re quidem vera cum schismate ab 
Ecclesia, etsi vario tempore, in variis regionibus nascitur 
s. d. matrimonium civile. A negotiis contractus matrimo- 
nialis excluditur Ecclesia, loco Ecclesiae autem accedit sta- 
tus civilis cum propria legislatione, quae variat secundum 
diversitatem doctrinarum et desideria legislatorum. 

Primum lex, introducens matrimonium civile lata est 
in Holandia et Frisia occidentali Kalendis aprilibus anni 
1580. Hac lege omnes non calvinistae obligantur 


95) Cnf. Avogadro. op. cit. p. II, c. XIII - XXIII. 

celebrare matrimonium vel coram ministello calvinista vel 
coram officiali civili. Lex erat valde iniuriosa catholicis. 
Resistentibus catholicis ortae sunt crudeles persecutiones, 
quae tamen ipsis nihil profuerunt. Immo anno 1633 supra- 
dicta lex promulgata est in omnibus statibus Holandiae. Cal- 
vinistis relictum est matrimonium facultativum. 

Anno 1653 matrimonium civile introducitur in A n g- 
lia quod cum fuerit obligatorium etiam catholicis, ex parte 
eorum suscitavit magnam indignationem, persecutiones vero 
ex parte gubernii. Paucis annis post introductum est matri- 
monium facultativum, tamen usque ad annum 1836 matrimo- 
nium religiosum catholicorum, quamquam agnoscebatur va- 
lidum, effectu civili carebat. 

Anno 1787 Ludovicus XVI rex Galliae introduxit ma- 
trimonium civile facultativum pro dissidentibus ab Ecclesia. 
Tempore Revolutionis — die duodecimo ante Kalendas Octo- 
bris anno 1792 lata est lex introducens matrimonium civile 
pro omnibus?*), 

Cum codice Napoleonico matrimonium civile intro- 
ductum est in Belgio ac Renania. 

Paulatim haec institutio propagatur etiam in aliis regio- 
nibus: anno 1865 fuit introductum in Italia, 1875 in Hel- 


3 Planiol in suo opere Traité de droit civil, t. I. pg. 279, de 
causa immediata huius legis narrat: ,,En 1780 l'assemblée constituante 
recut une petition du comédien Talma déjà célebre, qui se plaignait du 
curé de saint-Sulpice, qui avait refusé de le marier. La question du 
savoir jusqu'au allait le pouvoir de l'autorité ecclesiastique sur le ma- 
riage se trouvait ainsi soulévée. Elle ne tarda pas à recevoir une solu- 
tion. La Constitution de 1791 formula le principe modern: ,La loi ne 
considere le mariage que comme contrat civil" (Titre IL, art. 7). Toute 
fois ce fut seulement le loi de 20-25 septembre 1972 qui mit et oeuvre 
ce principe en creant les officiers de l'état civil. Dans l'intervalle, un 
certain nombre de mariage avaient été recus par des notairs'. 

Loquens de hac lege revolutionaria Avogadro op. cit. p. II. c. XIII 
dicit: ,, Tenendo per norma suprema la formula massonica della libertà 
ed eguaglianza assoluta di diritto e di fatto essa (la Rivoluzione) n'ergea 
in ogni borgo l'idolo nell'albero della libertà e a'piedi di questo venivano 
i prostituti e le prostitute della demagogia a dichiarare i loro consensi 
d'adulterio e di fornicazione, che intitolavano matrimonio rivoluzionario... 

I legislatori (per quanto rei non possono mai, poiche fan leggi, 
spogliarsi affato di ogni sentimento d'ordine e di qualche pensiero di 
sistema) vollero bensi mantenere una forma di matrimonio legale, ma 
decretando che il matrimonio non é altro che un contratto civile, dissero, 
per conseguenza che il matrimonio é niente in natuta, niente in religione, 
niente fuori della civile società". 

Uti apparebit in secunda parte, verba hic allata valent non solum- 
modo pro lege 1792. IX. 20. 

vetia, 1783 —inAustrià, 185 — in Hungaria, 1875 
— jin Germania. Ante introductionem matrimonii civi- 
lis in toto regno Germanico etiam pastores protestantes haud 
semel interpellabant gubernium civile quominus haec lex 
ferrtur. Die 9 ianuarii anni 1873 oblatus erat ab eis suplex 
petitionis libellus imperatori, ut ipse impediat hanc innova- 
tionem. Animadvertendum esse iam in hoc libello praedic- 
tam esse imminentem ex matrimonio cilivi dechristianisatio- 
nem populi Germanici. His non obstantibus etiam violando 
pacta inita anno 1815 cum Sancta Sede lex lata est. 

Eodem fere tempore, quo in civitatibus Europaeis, 
matrimonium civile introductum est in Mexico, Arge- 
ntina, Peru?) 

Revolutionaria lex lata anno 1792 pro Gallia nihil ali- 
ud fuit nisi legitimatio concubinatus praeconisati a philo- 
sophis Galliae. Quamvis Napoleon matrimonium denuo res- 
taurare voluerit, cum ipsius iurisperiti innixi essent princi- 
piis peligianismi et eorundem philosophorum, etiam in eius 
Codice de vero matrimonio nec sermo esse poterat. 

E doctrinis Galliae et Germaniae philosophorum a 
successoribus ulterius evolutis logice secuta est unio libera. 
Et revera ortae sunt theoriae propagantes s. d. unionem libe- 
ram. Nec erravir Ferrari hoc praedicens, nam hodie iam 
alta voce proclamatur hic extremae perversitatis gradus, 
tum sub nomine unionis liberae, tum sub nomine communismi 
sexualis. Ab his tamen magna pars etiam fautorum matri- 
monii civilis abhoret. 


ARTICULUS III 
RATIONES CIVILISTARUM PRO MATRIMONIO CIVILI 


Fautores et auctores matrimonii civilis, quamvis saepe 
post factum i. e. usurpatis iuribus Ecclesiae, pro matrimonio 
civili adducunt plures rationes tum iuridicas, tum sociales, 
quarum saltem pricipaliores hic commemoramus. 


97) Cnf. Archiv für Kat. Kirchenrecht, t. 29, pg. 148, 320. 
Wernz-Vidal. Jus matrimoniale. pg. 682. 
Digesto Italiano. Matrimon. pg. 1089 nr. 36 —38. 

1* Si considerabimus ordinem et varia phenomena sta- 
tus moderni, clarum est statum non posse esse indifferentem 
erga matrimonia — inter. quos et quomodo illa iniri possint, 
erga familiam eius ipsam subsistentiam, eius indolem ac regi- 
men. Immo status noc magis interesse, quam Ecclesiae. Eccle- 
siam vero, quae vindicat sibi competentiam in matrimonia 
eoque ipso in familiam, velle subtrahere statui iura, quae 
status nullo modo alicui cedere possit, nam 

29? status ex sua natura est ad bonum societatis pro- 
curandum. Cum vero fundamentum salusque societatis sit 
familia atque id, quo familia constituatur (i. e. matrimonium) 
quomodo posset status curare de bono publico, si ipsi subtra- 
heretur competentia in ea, quae sunt fundamenta salusque 
societatis? Ecclesia impugnans competentiam status in ma- 
trimonia, impugnat iura status ipsi a natura concessa. 


3* Praeterea matrimonia ineuntur inter cives status. 
Si vero statui ex officio curandum est de negotiis longe mino- 
ris momenti, quae tractantur inter cives, si haec usui sunt 
bono communi, a fortiori status habet ius et officium cu- 
randi de matrimoniis et familiis suorum civium. 

4" Iterum, nemo potest negare matrimonium esse insti- 
tutionem civilem. Atqui negare status competentiam et iu- 
risdictionem in institutiones civiles esset iam contrarium 
legibus logicae. 

Iam ex his paucis apparet, quod considerando naturam 
status et relationes ipsius cum matrimoniis, quibus creantur 
familiae civium, per se sequitur statum ius determinandi 
inter quos, quibus sub conditionibus et quomodo possint ac 
debeant iniri matrimonia. Haec autem maxime exprimuntur 
nomine matrimonii civilis. 

Si considerabimus ulterius libertatem conscientiae et 
iura individuorum, inveniemus iterum non paucas rationes 
pro sic dicto matrimonio civili. 

5? In unoquoque statu cives profitentur varias religio- 
nes. Non desunt etiam nullam religionem agnoscentes nul- 
lique adhaerentes. Nemo. vero habet ius ligandi aliquem 
contra eius voluntatem aliqua lege disciplinari unius vel alte- 
rius religionis. A fortiori his legibus non ligatur status civilis. 
Propterea nemo potest obligare ad matrimonium religiosum 

personas non agnoscentes has leges. Atqui nolentes inire 
matrimonium secundum praecepta Ecclesiae catholici, vel 
adherentes alicui alteri confessioni christianae non debent 
matrimonio privari. Ergo cum nemo alius de eorum sorte 
curam habet, curandum est statui, ne ipsi in concubinatu 


vivant. 


Item variae religiones tantum inter se differunt, ut non- 
nullae permitant poligamiam (e. g. mahometani), alii facilli- 
mam dissilutionem matrimonii cum iure iterum et iterum 
nubendi (e.g. protestantes, haebrei etc.) ita ut relictis ne- 
gotiis matrimonialibus sorti doctrinarum religiosarum orire- 
tur vera anarchia in vita familiari. Oritur necessitas com- 
munis disciplinae pro omnibus. Hanc communem disciplinam 
per institutionem matrimonii civilis procurat status, abstra- 
hendo a disciplinis confessionalibus et considerando cives ut 
cives, non vero ut asseclas unius vel alterius religionis. 


6? Nolentes submittere se disciplinae unius vel alterius 
religionis cives ipsi insistunt, ut status saltem pro ipsis intro- 
ducat matrimonium civile. Ecce adhuc una ratio pro matri- 
monio civili confirmans praecedentem — voluntas civium. 


7* Cum matrimonium sit fundamentum familiae, vita- 
litatis et augmenti nationis, cum iterum propter duas ultimas 
rationes non potest comitti eius cura alicui soli religioni sine 
gravi iniuria erga alias religiones et libertatem civium, pu- 
ritas, sanitas et cura socialis familiae est officium status et 
societatis civilis. Huic vero rationi accedunt aliae. 


Maternitas indiget cura et tutela, numerosis familiis 
saepe necessarius est succursus materialis. Ecclesia vero 
harum rerum est incapax, capax autem est status civilis. 


Praeterea Ecclesia nullas efficaces sanctiones habet ad 
tuendam et conservandam familiae integritatem, nam, ex- 
empli gratia, nulla efficatia media habet cogendi sua vo- 
luntate derelinquentem aliam partem ad eandem redire. 
Hoc vero medium habet status civilis. Ut autem in varietate 
opinionum religiosarum status sciat, quibus familiis quibus- 
que in casibus succurendum sit, opus est legislatione com- 
muni pro omnibus civibus — opus est matrimonio ad normam 
legis civilis. 

Accedit hic specialis ratio boni prolis. Sine matrimonio 
civili concubinatus sunt inevitabiles. Ex iis autem nata pro- 
les consideratur illegitima, sine propria culpa privatur iuri- 
bus, quibus gaudent legitime nati. Status occurrendum est 
huic malo per matrimonium civile. 

Considerando disciplinam Ecclesiae catholicae quoad 
matrimonia et naturam humanam iterum deducitur necessi- 
tas matrimonii civilis. 

89 Dantur multi casus (e.g. impotentia subsequens 
unius partis, morbus insanabilis ut amentia, derelictio ab 
una parte et allii) in quibus impossibile est permanere in limi- 
tibus disciplinae matrimonialis, statutis ab Ecclesia. In his 
casibus Ecclesia imponit parti innocenti perpetuam conti- 
nentiam subsistente (secundum doctrinam Ecclesiae) matri- 
monio. Atqui hoc est contrarium etiam ideae matrimonii, 
contrarium libertati hominis, nam continendum est contra 
propriam voluntatem, cuius rei voluntas non est capax, quia 
talis continentia est contra naturam. 


Cum ob has causas in multis casibus sine interventu 
auctoritatis civilis via aperiatur inumerabilibus delictis, sta- 
tus tenetur huius rei curam habere. Quia vero propter resis- 
tentiam Ecclesiae aliqua lex non sufficit, opus est integra 
institutione civilis matrimonii cum propria legislatione. 

9? Sunt, qui secundum proprias doctrinas religiosas (De- 
uter. XXIV.; Math. V) affirment divortia esse licita sine 
interventu alicuius auctoritatis. Religio vero catholica, uti 
supra dictum, hoc non permittit etiam illis, qui sine suo 
consensu ipsi aggregati sunt; sic Ecclesia punit innocentes, 
quod est contra principium iuris: — nulla poena sine culpa. 

Interveniendum esse statui civili cum propria institu- 
tione, non prohibente divortia, qua nemo offendi possit, nam 
catholicis, cum permittatur hac institutione uti, nullum offi- 
cium imponatur, ceteris vero nihil innovatur, cum idem illi 
iam habeant secundum proprias religiones. 


10? Dantur casus, in quibus non solim bonum tem- 
porale individuorum, bonumque societatis, sed etiam bonum 
religionis postulat partium separationem. Ecclesia quamvis 
in his casibus permittat perpetuam separationem, sed eam 
nonnisi imperfectam — sine iure nubendi alteri. Atqui prohi- 

bitio nubendi alteri in his casibus videtur esse plus contra 
naturam, quam permissio. 

11" Ecclesia cum sua disciplina matrimoniali nunquam 
assequetur, ut matrimonium digne ab omnibus ineatur. Sunt 
atque erunt, qui cum deficiente matrimonio civili non possint 
aliud matrimonium inire, nisi religiosum, celebrant matrimo- 
nium religiosum contra propriam voluntatem, — ipsum esse 
sacramentum non credunt, immo id positive in sua intentione 
excludunt. Atqui secundum doctrinam Ecclesiae tales gra- 
viter peccant, non contrahunt matrimonium, propterea rema- 
nent concubini. Sic Ecclesia ipsa fit causa gravis mali, cum 
possit hoc evitare non cogendo servare formam nunc ab 
Ecclesia praescriptam. Ecclesia enim potest permittere libe- 
ram electionem inter celebrationem religiosam et civilem, 
quod esset neque contra naturam matrimonii, nec contra 
eius characterem sacramentalem. 

12? Matrimonium religiosum fuit ignotum legi mosai- 
cae. Ecclesia catholica illud introduxit ad exemplum usus 
Romanorum (Cnf. Digest. Ital. Matrim. pg. 1084). Usque ad 
Concilium Tridentium nullibi erat obligatoria eius celebratio 
in ecclesia coram sacerdote, immo in nonnullis locis haec 
libertas permansit usque ad annum 1908. Ex his iam apparet 
hodiernam Ecclesiae disciplinam non esse talis momenti, ut 
propter graves rationes negligi non possit. Hoc potissimum 
facit status, cum permittit celebrationem matrimonii coram 
officiali civili non curando, ut adhibeatur forma ab Ecclesia 
praescripta. 

13? Etiam nunc non desunt casus (Can. 1098, 1099 8 2) 
in quibus fideles non tenentur forma a Codice Iuris Canonici 
praescripta; baptizati acatholici nulla forma tenentur; Papa 
Pius XI in Concordato cum Gubernio Italiae (art. 34) aequa- 
liter aestimat et matrimonium religiosum et civile. Ex his 
apparet, etiam statum civilem habere ius ob graves rationes 
ferre proprias leges quoad matrimonium. 


14? Matrimonium civile nunc iam invenitur in plerisque 
statibus modernis. Ex hoc sequitur, ut matrimonium civile 
sit postulatus status moderne organizati. 

Hoc ultimum argumentum adhibetur a civilistis statuum 
carentium matrimonio civili. 

Apud auctores non tam iuristas, quam potius ordina- 
rios scriptores inveniuntur permultae rationes pro matrimo- 
nio civili, quarum numeratio nimis longa atque inutilis esset. 
Omnes enim respiciunt vel competentiam status, vel bonum 
societatis, familiae, individui, vel libertatem conscientiae, 
bonos mores religionemque. 

Animadvertendum tandem est fere in omnibus statibus 
possidentibus matrimonium civile, hanc institutionem intro- 
ductam esse non probata eius rationabilitate. Solummodo 
postea, respondendo impugnationibus ex parte catholicorum 
factis adductae sunt plures rationes, quarum valor apparebit 
in parte immediate subsequenti huius laboris??). 


ARTICULUS IV 
VERAE CAUSAE IMMEDIATAE MATRIMONII CIVILIS 


Uti patet ex iam dictis in hac parte, matrimonii civilis 
fautores pro eius necessitate adducunt varias rationes. Ta- 
men inquirendo harum rationum aliquod fundamentum 
doctrinale didum est fundamentum remotum esse enumera- 


383) Hic allatas et muitas alias rationes pro matrimonio civili, 

quamvis aliis verbis expressas invenies: 

Digesto Italiano. Matr. relig., Matr. civil, Divorzio civil. 

Planiol. Traité de droit civil. t. II Paris 1929. 

Pierre Avigdor. Examen critique des tendences modérnes dans 
le mariage. Paris, 1909. 

L. A. Dessaulles. Les erreurs de l'Eglise en droit naturel et 
canonique sur le mariage et le divorce. Paris. 1894. 

D. Santiago, D. Madrazo.. Discorsos.pronunciados en los cor- 
tes constituyentes. 22-29, IV, 1870. Madrid 1870. 

L. Tillier. Le mariage, sa genese, son evolution. Paris 1898. 

M. Lacombe. Une cririque du mariage au XV siecle, Poitiers 1910. 

De Amicis. Il matrimonio civile secondo il codice civile. Sala 
1892. 

Liberatore. Del matrimonio. Napoli 1900. 

Liberatore. I] matrimonio civile considerato nella giurispru- 
denza. Napoli 1900. 

Item indirecte i. e. cum critica harum rationum: 

Schiapoli. Il matrimonio. 

Gagliardi. Apologia del matrimonio. 

Dermine. La doctrine du mariage chrétien. 

Avogadro. Teorica deil'stituzione del matrimonio. 

Bellarminus. De Sacramentis. Matrimonium. 

Billot. De Ecclesiae Sacramentis. Romae 1930 — 1932. 

J. Perrone. De matrimonio christiano. 1. I s. II. c. IV. a. 2, 3. 

tas falsas doctrinas philosophicas; immediatum vero — va- 
rias alias causas, quarum principales hic indicare liceat. 

1" Secuti falsas doctrinas philosophicas non pauci 
civilistae hodierni carent principiis religiosis. Atqui his pri- 
vatus homo incapax evadit cognoscendi tum in se tum etiam 
in aliis partem supramaterialem, ut ita dicam — divinam. 
Et se ipsum atque alios considerans uti animalia sollicitus 
est omnia assequi, quae homo animal appetit. Inde per se 
omnia odio habet, quae limites ponit egoismo et libidini. En 
una ex causis s. d. matrimonii civilis et necessario quidem 
cum divortio et ceteris matrimonii civilis atributis faventi- 
bus libertati. 

2? Alii vero favent huic institutioni propterea quod 
non praevident neque student deducere consequentias logi- 
cas ex propria doctrina. Recte dicit Avogadro (op. cit. p. 
II c. 27, 30) multis ex fautoribus libertatis sexualis nec in 
mentem venisse funestas consequentias ipsorum doctrinae; 
ceteroquin ipsi fuissent perteriti malitia propriae culpae. 
(De illis loquitur David Propheta dicens: ,comprehende- 
runt me iniquitates meae et non potui ut viderem" Psl. 
XXXIX, 13). 

39? [tem ex defectu religionis naturaliter oritur timor 
cuiuscumque difficilioris obligationis; praesertim illos potius 
allicit desiderium libertatis, egoismus, Atqui quam parum his 
omnibus potest satisfieri in familia ordinata secundum doc- 
trinam Ecclesiae, quot autem in ea officia et quantum oneris. 

4? Accedit non semel ante omnia odium Ecclesiae et 
omnium quae ab ea docentur et deffenduntur. Quoties so- 
lummodo iam post factum usurpationis competentiae Eccle- 
siae adductae sunt rationes boni communis, libertatis civium, 
suverenitatis status civilis, saepius vero simpliciter non pro- 
bata rationabilitate ab usurpatoribus ,Solemnes ritus, arbi- 
trio legumiatorum inventi, efficiebant ut, honestum uxoris, 
aut turpe concubinae nomen mulieres nanciscerentur; quin 
eo ventum erat, ut auctoritate principum reipublicae cave- 
retur, quibus esset permissum inire nuptias et quibus non 
esset, multum legibus contra aequitatem contendentibus, 
multum pro iniuria??). 


3) P. Leo XIII Lit. Enc. Arcanum. 


59? Denique non est praetermittenda alia causa — sci- 
licet defectus cognitionis eorum, quae unicuique legislatori 
cognoscenda sunt. Plerique (si theorias inspicies) vel potius 
omnes (si factum consideres) civilis matrimonii fautores 
reiciunt valorem legis naturae, legis positivae divinae, legis 
canonicae. Ex hoc necessario sequitur error tum respiciens 
naturam hominis, tum matrimonii. Ea vero, quae Ecclesia 
docet de his principiis, legislatoribus civilibus saepe saepius 
nec nota sunt nec ipsi ea examinant; alii — quia a priori dis- 
positi sunt reicere omnia, quae ab Ecclesia proponuntur, 
alii — quia confundunt intelligentiam cum temeraria prae- 
sumtione propriae infallibilitatis, reliqui vero, quamvis no- 
men catholicorum retineant, instructi in scholis positivis- 
tarum, potius ex negligentia ignorant doctrinam propriae 
Ecclesiae, cui adhaerent et quam agnoscunt. Illi agnoscen- 
tes tum ius divinum, tum ius Ecclesiae, non satis perspiciunt, 
quinam istius iuris sit valor, aut ubi sint limites inter com- 
petentiam Ecclesiae atque status civilis. 

Hic adductae aliaeque similes causae sunt fontes ex 
quibus exurgunt falsa principia iuridica de competentia exclu- 
siva status civilis in matrimonia, uti in contractum mere civi- 
lem, de competentia status per se regendi omnia, quae nexum 
habent cum proprio fine, de absolutismo status, quem com- 
muniter cum ceteris omnibus civilistis Paciffici Mazzoni sic 
exprimit: ,,Il dovere del cittadino di essere ossequente alla 
legge & assoluto: lo lega cioé sempre e perquanto ingiusta, 
iniqua e persino contraria alle sue credenze religiose egli 
reputa che sia la legge''49). 

,.Lo stato é di se stesso e di pieno diritto persona giu- 
ridica.. tutte le altre persone giuridiche debbono essere ri- 
conosciute per tali dallo stato". 

,Eccetto lo stato, la estensione e i limiti della capacità 
d'ogni persona giuridica, sono determinati da quello (dallo 
stato)...*!). 


^) Istituzioni di diritto civile italiano. Ediz. 4. vol. I. pg. 93. 
*1) Ibidem vol. II. pg. 234, 240. 

PARS SECUNDA 


AESTIMATIO MATRIMONII AD NOR- 
MAM LEGUM CIVILIUM 


CAPUT PRIMUM 


STATUITUR VERA DOCTRINA DE MATRIMONIO 


Priusquam pereveniamus ad directam aestimationem 
matrimonii civilis, opus est exponere saltem principia fun- 
damentalia doctrinae catholicae de matrimonio. Nec omnia 
haec principia hic denuo probanda sunt, nam multa proban- 
tur in theologia dogmatica, nonnulla adducuntur iam pro- 
bata in Ethica, Iure Publico Ecclesiastico vel Philosophia 
Iuris. Adducimus hic omnia et solummodo illa, quae iuva- 
bunt in capite secundo huius partis creare iustam aestimatio- 
nem valoris matrimonii civilis. Statuimus hic veram notio- 
nem matrimonii, declaramus eiusdem veram naturam, et 
competentiam Ecciesiae in ipsum. 


ARTICULUS I 
VERA DEFINITIO MATRIMONII TRADITUR 


Canonistae et theologi definiendo matrimonium non 
considerant vulgi opiniones, sed matrimonii naturum. llli, 
quamvis matrimonium non iisdem verbis definiunt, expri- 
munt tamen easdem naturales matrimonii proprietates. Dis- 
tinguunt matrimonium in fieri et ni facto esse seu in contrac- 
tum, quo constituitur coniugalis societas et ipsam coniuga- 
lem societatem emanantem ex contractu. 

Matrimonium in fieri a canonistis communiter defini- 
tur: ,,Contractus legitimus maris et feminae ad generandam 
et educandam prolem ordinatus'&), vel ,,Contractus quo vir 
et mulier iure habiles sese mutuo consociant et coniungun- 
tur in unum et individuum prolis generandae et formandae 
principium". Definitiones matrimonii in facto esse variae, 
sed parum differentes traduntur, prout auctores unam vel 
alteram matrimonii proprietatem clarius exprimere volunt. 
Plures theologi et canonistae id definiunt: ,jLegitima maris 
et feminae maritalis societas" 4?). Hugon et alii: ,, Viri et mu- 
lieris coniunctio maritalis inter personas legitimas individuam 
vitae consuetudinem retinens'4^^. Meyer cosiderans solum- 
modo finem primarium matrimonii id definit: ,,Stabilis con- 
iuctio personarum diversi sexus ad prolem generandam 
riteque educandam legitime initus'^). Notandum est hunc 
auctorem nihil dicere in sua definitione de unione solum- 
modo inter duas personas, quamvis generaliter auctores con- 
cedant matrimonii unitatem et indissolubilitatem sequi ex 
ipsa matrimonii natura, etiamsi consideremus solum finem 
primarium matrimonii et impulsum naturae, quo vir et fe- 
mina attrahuntur uniri duo soli et pro semper. 

Proinde definitioni Meyer praeferenda est definitio 
Dermine dicentis: ,Le mariage est une union perpetuelle et 
exclusive, conclue par contract entre l'homme et la femme 
en vue de la propagation et de l'éducation covenable de la 
Tace... 40). 

Alii paucis verbis, sed idem exprimunt, uti P. Wernz: 
.Coniunctio legitima et individua maris atque feminae ad 
generandam et educandam prolem^^). Non pauci suam fa- 
ciunt definitionem Justinianam?9). Ceterum in hac varietate 
definitionum, quae potius solis verbis differunt, omnes con- 
cedant ex ipsa notione matrimonii sequi unitatem et indis- 
solubilitatem. Propterea Schiapoli in suo opere ,l matri- 


33) Cnf. Cappello. De Matrim. p. 3; Martin. De Matrimonio. pg. 8. 

55) Cnf. Cappello op. cit. p. 4. 

^^ Hugon. De Sacramentis. pg. 736. 

4) E, Elter. Compendium Philos. Moralis. p. 153. 

19) Op. cit. pg. 17. 

^t) Tus Decretal. t. IV. pg. 23. 

38) Cnf. Martin. op. cit. pg. 8; Eichmann. Lehrbuch des Kirchen- 
rechts. 1929 pg. 330. 

monio secundo il diritto canonico e la legislatione concor- 
dataria italiana minus recte aut saltem minus clare loquitur 
cum affirmat ex definitione Modestini et Ulpiani doctrinam 
canonisticam deduxisse indissolubilitatem matrimonii. 


Definitio matrimonii christianorum 


Auctores catholici tenentes doctrinam Ecclesiae de cha- 
ractere sacramentali matrimonii christianorum illud definiunt: 
,Contractus legitimus maris ac feminae ad generandam et 
educandam prolem ordinatus, a Christo Domino ad sacra- 
menti dignitatem evectus* vel ,,Coniunctio legitima et indi- 
vidua maris atque feminae ad generandam et educandam 
prolem, gratiae spiritualis collativus'4^9?). Alii etiam, quam- 
vis diversis verbis, idem exprimunt*?). Sic statuitur differen- 
tia essentialis inter matrimonia baptizatorum et non bapti- 
zatorum. Non dicimus matrimonia non baptizatorum privari 
omni gratia, sed solummodo ea, quae propria est matrimoniis 
baptizatorum ratione sacramenti. 

Matrimonium est contractus. Hoc iam clare apparet ex 
ipsa definitione matrimoniié Sed cum non desint negantes 
matrimonium esse contractum, hac de re saltem pauca di- 
cenda sunt. 

Quid sit contractus. Communiter a canonistis contrac- 
tus stricto sensu ita definitur: ,,Legitimus consensus, duarum 
vel plurium personarum iure habiluim in idem placitum obli- 
gationem inducens in utraque parte ex iustitia commutativa 
aliquid praestandi, vel faciendi, vel omittendi'!). 

Ex hac notione contractus possunt deduci eius elemen- 
ta essentialia, nempe: materia apta, personae iuridice habiles, 
causa finalis, consensus et forma externa, seu legitima con- 
sensus manifestatio (Cnf. Cappello op. cip. pg. 21). Consi- 
derando nunc obiectum materiale et formale matrimonii, 
modum quo ipsum initur, clarum est matrimonium esse con- 
tractum. Considerando autem varias specificas divisiones 


^9) Cnf. Cappello. op. cit. pg. 3; Vidal. Ius matrimoniale. pg. 16. 
9 Cnf. Rosset. De Sacram. matr. pg. 21..; Martin. op. cit. pg. 11. 
51) Wernz-Vidal. Ius matrim. p. Ll. $8 IV; Gasparri. De Matrim. 


p. I1 pg. 14. 

contractus, conludere licet matrimonium esse contractum 
privatum, personalem, translativum iuris, expressum, promis- 
sorium, absolutum. 

Inter catholicos sunt perpauci negantes matrimonium 
esse contractum. Ratio, quare nonnulli hoc negant, haec est, 
quia existimant sic melius defendi posse exclusivam compe- 
tentiam Ecclesiae in matrimonia christianorum. Eorum sen- 
tentiam reprobat Card. Gasparri, uti non conformem doctri- 
nae Ecclesiae??) ^ Civilistae vero negant matrimonium esse 
contractum, quia notionem vel contractus vel matrimonii 
pervertunt*?), 

C.J.C. in Can. 1912 clare pronuntiat matrimonium 
esse contractum ac propterea contraria opinio catholicorum 
iam ex multiplici capite sustineri non potest. 


ARTICULUS II 
NATURA MATRIMONII 


a) Origo matrimonii. Uti certa tradimus ea, quae pas- 
sim narrantur in libris Sacrae Scripturae. Secundum Pen- 
tateuchum, et libros historicos, quos uti divinitus inspiratos 
tenemus, duo primi homines immediate sunt creati a Deo, 
omnium aliarum rerum creatore: corpus viri ex limo terrae, 
corpus autem mulieris ex viro, anima utriusque a Deo ispi- 
rata. Hi duo a Deo uniti sunt in consortium communis vi- 
tae ad procurandos alios sibi similes et dignos regere mundum 
(Gen. 1,27; 5,1-2; 2,21- 22; Math. 19,4- 5). Primum ma- 
trimonium et prima familia sunt instituta immediate ab auc- 
tore mundi, ceterorum vero hominum matrimonia et fami- 
liae sunt instituta item a Deo eo sensu, quod Deus dedit hu- 


5?) De Matrim. p. I pg. 14. 

53) Sic v. g. in Digesto Italiano sub voce Matrimonio (Diritto 
civile n. 13). Quamvis in eodem Digesto Ital. sub voce Contratto (n. 91) 
alius auctor dicit: ,Che la societa matrimoniale origini dal contratto, 
ormai non vi dovrebbe essere dubbio di sorta.. La sostanza dell'atto, 
anche nel matrimonio religioso é sopratutto contrattuale e principal- 
mente contrattuale: e non potrebbe essere diversamente, fine a che si 
richiedesse il consenso delle parti come essenziale. Cnf. etiam De Rug- 
giero op. cit. vol. II, pg. 62. 

manae naturae inclinationem faciendi idem, quod Deus fecit 
cum primis hominibus. Primum matrimonium fuit mono- 
gamicum et duravit usque ad mortem utriusque partis, nam 
mortuo uno ex primis hominibus, alteri Deus non dedit no- 
vum consortem pro reliqua parte eius vitae. Nec posteris 
Adam exemplo Creatoris secutis aliud matrimonium notum 
erat, nisi monogamicum et usque ad mortem duraturum. 
Exemplum relictum a Creatore matrimonii manogamici pri- 
mus violavit Lamech — progenies Cain (Gen. 4, 19). 

Per saecula genus humanum propagatum erat. Sed 
cum nequitia et contemptus voluntatis divinae in homine 
post peccatum non semel fortior esset, quam intellectus et 
conscientia, prava exempla et peccata tantum incrementum 
fecerunt, ut paulatim hominum malitia ingens evasit, et cunc- 
ta cogitatio cordis intenta fuit ad malum omni tempore 
(Gen. 6, 5). Deus decrevit delere genus humanum. Quamvis 
pauci, tamen etiam illo tempore non defuerunt homines vitam 
degentes secundum placita Creatoris. Praeter alios laudatur 
Noé, cum suis tribus filiis, qui omnes invenerunt gratiam 
coram Domino (Gen. 6, 8). Quod nostram quaestionem 
attinet, notandum est Noé suosque filios vixisse in matri- 
monio monogamico (Gen. 6, 18; 7,7). 

Elapsis multis saeculis post diluvium homines per 
universam terram dispersi sunt. Per longum tempus iterum 
obliti sunt non solum mandatorum Dei, sed etiam ipsius Dei. 
Prae ceteris omnibus Deus elegit Abraham, virum timentem 
Deum, ad adimplendas in eius posteris promissiones datas 
primis hominibus. Iterum notandum est Abraham unam 
uxorem habuisse, nec alteram quaesivisse usque ad mortem 
prioris. Cum Agar relationes habuit solummodo instante sua 
uxore Sarai, et proles nata ex Agar non ipsi relinquenda, sed 
assumenda erat in suam a dimona eius Sarai (Gen. 16, 1 - 3). 
Fili Abraham — Esau et Jacob uterque violavit primariam 
traditionem matrimonii monogamici propter quod prior non 
laudatur in Sacra Scriptura (Gen. 25, 34 - 35; 28, 6 - 9), alter 
vero punitur sterilitate alterius uxoris (Gen. 29). Nec obli- 
vioni tamen datur primaevus monogamicus character matri- 
monii. Sic Joseph, quamvis in regione paganorum viveret, 
unam uxorem Aseneth habebat (Gen. 41, 45). Moyses natus 
est ex matrimonio monogamico (Exod. 2, 1), ipse etiam unam 

uxorem habuit (Exod. 2, 21; 4, 20). Ex quo concludere licet 
traditionem de matrimonio monogamico et indissolubili 
usque ad mortem nunquam oblivioni datum esse. 

Fatemur quidem lapsu temporis matrimonium mono- 
gamicum disparuisse tum apud paganos, tum etiam apud 
Hebraeos, quod tamen nihil dicit contra nostrum assertum, 
nam polygamia ubique in mos venit cum degeneratione mentis 
et cordis hominum, cum propter egoismum viri, uti fortioris, 
mulier privata esset iuribus tum uxoris, tum hominis (Cnf. 
Ester 2, 12- 14; 4, 10- 11). Uti apud paganos, sic etiam apud 
Judaeos cum polygamia nascitur aliud vitium — repudium 
seu dimissio uxoris. 

Haec omnia narrantur in Sacris Scripturis, quod nobis 
duplicem valorem habet: quia Sacrae Scripturae divinitus 
inspiratae sunt et quia, ipsis adversariis fatentibus, narrata 
in Sacra Scriptura quotidie magis confirmantur archeologi- 
cis studiis uti historica. 

Matrimonium christianorum. Cum venisset Salvator 
mundi et sapientissimus Reformator morum ac vitae generis 
humani, non potuit amplius tolerari degenerata matrimonii 
disciplina. Polygamiam, novas nuptia dimissa priore 
uxore Christus clarissimis verbis aequiparavit adulterio, prop- 
ter quod, secundum legem Hebraicam, reus lapidandus erat 
(Deut. 22, 20 - 21; Levit. 20, 10; Joan. 8, 5). Secundum doctri- 
nam Christi, sananda erat depravatio morum populi Hebraici 
restituendusque matrimonio eius conceptus ac proprietates 
primaevae — scilicet unitas et indissolubilitas (Cnf. Math. 
5, 31- 32; 29; 3- 9; Marc. 10, 2- 12; Luc. 16, 18). Praeterea 
Christus Dominus contractum matrimonialem exaltavit ad 
dignitatem sacramenti. Quamvis theologi et canonistae pos- 
teriorum temporum non sint unanimes vel potius nesciant, 
quando hoc sacramentum institutum sit, nullus tamen eorum 
aliter unquam docuit. Nec ullum dubium adesse potest, quin 
matrimonium a Christo Domino ad dignitatem sacramenti 
elevatum sit, cum haec doctrina, ut certa habita sit Christo 
adhuc in terra degente. S. Paulus (Ephes. 5, 33) de hac veri- 
tate non loquitur ut de aliqua doctrina recenti, sed ut de re 
certa, omnibus fidelibus nota. Nec ulla controversia esse 
potest apostolos scivisse et tempus et modum institutionis 
huius sacramenti. 

Immediati apostolorum successores -— Patres Ecclesiae 
quamvis de hac quaestione tractatus dogmaticos ex professo 
non composuerint, tamen ex eorum scriptis concludero licet 
hanc doctrinam ipsis fuisse communem, continuam; non 
aliquam theoriam recentem, sed traditam ab apostolis9^). Hic 
notandum est ad habendam genuinam doctrinam Patrum 
Ecclesiae de matrimonii natura non esse satis considerare 
aliquem eorum separatim a ceteris, nec aliquem locum unius 
vel alterius, sed singulas omnium sententias simul conferen- 
das esse. 

Item Romani Pontifices a primis saeculis usque ad 
sanctae memoriae Papam Pium XI, quoties locuti sunt de 
natura contractus matrimonialis, toties docuerunt eum esse 
sacramentum. Tandem haec doctrina est definita uti veritas 
infallibilis. (Trid. sess. 24; Conc. Florent. Decretum ad ar- 
menos). A temporibus apostolorum usque ad nostra tempora 
non defuerunt erroneam doctrinam propagantes de natura 
matrimonii, contra quos omnes Ecclesia semper eandem 
veram doctrinam proponit et defendit, theologi vero eam 
variis apodicticis argumentis probant??) Item contra non- 
nullos erronee docentes?6), affirmamus Ecclesiam non ado- 
ptasse doctrinam legislationemque Veteris Testamenti et 
Romanorum, sed in multis, ut etiam in disciplina matrimo- 
niali, Ecclesiam a temporibus Christi semper habuisse pro- 


55) Tertullianus. Ad uxorem 1l. II, c. IX P.L.I 
Siricius P. Ep. I ad Himer. Tarrc. c. IV P. L. XIII 
S. Innocent. I Ep. XXXVI P.L. XX E 
S. Augustinus, De bono coniugali c. 
CXXIV PLE. XL 
" In Joan. tr. IXun. 2 P. L. XXXV 
1 De nupt. et concup. 
e X nil P.L. XLIV 
S. Ambrosius De Abraham L. I. c. 7. P. L. XIV 
A Ep. ad Syricium P: P.L. XVI 
Ep. XIX ad Vigilium. P. L. XVI 
S. Ignatius. Ad Polycarpum c. 2 PG. V 
Origenes. In Math. t. XIV n. 16 P. G, XI 
S. Cyrilius. Alx. In Joan. 1 II, IL 1-4. P. G. LXXIII 
S. Basilius Exameron. Hom. VII, t. IL. P. G. XXIX 
S. Gregor. Naz. Ep. 193 ad Procopum. P. G. XXIX 
55 Bellarminus. De matrim. c. 1-IV; Hugon. t. III, pg. 90-91, 
738 - 739. 
Billot. De Ecclesiae Sacramentis. Thes XXX, XXXVI, 
XXXVII XX. 


59 Cnf. Schiapoli. Op. cit. pg. 61. 

priam doctrinam non semel contrariam legibus Veteris Tes- 

tamenti et Romanorum?). Quamvis apud Patres Ecclesiae 

ex professo non tradatur e. g. doctrina de impedimentis, sed 
ex variis locis in eorum scriptis colligi potest fere integra et 

Ecclesiae propria doctrina de hac re58); forma ecclesiastica 

(seu liturgica), quamvis usque ad Conc. Tridentinum non 

esset obligatoria ad matrimonii validitatem, semper tamen 

commendata est, semper et severis verbis increpantur eam 
omittentes??). Tandem Ecclesia, quantum in ipsius potestate 
erat, iam a primis saeculis sibi vindicat causas matrimoniales 
baptisatorum contra voluntatem principum saecularium). 

Sic paucis verbis retulimus ea, quae fuse tradunt de matri- 

monio christianorum theologi, canonistae atque historici. 

Ex omnibus narratis in hoc capite concludimus: 

1" primum matrimonium fuisse institutum a Deo, ubi pri- 
mum creati sunt primi homines; 

2" hoc matrimonium fuisse monogamicum et indissolutum 
mansisse usquae ad mortem primorum hominum?*!); 

3" polygamiam et repudium uxoris, quamquam serius valde 
diffusa, nunquam a Deo positive permissa fuisse9?); 

4" unicuique homini, libero avitiis et perversitate, innesse 
naturalem inclinationem ad matrimonium monogamicum 
et duraturum per totam vitam; 

59 theorias de origine matrimonii differentes ab his con- 
clusionibus carere omni fundamento. 

b) Finis matrimonii. Contra theorias atheorum finem 
matrimonii nos ponimus in omnimodo mutuo viri et uxoris 
adiutorio et in condigna generis humani propagatione, quae 
consistit in prolis generatione et physica, morali ac rationali 
eius educatione. Ex fine matrimonii sequitur parentum esse 
curam propriam prolem ita educandi, ut ipsa evadat idonea 
non solummodo vivere, sed secundum conditiones proprii 
status, utilem esse cum sibimetipsi, tum societati. Haec sen- 


57) Math. 5, 21; Marc. 10, 7-10; Luc. 16, 8, 18; Math. 19, 5, 7 - 10; 
P Cor 5, 1-955 71, 7. 2 MEL) COT:06, 14. 

5) Wernz. t. IV p. II, pg. 91. 

59) Freisen. op. cit. $ 16; A. Knecht. op. cit. pg. 601. 

9?) Lemair Réné. Le mariage civil. Paris 1901 pg. 1-40. 

91) Trident. sess. 24; P. Leo XIII. Lit. Enc. Arcanum; P. Pius XI 

Lit. Enc. Casti Connubii. 
9?) Cnf. P. Vidal. De Matrimonio. pg. 23. 

tentia est communis omnibus tenentibus veram doctrinam 
de origine et natura hominis. Ipsa vero probatur: 1) argu- 
mento ex Sacra Scriptura. Cum Creator hominum dixisset 
primis hominibus: ,,Crescite et multiplicamini* (Gen. 1, 28), 
non potuit intendere alium finem, quam supra indicatum. 
Non potuit intendere solam generationem, aut generationem 
cum sola physica educatione, sed formationem hominum 
talium, quales fuerunt creati a Deo primi homines, i. e. plene 
adulti tum physice tum spiritualiter. 

Deus autem ad formandam prolem generatam in fami- 
lia nullam aliam institutionem reliquit praeter familiam. Ergo 
illud divinum mandatum adimplendum est familiae, quae 
formatur per matrimonium. 

2) Haec etiam est continua doctrina Ecclesiae, tradita 
a summis Pontificibus, a Consiliis, Theologiae et Iuris Cano- 
nici Doctoribus, recenti vero tempore, uti doctrina unice 
vera, expressa etiam in Codice J. C.: ,, Matrimonii finis pri- 
marius est procreatio atque educatio prolis Can. 1013 8 1 83) 

3) Idem etiam probat ratio. Ille est finis proprius matri- 
monii, ad quem matrimonium est medium aptum et necessa- 
rium. Atqui ad condignam generis humani propagationem 
matrimonium est medium aptum et necessarium. Maior clara 
apparet ex principio phylosophico: omnem rem sua natura 
ordinari ad id, ad quod ipsa est medium aptum et necessarium. 

Minor probatur ex tradita definitione matrimonii. Mat- 
rimonium enim consideratum, ut unio perpetua et exclusiva 
inter virum et mulierem, esse medium aptum ad condignam 
generis humani propagationem est extra controversiam. Pa- 
riter affirmandum est de necessitate matrimonii, ut idem 
finis assequi possit. Usque adhuc non est inventus, nec un- 
quam invenietur alius modus aequaliter aptus ad formandum 
hominem cum physice tum spiritualiter praeter familiam^*4). 
Hoc ultimum assertum esse verum, consideramus esse extra 
controversiam. Ex hoc vero clare iam apparet matrimonium 
esse medium aptum et necessarium ad condignam generis 
humani propagationem, proinde natura sua ad id ordinari, 
uti ad finem sibi proprium. 


$3) Cnf. etiam P. Pii XI lit. Enc. Casti Connubii. 
95) Conf. Elter. op. cit. Thesis 23. 

c) Statutis notione, origine, et fine matrimonii, cum 
consideramus ipsum ut contractum, animadvertendum est 
illud non esse aequalem ceteris contractibus. Cum nos trac- 
taturi simus de matrimonio christianorum, indicanda sunt 
ea, in quibus convenit quibusque differt contractus matri- 
monialis baptizatorum a ceteris contractibus9?). Concordat 
cum ceteris, quod in contractu matrimoniali duo concordant 
de eodem. Differt vero: 

1? Sua origine, quia positive a Deo institutus est. 

2? Ratione finis, qui est determinatus ab ipso Creatore, 
nec a contrahentibus excludi potest. 

3* Est sacer ex natura (ex origine et fine). 

49 Ratione facultatis contrahendi, nam iniri potest so- 
lummodo inter personas diversi sexus. 

59 Ratione obiecti, quod in contractu matrimoniali 
coniuges se ipsi invicem tradunt. 

6" Ratione proprietatum ex natura huic contractui 
inhaerentium, quae sunt unitas et indissolubilitas. 

7* Ratione efficatiae. Traduntur iura in proprium cor- 
pus determinata a natura, nec voluntate contrahentium haec 
iura limitari possunt. Et sic unaquaeque pars, quoad certa 
iura in proprium corpus, sibi iam non pertinet. 

8? Ratione dominii dati et accepti. Sicuti ante mat- 
rimonium non potuit ad libitum disponere de suo corpore, 
sic et post contractum, quoad nonnullas res ipse pertinet ad 
alium; in corpus vero alterius tantum potest, quantum ipsi 
conceditur a natura, et invicem nec mutuo consensu corpo- 
ribus abuti possunt. 

99 Ratione effectus. In aliis contractibus oritur obli- 
gatio iustitiae et aequitatis, in hoc vero — etiam obligatio 
caritatis et quidem specialis. 

10? In contractu matrimoniali defectus consensus a 
nullo supleri potest. 

11? Contractus matrimonialis baptizatorum est sac- 
ramentum. 


55 Wernz. Jus Decretalium. t. IV, pg. 4. 
Martin. op. cit. pg. 373. 

ARTICULUS III 


COMPETENTIA ECCLESIAE IN MATRIMONIA 
BAPTISATORUM 


Priusquam directe probetur Ecclesiae competentia in 
matrimonia baptisatorum, nonnulla principia ex Jure Publico 
Ecclesiastico in memoriam revocanda sunt, nempe quod): 

1? Ecclesia est superior omni alia societate; 

2? Ecclesia, uti societas perfecta, habet ius exigendi, 
ut socii omnia media adhibeant, quae necessaria sint ad finem 
plene consequendum; 

3? Ecclesia sola habet ius in rebus sacris et religiosis; 

4* In rebus mixtis Ecclesia liberam atque independen- 
tem habet potestatem; 

Haec principia statuimus, ut certa et probata sive a 
theologis, sive a Doctoribus Juris Publici Ecclesiastici. His 
praemissis probabimus ius regendi matrimonia baptisatorum 
penes Ecclesiam esse"). 

Primum argumentum.  Abstracto etiam charactere 
sacramentali, omne matrimonium est sacrum et religiosum 
ex sua natura (origo, finis), regitur iure divino naturali et 
positivo. Atqui regere negotia sacra et religiosa baptisa- 
torum spectat ad Ecclesiam. Praeterea ex institutione divina 
penes Ecclesiam est munus invigilandi et declarandi iura 
divina naturalia et positiva. Ergo Ecclesia est competens 
regere matrimonia baptisatorum*$$). 

Secundum argumentum. Praeterea obiectum matrimo- 
nii sunt corpora contrahentium. Homo autem non habet 


55 Cnf. F. Cappello. Jus Publicum Ecclesiasticum. Romae 1932. 
F. Cappello. Chiesa e Stato. 
Cavagnis, Institutiones Juris Publici Eccles. Romae 1906. 
Perrone. De Matrimonio christiano. L. II, sect. I, c. I, 
a. 163. 

57) Wernz. Jus Decretal. t. IV, pg. 73; Gasparri. op. cit. t. I, pg. 19; 
F. Cappello. De Matrimonio, a. VIII; Wernz- Vidal. Jus Matri- 
moniale. c. II; Rosset. De sacramento matrimonii. pg. 56 - 59; 
Haüser. De potestate statuendi impedimenta... pg. 69. 

$8) Cnf. P. Pii VI Litt. ad Episcop. Apriensem 1789 die 7 febr; 

Avogadro. op. cit. p. IL, pg. 25 probat indolem sacrum 
matrimonii ex eius resistentia contra continuas impugna- 
tiones ex parte adversariorum. 

absolutum dominium sui corporis, sed solummodo tantum, 
quantum ipsi conceditur a Creatore. Ex commisione vero 
divina solius Ecclesiae est determinare fines huius dominii, 
quos ipse Auctor naturae in dispositione de suo corpore 
statuit. 

Tertium argumentum. Omne matrimonium inter bapti- 
satos est sacramentum (Can. 1912 8 2). Atqui in rebus huius 
generis Ecclesia et quidem sola est competens. 

Quartum argumentum. Denique matrimonium bapti- 
satorum intur a) inter membra Ecclesiae, b) ad procreanda 
et formanda non solum membra societatis civilis, sed etiam 
directe et primario membra Ecclesiae et futuros haeredes 
regni Dei*?). Etiam ex hoc capite, ad normam principiorum 
supra enumeratorum (2", 3?) in matrimoniis baptisatorum 
Ecclesia est competens et quidem independenter ab aliqua 
alia societate??). Nec aliter unquam de competentia Ecclesiae 
in matrimonia baptisatorum in Ecclesia docebatur*!). 

Pro nostra quaestione tractanda, ex omnimoda Eccle- 
siae competentia in matrimonia christianorum hic proban- 
dum est penes Ecclesiam esse ius statuendi impedimenta 
matrimonialia atque eiusdem formam. Id vero probatur mul- 
tiplicibus argumentis. 

1*^ Matrimonium est contractus non solum individu- 
alis, valoris et ponderis, non est contractus mere civilis, quia 
est sacer tum ex natura, tum ob characterem sacramentalem. 
Iste contractus propterea debet iniri inter tales personas et 
talibus sub condicionibus, ut correspondeat proprio fini et 
suae indoli sacrae. Ex his faciliter deducitur ius Ecclesiae 
determinandi conditiones atque statuendi impedimenta. 


59) Cnf.. Litt. Enc. Casti Connubii. 
7) Ceterum cnf. Roskovany. Matrim. in Eccles. cath. vol. 1, pg. 25. 
7!) Cnf. S. Ignatius. Ep. ad Polycarpum c. 5 P.:G. 5 
S. Iustinus. Appol. maior. n. 15 P.G.6 
Athenagoras. Legatio pro christianis n. 32, 33 
Hadrianus. Ep. 44 
Nicolaus I. Ep. 7, 16, 20, 21 P. L. 119 
Tridentinum. sess. 24 
P. Pius VI. Constit. Arcanum Fidei, 
P. Pius IX. Sylab. propos. 65, 68, 69; 70, 71, 74. 
P. Leo XIII. Lit. Enc. Arcanum. 
P. Pius XI. Lit. Enc. Casti Connubii; C. J. C. Can. 1016 
Ceterum vide: Heuser. De potest. statuendi impedimenta soli 
Ecclesiae competenti. Lovaniis, 1933. 

Item hic contractus ineundus est tali modo, ut eius validitas 
et existentia non possit affirmari vel negari ad libitum par- 
tium, sed ut pateat omnibus, quorum interest. Hunc modum 
pro re sacra determinare est Ecclesiae. Aliis verbis — deter- 
minandi formam matrimonii est ius Ecclesiae. 

2? Nemo potest negare nonnulla impedimenta matri- 
monialia esse statuta ab ipsa lege naturae, uti e. g. inter per- 
sonas eiusdem sexus, inter utrumque vel alterutrum impo- 
tentem, inter infantes ante usum rationis, inter genitores et 
propriam prolem etc. Quousque vero extenduntur impedi- 
menta iuris naturae, determinative non constat. Hoc decla- 
randum est, vel saltem cavendum, ne lex naturae violetur, 
ei, cui hoc commissum est. 

Atqui haec est Ecclesia. Ergo Ecclesia habet ius sta- 
tuendi conditiones ad contrahendum matrimonium. 

3? In hoc contractu agitur de iuribus in corpora con- 
trahentium. Atqui, uti paulo ante dictum est, Ecclesiae est 
iudicare inter quos et quibus sub conditionibus haec mu- 
tua traditio iurium fieri possit, ut contractus correspondeat 
proprio fini. 

49? Ecclesia, uti societas perfecta et supernaturalis, de- 
bet ea potestate gaudere, quae impedit gravissima inconve- 
nientia in animarum salutem et publicam fidelium prosperi- 
tatem. Atqui potestas statuendi impedimenta et formam or- 
dinatur ad removenda illa inconvenientia, quae ex inconsi- 
deratione vel praepropera, faciliori, clandestina matrimo- 
niorum celebratione provenirent (Hugon. op. cit. t. III, 
pg- 77.) 

Omnibus, impugnantibus Ecclesiae competentiam sta- 
tuendi impedimenta et formam contractus matrimonialis, bre- 
viter respondimus. 

Cum matrimonium sit contractus sacer atque religiosus, 
et cum nemo neget competentiam status civilis statuendi 
conditiones et formam pro valore vel liceitate contractum 
civilium, a fortiori haec competentia in contractus matrimo- 
niales non potest negari Ecclesiae, nisi clare pateret hanc 
competentiam Ecclesiae a Deo revocatam esse. Atqui hoc 
non constat. 

Ecclesiam semper consciam fuisse huius competentiae 
patet ex continua praxi Ecclesiae. Iam a primis saeculis Ec- 

clesia quamvis non obliget, uti nunc est, tamen commendat, 
ut matrimonia ritu religioso celebrentur. Item a primis sae- 
culis Ecclesia pro contractu matrimoniali fidelium statuebat 
propria impedimenta non respiciens leges civiles). Sic im- 
potentia saltem unius partis existimata est semper ut impe- 
dimentum dirimens; impedimentum aetatis antiquitus fuit 
conforme iuri Romano; impedimentum disparitatis cultus 
erat contrarium legi civili, secundum quam primis Ecclesiae 
saeculis hoc impedimentum non existebat, a Constantino 
Imperatore vero existebat inter christianos et haebreos, non 
vero inter christianos et paganos. Ecclesia autem semper 
prohibebat matrimonia etiam inter christianos et paganos; 
impedimentum temporis clausi nunquam fuit notum legi ci- 
vili, notum vero est ab antiquis temporibus Ecclesiae; vio- 
lare impedimentum voti, quamquam usque ad Decretum Gra- 
tiani non fuit exacta divisio inter species votorum, semper 
considerabatur ut grave delictum (S. Ambrosius nuptias vir- 
ginis consecratae postponit adulterio Herodis: De Virgin. c. 
II, a. IV; S. Joannes Chrysostomus eas posponit adulterio: 
Ep. 2 ad Theod.). Antiquitus in Ecclesia prohibebantur matri- 
monia sine parentum consensu; impedimentum consangui- 
nitatis est notabiliter differens a dispositionibus legis civilis; 
pro violatione impedimenti affinitatis iam Concilium Elvi- 
ritanum (an. 305) statuit poenam excomunicationis; impe- 
dimentum consanguinitatis spiritualis fuit notabiliter exten- 
sior hodierno impedimento cognationis spiritualis; arceban- 
tur matrimonio publice poenitentes propter nonnulla gra- 
viora delicta. Nunquam vero potuit celebrari inter compli- 
ces adulterii, incestus, inter raptam et raptorem. 

Verum est haec impedimenta orta esse non omnia simul, 
variis temporibus et variis in locis disciplinam non fuisse 
eandem, tamen haec non debilitant nostrum assertum. Immo 
confirmant, nam haec iam probant Ecclesiam semper per- 
suasam esse de propria potestate tum nova impedimenta 
statuere, tum antiqua revocare, tum existentium speciem 
mutare*?). 


7?) P. Leo XII. Lit. Enc. Arcanum. 

7) De historia impedimentorum ampliter tractatur apud Freisen 
op. cit. 8 8 28-63; 
item apud Card. Lepicier. De Matrimonio, pg. 212.. (de impe- 
dimento voti). 

CAPUT SECUNDUM 


VERA AESTIMATIO INSTITUTIONIS MATRIMONII 
CIVILIS 


Traditis doctrinis civlistarum, statutisque principiis 
fundamentalibus de vara notione matrimonii et iure Eccle- 
siae in ipsum, remanet tandem examinandus valor institu- 
tionis matrimonii civilis in se ipsa spectatae, abstrahendo a 
valore doctrinarum quae huic institutioni fundamentum, 
ut ita dicam, philosophicum et religiosum pusuerunt. In hac 
parte considerabimus valorem civilis matrimonii respiciendo 
naturam matrimonii, ius Ecclesiae, rationes allatas pro ma- 
trimonio civili effectusque, qui per se sequuntur ex ipso. 

Imprimis existimamus in memoriam revocanda esse 
nonnulla principia, quae nobis sunt extra controversiam: 

a) existere Deum, 

b) dari legem aeternam, quae existimanda est ut lex 
divina praeceptiva, 

c) legem aeternam esse causam et fundamentum alia- 
rum legum, propterea quamcumque legem debere esse con- 
formem legi aeternae — naturali, 

d) hominem, priusquam teneatur lege status, teneri 
lege naturali — divina, quam statui ignorare non licet, 

e) hominem non posse legem naturae nec supprimere 
aut mutare aut in ea secum dispensare. 

Ex his apparet hominem non posse esse indifferentem 
erga Deum, erga eius legem naturalem et positivam, nequae 
posse indifferentem esse erga proprium finem, immo omnia 
debere homini inservire ad hunc finem attigendum. Has 
leges observare et ad finem tendere tenentur non sola indi- 
vidua, sed, cum ex individuis colligitur societas, status etc., 
ad quod tenentur singuli, ad id tenentur quoque omnes simul. 
Eo magis àd id tenetur status, qui etiam creatur non ad alium 
finem, quam adiuvandi cives ut ipsi assequerent ea, ad quae 
ipsi creati sunt. Proinde statui non licet esse indifferentem 
erga Deum eiusque legem. Cum vero sacra et religiosa spec- 
tant ad Ecclesiam, terrena vero, quae ex sua natura ordinan- 
tur ad inserviendum negotiis sacris et religiosis, spectant ad 

statum, statui non licet esse indifferentem etiam erga Eccle- 
siam. Et uti individua - cives, status tenentur ad cognoscen- 
dam legem divinam et ecclesiasticam (nam ignorata nec ob- 
servari posunt), ita quoque ei, qui statui praeest, probe notam 
esse oportet legem divinam, cui leges status conformes esse 
debent. Pariter cognoscenda sunt ea, quae spectant ad sta- 
tum, quae vero ad Ecclesiam. En quare Moyses (Deut. 17) 
iussit reges cognoscere legem, ne ipsi pro delictis et erroribus 
nescientia se excusarent. ,Decet, ut ait S. Bellarminus, ut 
princeps in omni lege divina servanda exemplo suo populum 
praecedat'7^^) Cum omnis potestas a Deo sit, fundamentum 
potestatis principis in cives et obligationum civium erga 
principem Deus est, princeps non solum ipse abstinere debei 
et manus et cor et linguam ab omni malo, sed debet vigilare 
ut etiam omnes subditi eius ab illo abstineantur?*). Societas, 
etiam civilis, significat non inordinatam agregationem per- 
sonarum, sed etiam, immo principaliter communitatem. Et 
cum coniunctio inter homines firma esse neuqueat, nisi ho- 
mines coniungantur cum suo Auctore, leges positivae huma- 
nae nec excludere, nec negligere possunt leges divinas. So- 
cietas enim civilis debet inservire prosperitati et virtuti 
populi; at cum Cicerone dicimus: ,,si emolumentis, non suap- 
te natura virtus expetitur, una erit virtus, quae malitia 
rectissime dicitur). 


ARTICULUS I 


MARIMONIUM CIVILE BAPTISATORUM RELATE AD 
IPSAM NATURAM MATRIMONII 


His positis examinandum iam est, quomodo lex civilis 
matrimonii se habet ad matrimonii naturam. Ut ait Card. 
Billot?), matrimonium ut in naturae officium, quamvis non 
est in sua entitàte sacrum, sed uti iam supra demonstatum 
est, quodcumque matrimonium est sacrum duplici ex ratione 


7^) De officiis Principis Christiani, pg. 3. 
75) S. Bellarminus. ibid. pg. 9, 10. 

7) De Legibus. L; l. c. 18. 

77) Op. cit. pg. 454. 

— sua origine et suo fine. Matrimonium autem baptisatorum 
est sacrum adhuc tertia ex ratione — propter characterem 
sacramentalem. Atqui baptisatorum negotia sacra et reli- 
giosa, sive ex natura, sive positiva Dei institutione, spectant 
ad Ecclesiam, non amplius ad statum. Propterea cum status 
civilis sua lege statuat vel impedimenta, vel formam ad 
valorem matrimonii baptisatorum, vel praesumit iudicare de 
validitate vinculi iam contracti, transgreditur limites suae 
competentiae determinatas a natura, cum leges ferat de re, 
quae sua natura ad competentiam status civilis amplius non 
pertinet. Nec dicas statum non considerare matrimonium ut 
sacrum, nam tunc priori errori additur alter, quia tentatur 
pervertere ipsam naturam matrimonii. Nec hoc satis est. 
Negata sanctitate matrimonii, negatur sanctitas eius finis; ex 
hoc sequitur perversa idea de ipsa natura hominis, practice 
autem evertitur ipsum ius naturae, nam relicto in matrimo- 
nio solo charactere profano legislatio civilis de essentialibus 
matrimonii evadit tam parum conformis, ut quod in una 
regione permittitur, idipsum in alia pro crimine habetur e. g. 
divortia etc. Sic initio in mente solius legislatoris, postea 
paulatim etiam in populo evanescit omnis conceptus legis 
et remanet solum principium: ,,id bonum est, quod mihi pla- 
cet". Haec omnia continentur per se in idea matrimonii ut 
contractus civilis. Si enim matrimonium nihil aliud est nisi 
contractus civilis, non potest negari conpetentia status per- 
mittendi, immo etiam obligandi, ad huius contractus disso- 
lutionem. Numquid posset talis contractus dissolvi solo con- 
sensu partium? Considerato onere, quod imponitur partibus 
hoc contractu, audemus concludere, usque adhuc adductas 
rationes pro incompetentia partium ex mutuo consensu dis- 
solvendi contractum matrimonii civilis non esse sufficientes, 
pro competentia autem adesse multas et graves. Unica ratio 
negandi dissolutionem talis vinculi ad libitum partium sunt 
absurdae consequentiae. Consequentiae autem sunt absurdae, 
quia ipsum principium contractus matrimonii civilis est 
absurdum. Proinde in matrimonio ut contractu civili funda- 
mentum indissolubilitatis unitatisque matrimonii tollitur. Sic 
spoliato matrimonio sua dignitate naturali, perversa ipsius 
notione neglectisque essentialibus proprietatibus non est dif- 
ficile perspicere, quomodo matrimonium civile impediat 

essentialem et primarium finem matrimonii i.e. dignam pro- 
pagationem generis humani." Ad supportandum onus, quod 
imponitur partibus in matrimonio ex primario euis fine, etiam 
in omni sua dignitate consideratum matrimonium non semper 
est capax movere coniuges ad rite observanda ea, quae impo- 
nit hic status. Tanto magis partes evadunt incapaces ad onera 
matrimonii fideliter adimplenda, cum iam ipsum matrimonium 
privetur omni charactere superiore et ponitur in aequali 
gradu cum ceteris quotidianis negotiis civilibus, Sic matri- 
monium privatur principali ratione pro partibus ad prima- 
rium eius finem prosequendum, i. e. moraliter impeditur 
procreatio prolis. Accedit altera ratio negligendi hunc finem 
— matrimonii dissolubilitas. Si non semper, saltem saepe 
timor separationis est fere invincibile obstaculum generandi 
prolem. Etiam prole generata haec in matrimonio civili pri- 
vatur illis, quae ipsi debentur stricto iure naturali. Ex mat- 
rimonio civili procreata proles versatur in continuo periculo 
privari alterutro vel utroque genitore pluribusque in casibus 
hoc evenit et quidem contra consuetum ordinem naturae, nam 
non raro genitores derelicta propria prole communi utraque 
vel saltem alterutra pars init alium contractum matrimonia- 
lem. Etiam abstracto a periculo separationis partium proles 
privatur ea teneritate, qua gaudet ex natura proles, nata ex 
vero matrimonio. Quamvis hoc non ab omnibus conceditur, 
nihilominus tamen affirmamus vanum esse quaerere eandem 
teneritatem parentum erga propriam prolem in familia creata 
secundum leges civiles, quae generatim invenitur in bona fami- 
lia orta ex matrimonio religioso. Cuius rei causa clarissima 
est, nam in familia orta ex unione profana ipsa vita com- 
munis et proles genita considerantur ut aliquid profanum. 
In familia vero orta ex matrimonio religioso tum vita com- 
munis tum proles procreata considerantur ut sancta. Nec 
silentio praetereundum est, quod in familia ex matrimonio 
civili proles semper privatur educatione spirituali et reli- 
giosa. Ratio huius defectus evidentissima est, cum iam ipsa 
origo huius familiae sit rebellio contra disciplinam religiosam. 

Proinde cum legibus s. d. matrimonii civilis status ne- 
cessario excedat a natura determinatos limites propriae com- 
petentiae, cum pervertendo notionem matrimonii reducat 
ipsum ad contractum mere civilem, cum destruat ipsum ma- 

trimonium negligendo eius essentiales proprietates et impe- 
diendo primarium eius finem, clárum est hanc institutionem 
contrariam esse ipsi legi Radeon destruat naturam veri 
matrimonii. 
Ceterum ad hoc tedibimus, cum sermo erit de effecti- 
bus matrimonii civilis (in a. IV huius partis). 


ARTICULUS II 


MATRIMONIUM CIVILE '"BAPTISATORUM RELATE 
. AD IURA ECCLESIAB 

Jam ante supponuimus certam esse divinam Ecclestae 
missionem eiusque superioritatem relate ad alias omnes so- 
cietates. Nunc est examinandum, quomodo se habeat insti- 
tutio matrimonii civilis pro baptisatis relate ad iura et disci- 
plinam Ecclesiae. 

Uti iam dictum est, matrimonia baptisatorum, quatenus 
sacramenta et sacra etiam sua natura, duplici ex ratione per- 
tinent ad competentiam Ecclesiae. 

Nec ipsa Ecclesia facere potest, ut aliter fiat, cum hoc ius 
munusque Ecclesia habeat ex positiva ordinatione Christi. 
Faciliter explicatur haec voluntas Dvini Ecclesiae Funda- 
toris, cum consideramus tum finem primarium matrimonii, 
tum finem Ecclesiae. Matrimonium institutum est ad, haere- 
des regni Dei procreandos, Ecclesia vero ad monstrandam 
viam in hoc regnum. Non negamus multum societatis quoque 
civilis hic interesse, nam ex matrimonio nascuntur cives 
status, hic tanem revocamus principium: quae sunt ordinis 
superioris et iam determinata sunt a competenti societate, 
societas inferior iis non potest contradicere, sed si eadem ne- 
cessaria sunt ad proprium finem, potest ea propria lege sancire 
atque ad eorum executionem cooperari??). Matrimonia vero 
baptisatorum ab Ecclesia iam sunt ordinata, omnis disciplina 
determinata; consequenter statui civili iam non licet leges 
de hac re ferre sine respectu ad leges Ecclesiae. Potest vero, 
in quantum boni publici interest, propriis legibus cooperare, 


7) Cappello. Summa Iuris Publici Eccles. pg. 68. 

ut determinata a lege ecclesiastica observentur. Repugnat 
enim idem obiectum indivisibile sub eodem respectu perti- 
nere ad duos ab alterutro independentes. Aut obiectum 
debet esse divisibile, quod non verificatur in matrimonio, 
aut idem obiectum debet dependere sub diverso respectu, 
quod idem non verificatur inspecta lege civili de hac re, aut 
denique praetendentes in idem obiectum et sub eodem res- 
pectu debent esse invicem dependentes, quod nec Ecclesia, 
nec status admittunt. Nec satis est explicite non contradicere 
legibus Ecclesiae. Cum Ecclesia sit societas necessaria ex 
iure divino positivo, fideles non possunt esse indiferentes 
erga eius leges. Idem quoque dicendum est de statu. A potiori 
status non habet aut officium aut ius favere individuis malae 
voluntatis renuentibus se submittere disciplinae Ecclesiae. 
Ecclesia, quatenus societas perfecta et unica in suo ordine, 
habet ius et officium exigendi, ut eius membra adhibeant 
omnia media necessaria ad suum finem integre assequendum. 
At quis potest negare unum ex his mediis coniunctis vinculo 
matrimoniali esse vitam in familia rite ordinatam. Ad urgen- 
dam observationem suorum praeceptorum Ecclesia non ad- 
hibet media physica, sed moralia — inobedientes peccant 
moraliter, omnes vero favetnes vel cooperantes huic inobe- 
dientiae cooperantur in aliena malitia. Eiusdem malitiae par- 
ticeps fit et status, cum propriis legibus favet omnibus nol- 
lentibus se submitere disciplinae Ecclesiae quoad matrimo- 
nia?) Negantibus vero matrimonium esse medium ad finem 
Ecclesiae et hominum, respondimu: non esse medium om- 
nibus. Non esse medium his, qui in matrimonio vivunt, dis- 
tinguimus: non esse medium directum seu immediatum, pe- 
titur probatio; non esse indirectum, negatur. Ecclesia autem 
habet ius media etiam indirecta proponendi et determinandi 
modum, quo ipsa adhibenda sunt^). 

Lege autem matrimonii civilis obligatori omnia haec 
principia, omnia iura et omnis disciplina Ecclesiae in ordine 
ad matrimonia negatur, nam status civilis matrimonia inita 
secundum legem ecclesiasticam irrita habet, non in una re- 
gione etiam prohibet celebrare matrimonium religiosum ante 
matrimonium civile. 


7) Cnf. Cappello. op. cit, pg. 67. 
8) Cnf. Cappello. ibid. pg. 70-71. 

Lege vero matrimonii civilis facultaviti vel subsidiarii 
reiciuntur fundamentalia principia doctrinae et iuris Eccle- 
siae, nominatim vero: 

a) vel naturalis sanctitas matrimonii, vel exclusiva com- 
petentia Ecclesiae in res sanctas et religiosas; 

b) sacramentalis dignitas omnis contractus matrimo- 
nialis baptisatorum (can. 1012); 

c) ius divinum et canonicum (can. 1016); 

d) exclusiva competentia Ecclesiae declarandi impedi- 
menta iuris naturae statuendique impedimenta iuris eccle- 
siastici (can. 1038); 

e) exclusiva potestas Romani Pontificis haec impedi- 
menta abrogandi, iis derogandi, super iis dispensandi (can. 
1040); 

f) omnia, quae statuuntur iure canonico de forma mat- 
rimoniorum (C. J. C. L. III, p. I, c. VI); 

g) obligatio parentum curandi de prolis religiosa educa- 
tione (can. 1113); 

h) saepe explicite, semper vero sua natura matrimonii 
indissolubilitas (can. 1118); 

i) ius Ecclesiae ipsae a Christo concessum, de quo in 
can. 1119 - 1120. 

j) ius Ecclesiae in causis separationis coniugum (C. J. 
CQ. c. X; a: ID; 

k) ius exclusivum Ecclesiae iudicandi causas matrimo- 
niales fidelium (can. 1960). 

Denique per quamcumque formam matrimonii civilis 
status inimicissimum se exhibet erga Ecclesiam. Exefnplum 
sumimus ab ipso statu civili. Omnibus clarum est, quantum 
detrimenti affert unus status alteri, cum unus favet adiuvatque 
inobedientes, inimicos, revolutionarios, proditores cives al- 
terius status. In tali casu dicitur unus status insultare ordini, 
vel etiam ipsi existentiae alterius status. A pari status civilis 
insultat, quamvis non existentiae, nam ad hoc incapax est, 
sed ordini Ecclesiae, cum per matrimonium civile incitat 
omnes rebelles contra disciplinam Ecclesiae se opponendi 
et non obtemperandi legibus, quibus ipsi tenentur. 

His omnibus simul consideratis clare apparet, quam 
neffanda est lex matrimonii civilis pro baptisatis relate ad 
naturam, obligationes atque iura Ecclesiae. 


mJ 


ARTICULUS III 


MATRIMONIUM CIVILE BAPTISATORUM RELATE AD 
RATIONES, QUAE PRO IPSO AFFERUNTUR 


Nunc aestimandus est valor singularum rationum, quae 
adducuntur a civilistis pro matrimonio civili. Ex proffesso 
hic non considerabimus harum rationum fundamentum phi- 
losophicum, vel theologicum. Cum omnibus falsis doctrinis, 
tum philosophicis, tum theologicis ex proffesso respondetur 
a theologis et philosophis, hic tantum data necessitate remi- 
niscemur unum aliudve certum a theologis vel philosophis 
probatum principium. 

Directe respondemus rationibus s. d. modernis adductis 
in fine prioris partis. Indirecte autem respondetur etiam cete- 
ris a nobis ommissis. 


Ad l-um. Num potest argui pro matrimonio civili ex eo, 
quod matrimonium etiam statui sit negotium magni momenti? 


Non negamus matrimonia et familias etiam statui esse 
magni momenti. Res tamen non est exageranda. Cum homo 
habeat duplicis generis negotia-spiritualia et materialia duplex- 
que forum, cui haec negotia competunt, status nullum ius 
habet omnia negotia vitae humanae sibi soli vindicare. Immo 
vero pluribus principiis iam supra enumeratis innixi hic res- 
pondemus non esse verum negotia matrimonii et familiae 
statui esse maioris momenti, quam Ecclesiae. 

Concedimus statum non solum posse, sed etiam debere 
curare de bono familiarum, errare tamen et exagerare, cum 
vult providere de rebus, de quibus iam provisum est et qui- 
dem tali modo, quod status nunquam capax erit similiter 
providendi. Sine metu iniuste aliquem offendendi clarum 
esse dicimus fere omnia, quae invenimus boni in legislatione 
civili de matrimoniis, assumpta esse ex disciplina Ecclesiae. 
Sed cum lagislatores civiles ex legibus Ecclesiae pauca as- 
sumpserint, multa vero parvi valoris vel etiam nova addi- 
derint, bonos fructus huius legislationis sperare vanum est. 

Hic meminisse oportet matrimonium esse institutum a 
Deo ad propagandum genus humanum et sic ad adimplen- 

dum numerum electorum, non vero aequali modo ad alios 
fines. Fines enim secundarii matrimonii (uti e. g. remedium 
concupiscentiae) fundamentum in natura humana originali 
corrupta, non vero in ipsa origine matrimonii habent. Ex 
matrimonio nascuntur haeredes regni Dei et nec membra 
Ecclesiae, nec cives status causa, sed membra in Ecclesia 
et cives in statu, quia non homo creatur Ecclesiae, vel status 
causa, sed utrumque institutum est hominis causa. Ex hoc 
patet triplex competentia in negotia matrimonialia: naturae, 
Ecclesiae et status. Competentia naturae et Ecclesiae coin- 
cidit, quia Ecclesia ex divina voluntate est custos et interpres 
legis naturae. Cum vero status sibi vindicat ius ordinandi 
non solum ea, quae ad ipsum spectant, sed etiam ea, quae 
ad Ecclesiam pertinent, sub praetextu, quod ex matrimoniis 
nascuntur cives status, ille manifeste errat in principiis essen- 
tialibus de fine hominis, de competentia et officiis ipsius 
status. Status enim simul cum Ecclesia debet invigilare 
observantiae legis naturae et succurrere Ecclesiae, cum ipsa 
hoc succursum indiget. Sic status remanebit in limitibus pro- 
priae competentiae et satisfaciet suo officio, ad quod tene- 
tur ex sua natura. Cum sermo fit de officio status habendi 
curam individuorum societatis, hoc ita intelligendum est, 
quod status debet habere curam individui et societatis con- 
siderando veram naturam hominis. Si sic res intelliguntur, 
nec sermo esse poterit de usurpatione iurium status ab Ec- 
clesia, cum Ecclesia vindicat sibi negotia matrimonialia fide- 
lium relinquens statui curam de solis materialibus in matri- 
moniis. Denique memoria revocandam esse censemus illam 
partem, ubi dicitur notionem status moderni postulare insti- 
tutionem matrimonii civilis. Non pauci status moderni iam 
sunt veri appostatae a christianismo. In eorum doctrinis et 
legislatione non recte intelligitur natura societatis, cum ipsa 
spoliata est parte seu indole spirituali. Si auferemus hunc 
errorem ex conceptu status moderni, adducta ratio per se 
disparebit. Quin etiam aufferendus est; aliter enim legisla- 
tio civilis necessario tendit ad absurdum. Ut ait Suarez, de 
ratione legis est, ut lex sit honesta, i. e. ut sit iusta, religioni 
congrua et proportionata legi naturae$!), 


8) De Legibus. L. I, c. IX. 

Si nunc cum his principiis comparabimus leges matri- 
monii civilis et hic memoriae revocatam rationem pro ipso, 
clarum erit ex hoc capite matrimonium civile esse inutile et 
iniustum. 


Ad 2-um. Num potest argui pro matrimonio civili ex eo, 
quod status, cum habeat curam boni publici, non possit negli- 
gere curam familiae atque matrimonii. 


Omnino concedimus statum ex sua natura esse ad bo- 
num societatis procurandum, item familiam (addimus — 
bonam) esse fundamentum societatis. Negamus tamen Ec- 
clesiam sibi arripere quod statui debetur. 

Officium, ius competentiaque status est habere curam 
boni materialis communitatis. Ecclesia haec sibi non vindicat 
nisi in casu impotentiae vel negligentiae status. 

Cum vero dicimus finem status esse bonum societatis, 
hoc bonum est rationabiliter intelligendum. Status enim de- 
bet procurare societati sub specie boni verum bonum, non 
autem sub specie boni malum. Verum bonum non est quod- 
cumque figmentum perversae imaginationis vel pravae volun- 
tatis, quamvis illo maior vel notabilis pars civium infecta sit. 
Recte iam Cicero dicebat: ,Ipsum enim bonum non est opi- 
nionibus, sed natura: nam ni ita esset beati quoque opinione 
essent: quo quid dici potest stultius... sed perturbat nos opi- 
nionum varietas hominumque dissensio* (De Legibus. L. I, 
c. 17). Verum bonum illud est, quod est conforme legi su- 
periori, quod est conforme naturae humanae finique ultimo 
individui ac totius societatis. Omnia, quae proponuntur sub 
specie boni, sed non sunt conformia supraenumeratis, sua 
natura vergunt in damnum societatis. Proinde, uti iam plu- 
ries diximus, status curando de vero bono societatis et civium 
necessario debet respectum habere ad partem spiritualem 
et negotia spiritualia hominis. Ex hoc necessario sequitur 
statum non posse esse indifferentem erga characterem sac- 
rum in matrimoniis. Gratia sacramentalis in matrimonio est 
necessaria, ut familia suum finem attingere possit. Cum vero 
illa gratia est necessaria familiae, status autem constat ex 
familiis, clarum est illam necessariam esse ipsi societati civili. 
En quare status vindicando sibi iurisdictionem exclusivam in 

matrimonia, loco boni communis societati detrimentum cau- 
sat. Ex hoc sequitur pro bono communi requiri non matri- 
monium civile, sed cooperationem Ecclesiae et status ad 
tuendam sanctitatem matrimonii integritatemque familiae, 
cum hae duae societates, quamvis curent de bono differenti, 
de bono tamen eorundem individuorum. 

Proh dolor tamen, cum guberniis status civilis saepe 
partes vel saltem influxum habent personae negantes tum 
religionem tum conscientiam, ,,cura^ societatis civilis de ne- 
gotiis matrimonialibus attingit punctum illicitum, et si ef- 
fectus talis ,,curae' consideramus, non potest concedi fau- 
torum matrimonii civilis interesse ut ipsum sit bono com- 
munitatis. Illi potius amorem sui extollunt prius usque ad 
contemptum Dei et omnium quae Dei sunt, deinde vero etiam 
usque ad contemptum boni communis ??). 

Ceterum omnibus bonae voluntatis sciendum est sta- 
tum, ut suum munus bene adimpleat, debere sollicitum esse 
non tam de iuribus, quam de obligationibus. 


Ad 3-um. Num argui potest pro matrimonio civili ex 
eo, quod matrimonia ineantur inter cives. 


Verum est matrimonium iniri inter cives; negamus tamen 
id fieri exclusive solummodo et primario inter cives. Primario 
enim, uti iam explicatum est, unusquisque christianus est ha- 
eres regni Dei, deinde membrum Ecclesiae ultimoque loco 
cives status. Ex eo, quod status habet curam rerum minoris 
momenti, quam matrimonia, non sequitur omnia pertinentia ad 
matrimonium competere statui. Erroneum enim esset existima- 
re statum esse et capacem et competentem curare de omnibus 
rebus, quae sub sole inveniantur. Exemplum sumamus ex rela- 
tionibus ipsius status cum individuis seu civibus. Dantur mul- 
tae res in vita individuorum, de quibus status non curat neque 
curare potest, de quibus debet curare ipse civis. Sunt aliae 
res, de quibus curat status simulque cives obligantur de iis 
curare. Sunt item aliae, de quibus curat solus status indivi- 
duisque in eas immisceri fas non est. Nobis denique nullum 
dubium, quin dentur etiam tales, de quibus neque individuis, 
ut civibus status, neque statui civili curare liceat. Matrimo- 


5?) Cnf. S. Augustinum. De civitate Dei L. XIV, 28. 

nia christianorum sua natura et charactere superant capaci- 
tatem et competentiam status et propterea nihil mirum est, 
statui de inferioribus curanti fas non esse usurpare omnia 
huius institutionis negotia. Ceterum ad quid superflua sol- 
licitudo status cum iam a superiore societate, scilicet Eccle- 
Sia huic rei satis provisum est. Nemo negat competentiam 
et officia status erga negotia matrimonialia, de quibus Eccle- 
sia non curat, quales sunt e. g. negotia mere materialia, ma- 
trimonia infidelium. 


Ad 4-um. Num potest argui pro matrimonio civili ex. 
eo, quod matrimonium sit institutio civilis. 


Admittentes competentiam status in institutiones civi- 
les, negamus contractum matrimonialem esse institutionem 
mere civilem8?). Hoc iam apparet ex iis, quae dicta sunt de dif- 
ferentiis inter contractum matrimonialem aliosque contractus. 

Sed etiam dato, non consesso, in matrimonio con- 
tractum civilem posse iniri excluso contractu sacro, etiam 
in hoc casu desiderium civilistarum instituere solum matri- 
monium civile multoties absurda esset$^). Gratia sacramen- 
talis matrimonio datur ut medicina aegroto, in nostro casu — 
familiae aegrotae propter varias consequentias ex peccato 
originali. Curam vero boni publici habenti statui non licet 
impedire aegrotos et opus habentes medicinae quominus ea 
utantur, quin etiam status officium est eam suggerere atque 
praestare. Propterea etiam in ha« hypothesi ficta status debe- 
ret curare insistereque, ut nemo esset contentus solo contractu 
civili sine sacramento. Recte dicit Lemaire Réné: ,Il est 
de l'interét d'Etat, que le mariage soi regardé comme une 
institution sacré, et ne se trouve pas placé par le peuple au 
niveau des contrats ordinaires $5), 

Ceterum non desunt etiam inter ipsos iuris civilis doc- 
tores, qui theoriam contractus civilis vel nunquam secuti 
sunt vel re melius cognita eam dereliquerunt. Nonnullis 
iam sufficiens est unica ratio, quod iste contractus sua ori- 
gine est antiquior omni iuri positivo civili$?). Aliis, quia 

83) Cnf. P. Leo XIII. Lit. Enc. Arcanum. 

9^ Perrone. op. cit. L. II, c. II — III. 


55 Le mariage civil. Paris. 1901; pg. 150. 
9) Renard Prierre. Le mariage civil est il un contrat. Paris. 1901, 


pg. 21. 

inquirendo inveniunt in natura huius contractus multa su- 
periora naturae simplicis contractus civilis. Uti dicit de Rug- 
giero*?): ,Il matrimonio é istitutto non solo giuridico, ma 
etico, sociale, politico: e tale & l'importanza sua che, la strut- 
tura stessa dell organismo sociale prende nota ed impronta dal 
regolamento di quella. Ne solo il diritto vi ha impresso, ma 
anche il costume, e la religione". 

Avogadro vero, cum loquitur de iis, qui tentant matri- 
monii contractum reducere ad merum contractum civilem, 
inter alia acriter quidem, recte tamen dicta, sic se exprimit: 
,Costoro (impugnantes matrimonii sanctitatem) consideran- 
do nel matrimonio la parte la piü grossolana — che risponde 
all'ufficio di natura nell' infimo dei suoi gradi, credettero 
di fare assai per l'onesta delle nozze se condannando il celi- 
bato, consentivano a riconoscere che l'animale uomo si de- 
vesse differenziare dall'animale bruto sol col rigettare la 
promiscuità, e col riconoscere nei genitori l'obligo dell'edu- 
cazione non meramente fisica... come se Dio non avesse fatto 
l'uomo morale per altro che per renderlo piü squisitamente 
cinico*8$8). Nec nominando ceteros potest affirmari, etiam 
inter doctores iuris civilis, si non numero, saltem gravitate, 
superare eos, qui reperiunt in matrimonio aliquid amplius 
praeter characterem civilem. Nec potest silentio praeteriri 
temeritas legislatorum civilium et civilistarum generatim. 
Ipsis, cum tractant de matrimonio, fas non est ignorare id 
apud omnes nationes a principio mundi consideratum fuisse, 
ut institutionem sacram, Ecclesiam hunc sacrum characte- 
rem semper acriter deffendisse. Oportet proinde legislato- 
rem, praesertim minus instructum in quaestionibus religionis, 
consulere theologos, liceatne in matrimonio aliquid saecu- 
larisare, aut separare characterem religiosum a contractu. 
Sed nihli huius prudentiae historiae notum est5?). 

Denique a matrimonio ut contractu civili abhorret sana 
natura hominis. Cum duas personas usque ad contractum 
matrimonialem adducit non libido vel aliquae aliae vitupe- 


57) Istituzioni di diritto civile italiano. vol. IL, c. XIIL pg. 50, 
edit. 1933. Quamvis non possumus consentire cum omnibus, quae tra- 
duntur apud auctorem de matrimonio, tamen in hac editione inveniun- 
tur nonnulla nova in favorem veritatis antea defficientia. 

95) Op. cit. p. b pg. 71-72. 

39) QCnf. Rosmini. Filosofia di diritto. vol. 2, pg. 408. 

rationis dignae rationes, sed mutuus amor proprius soli ho- 
mini ut imagini Di, iam diximus illos abhorrere ab unione 
temporali non excludenti aliquam tertiam personam. Nec 
unio profana — non sanctificata illorum animos contentos 
facit. His omnibus possunt aplicari verba Browning dicta 
suae sponsae: ,,Si nunc nullum esset matrimonium, id nobis 
creandum esset?) Quam vera sunt hic dicta, possunt optime 
attestari sacerdotes magnarum urbium, apud quos iuvenes 
iam adulti, sed propter negligentiam parentum nondum bapti- 
sati, cum admirabili patientia praeparantur baptismati, ut 
postea possint religiosum matrimonium celebrare, quamvis 
matrimonium civile ipsis sit non solum possibile, sed etiam 
obligatorium?!), 

Ceterum, ut ait idem G. Reuter (ibid. pg. 46): ,, Respekt 
der Frau vor dem Manne, Ehrfurcht des Mannes vor der Frau 
ist noch heute alfa und omega jeder guter Ehe". Nihil autem 
horum inveniri in matrimonio inito civiliter possunt attestari 
omnes, qui in tali matrimonio vixerunt, vel vivunt. De res- 
pectu et sancta summissione in tali matrimonio nec sermo 
esse potest, cum illud ipsum sit signum anarchiae spiritualis 
et rebellio contra ordinem Dei et Ecclesiae. 

Quamquam iam alibi satis demonstratum est matrimo- 
nium non esse contractum civilem, hic illustrare tantum 
conati sumus, quam parum deceret hominem bonae volun- 
tatis et quam periculosum esset toti communitati defendere 
teorias matrimonii ut contractus civilis. 


Ad 5-um. Num potest argui pro matrimonio civili ex 
eo, quod status debeat satisfacere indifferentismo civium. 


Haec ratio praesuponit plura falsa principia, quibus ipsa 
nititur: 

a) hominem esse ens absolute independens, sibi ipsi 
sufficiens, cui procuranda sit plena libertas praesertim a 
»praeiudiciis'* religiosis; 

b) omnes religiones esse eiusdem valoris aequaliterque 
considerandas; 

c) statum civilem debere esse indifferentem; 


9) De hoc fusius et pulchre Gabriel Reuter. Das Problem der 
Ehe. Berlin, 1914. 

9?!) Loquor ex propria experientia etsi per breve tempus acquisi- 
ta in cura animarum Parisiis. 

d) non omnium matrimoniis esse satis provisum ab 
Ecclesia; 

e) satisfaciendum esse omnibus postulatis civium. 

Ad quae respondemus: 

a) Praeter doctrinam de homine, quae potest inveni- 
rii in unoquoque manuali apologeticae christianae, hic simpli- 
citer memoriae revocamus frustra sic extolli hominem, cum 
omnibus expertum sit tam parum sibimetipsis sufficere. Fau- 
tores absolutismi hominis sub praetextu boni spoliant homi- 
nem necessariis verae eius dignitati, sicuti serpens pro ino- 
bedientia promittens honores deorum intrudit hominem in 
labores et dolores??). 

Posita existentia Dei ut veritate certa, non est dubium, 
quin favere atheis ut atheis civitati nullum officium sit, et 
cum sermo est de necessitate matrimonii civilis pro ipsis, 
liceat respondere verbis iuristae laici: ,, Noi abbiamo gia indi- 
cato, che un vero ateo essendo un mostro morale non sarebbe 
in realtà capace di matrimonio non potrebbe altro volere 
né fare che concubinati di voluttà, o unione di reproduzione, 
poiché non considerebbe nella sua mente alle condizioni 
essenziali al vincolo del matrimonio. Se vi consente e si unis- 
ce ad altra persona affezione maritale egli smentisce impli- 
citamente al suo ateismo, perche mostra di credere a un ide- 
ale superiore, a un dovere e a un vincolo coniugale. L'ateo 
non é che un tibelle alla religione^9?). Fusius de hac quaes- 
tione sermo erit in responso ad sextam rationem. 

b) Simpliciter negamus omnes religiones esse eiusdem 
valoris aequaliterque considerandas et rimittimus ad manua- 
lia apologeticae. 

Item neganda est theoria indifferentismi status. Omissis 
ceteris rationibus abundanter traditis apud auctores philo- 
sophiae moralis et Iuris Publici hic revocamus in mentem 
civilistarum unum dilemma: Deus aut est aut non est. Si 
est, status, sicuti et individua erga Illum eo ipso etiam erga 
veram religionem indifferens esse non potest. Si autem non 
est, status erga nullam religionem indifferens esse potest. 
Principia enim religiosa maximum influxum exercent in vi- 


9?  Cnf. Donat. Ethica, pg. 49. 
Perrone- op. cit. L. Ls. IL, c. IV, a. t. 
?? Avogadro. op. cit. p. II, pg. 346. 

tam tam privatam, quam publicam et, si Deus non existit, haec 
omnia principia sunt falsa, homines versantur in gravi errore, 
in praeiudiciis, in plena ignorantia. Atqui status est curare 
de cultura et instructione civium. Ex hoc sequitur strictum 
munus status eradicandi ex mentibus civium hos errores et 
unicuique statui necessario tendendum est ad idem, quam- 
quam mediis humanioribus, ad quod nunc tendit, sub res- 
pectu ad religionem, v. g. Foedus rerum publicarum Russiae. 
Proinde iam ex hoc clarum est statum in utraque hypothesi 
indifferentem esse non posse. 

d) Civilistae, qui existimant non satis esse provisum 
ab Ecclesia omnium hominum matrimoniis, accusandi sunt 
ignorantiae status rerum. Quantum provisum est matrimo- 
niis catholicorum, satis est aperire Codicem Iuris Canonici. 
Cum acatholicis omnibus Ecclesia dispensat super legibus, 
quae ipsis odiosae esse posunt. Matrimonia infidelium relin- 
quuntur competentiae status. Proinde de aliquo ligamine 
odioso legis disciplinaris alicuius religionis hic nec sermo 
esse potest, quia lex ecclesiastica ligat solos catholicos, cum 
acatholicis dispensat, reliquos omnino non ligat. Omnes aliae 
religiones suis legibus neminem ligant, quia carent debito 
fundamento, sunt inventa hominum. Ecclesia proinde nemi- 
nem privat matrimoniis et sic statui nullum praetextum pra- 
ebet introducendi matrimonium civile. Ad evitandum peri- 
culum anarchiae in vita familiari, quae oriri potest ex varie- 
tate religionum, matrimonium civile est remedium non solum 
superfluum, sed etiam detrimentosum. Est superfluum, nam 
sine matrimonio civili status habet et ius et officium invigi- 
landi matrimoniis infidelium ut ipsa sint conformia legi na- 
turae, item habet ius coércendi baptisatos, non tamen invita 
Ecclesia, quando illi non obtemperantes Ecclesiae ledunt 
leges ipsos obligantes. Est detrimentosum, nam ista lex vel 
esset contraria saltem pluribus religionibus et tunc disparet 
affirmatus indifferentismus status, vel relinquens libertatem 
omnibus et tunc approbaret periculum anarchiae vitae fami- 
liaris, a qua sese defendere vult. 

Sermo potest esse solmmodo de necessitate matrimonii 
civilis pro catholicis nolentibus submitti legi ecclesiasticae. 
Sed hic opportet reminisci iam dicta in cap. 1? et 2? huius 
partis; praeterea addimus tali lege violari conscientiam ho- 

minis, nam quid faciendum sit in casu, si initur matrimonium 
civile invalidum secundum legem Ecclesiae et una pars gra- 
tia mota vult vel matrimonium religiosum inire, quod recusat 
altera pars, vel derelinquere alteram partem, cum qua ipsi 
cohabitare non licet, lex vero civilis separari non permittit? 
, Denique vita magistra licet concludere melius esse ma- 
trimonium religiosum quodcumque, quam unionem profanam. 

Ad 6-um. Num, potest argui pro matrimonio civili ex 
eo, quod cives postulent, ut matrimonium civile introducatur. 


Praeter modo dicta respondemus rationem pro matri- 
monio civili ex desiderio civium subvertere fundamentalia 
principia, quibus inniti debet omnis lex. 

De ratione enim legis est, ut propter bonum commune 
ferratur. Boni communis causa ferri potest lex vergens in 
detrimentum alicuius privatae personae, sed non vice versa. 
Finis intentus a lege debes esse efficere cives bonos, non au- 
tem satisfacere placitis civium?4^). Item si quis princeps sta- 
tus vult aestimari, uti potestatem a Deo habens, debet ipse 
respectum habere eorum, quae divina sunt, ,,neque ullo pacto 
committendum, unius ut, vel paucorum commodo serviat ci- 
vilis auctoritas; cum ad commune omnium bonum constituta 
sit95»), Quid vero prodest bono communi ex obtemperantia 
huic desiderio civium, iam vidimus in responso ad secundam 
matrimonii civilis fautorum rationem, cetera vero videbimus, 
cum sermo erit de effectibus ex matrimonio civili. 

Ceterum cum ministro iustitiae Prussiae V. Rampetz 
liceat interrogare civilistas: ,,Si parum praebemus attentio- 
nis protestationibus credentium, quaere tam soliciti sumus 
succurrere paucis individuis vilipendentibis tum religionem, 
tum moralitatem''99), 

Iterum, undenam deducunt fautores matrimonii civilis 
officium et ius gubernii status civilis praebendi possibilita- 
tem inire matrimonium omnibus rebellis contra leges Eccle- 
siae? Quare status tam parum sollicitus est vel omnino non 
curat de his, qui non possint inire matrimonium paupertatis 
causa? Numquid religionis et Ecclesiae tam parum interest 


94 Conf. Suarez. De Legibus. L. I, c. VII, XIII. 
95 Lit. Enc. ,Immortale Dei". 
9 Archiv. für Kat. Kirchenrecht. t. 29, pg. 324. 

status, ut ipse per fas et nefas velit satisfacere placita indi- 
viduorum nolentium submitti disciplinae Ecclesiae? Numquid 
status debet inservire perversioni civium???) ,,Hominum men- 
tes imprimis debent germana Christi de matrimonio doctrina 
illuminari; deinde christiani coniuges, interiore Dei gratia 
infirmas voluntates roborante, omnem suam cogitandi agen- 
dique rationem ad purissimam illam Christi legem compo- 
nant oportet, unde veram sibi ac familiae suae beatitudinem 
et pacem nanciscantur 5), 

Cocedimus de hoc curandum esse pastoribus animarum. 
Tamen etiamsi status non habet onus docendi cives catechis- 
mum, qui statui praesunt, eum ignorare non possunt et si 
cives eiusdem ignari sunt, eos, qui ipsis praesunt, gnaros esse 
oportet et, si cives ex ignorantia aliquid illiciti petunt, illis 
explicandum est, quid et quare sit licitum et quid illicitum. 
Sed falsum est matrimonium civile introductum esse ad be- 
neplacitum civium, cum fere ubique haec institutio introducta 
fuit contra voluntatem maioris et sanioris partis civium??). 

Denique etiamsi verum esset cives postulare matrimo- 
nium civile, quia talis institutio est contra naturam matri- 
monii, contra ius Ecclesiae, quod est supra leges civiles, sta- 
tus, obtemperando desideriis contradicentium legi superiori, 
a fortiori deberet obtemperare omnibus contradicentibus legi 
civili, quod etiam secundum civilistas esset absurdum. 


Ad 7-um. Num potest argui pro matrimonio civili ex 
eo, quod omnimoda securitas familiae et bonum prolis pos- 
tulet matrimonium civile. 

Praeter ea, quae iam dicta sunt de natura et charactere 
religioso matrimonii, et praeter iam dicta ad 3, 4, 5 hic se- 
quentia notanda sunt. 

a) Non negamus status esse curam socialem civilem. 
In iis vero, quae spectant ad puritatem et sanitatem moralem 
familiae, status nec plene competens, nec solus sufficiens 
est de his curare. Tum theoretice tum experientia constat 
moralitatem et sanitatem matrimonii magis proficere, si haec 
ordinantur ab Ecclesia. Iam sine ulla speciali inquisitione 
omnibus patet, quo perventum sit cum moralitate et sanitate 

9?) Krupavicius. Civilés sutuoktuvés. pg. 36. 


98) Lit. Enc. ,,Casti Connubii". 
9) Exempla vide apud Gabba. I due matrimoni. pg. 4-5, 11-13. 

familiae in regionibus habentibus matrimonium civile. Quis 
ignorat munus parentum esse grave et valde onerosum. Au- 
demus affirmare, coniugibus sine religione hoc munus esse 
insupportabile. Omnibus vero consulentibus reddere mater- 
nitatem et prolis educationem honorificam et etiam mate- 
rialiter fructuosam, respondemus cum Leconte: ,c'est une 
. plaisanterie'*!9). Profana existimatio, succursus materialis 
hic parum prodesse possunt, cum per matrimonium civile 
subtrahatur familiae fundamentum religiosum, atque eo ipso 
subtrahitur id, quod unice capax est reddendi munus familiae 
supportabile, immo, ut pulchre ait P. Leo XIII ,,ea (officia 
coniugum) coniugibus bonis ob virtutem, quae sacramento 
percipitur, non modo tolerabilia fiunt, verum etiam iu- 
cunda*191), 

b) Quod attinet vero indigentias materiales «t tutelam 
maternitatis, iterum dicimus nullam esse necessitatem matri- 
monii civilis, nam etiam sine eo illi, quorum interest, habent 
plurima media cognoscendi quaenam matres egent auxilio vel 
tutela. Immo per matrimonium civile, quod iam per se sup- 
ponit defectum timoratae conscientiae in civibus, aperitur 
porta fraudi abusuique. 

c) Quoad capacitatem vero succurendi familiis indi- 
gentibus auxilio agnoscimus et civilistarum memoriae revo- 
camus statum debere plus curae habere de hoc quam Eccle- 
cia, cum hoc directe spectet ad munus status!?), Tamen 
etiam quoad hoc non est extollenda capacitas status nec mi- 
nuenda merita Ecclesiae, nam, uti experientia constat, etiam 
in regionibus matrimonium civile obligatorium habentibus 
Ecclesiam saepe per charitatem christianam plus succurere 
familiis in egestate versantibus, quam statum '/ivilem propriis 
legibus pulchre quidem sonantibus, sed nor semel paucos 
consolantibus. 

d) Item quoad sanctiones pro integritae familiae Ec- 
clesia gloriari potest sua doctrina se capaciorm exhibere ad 
fidem et integritatem familiae, quam statum jropriis legibus 
poenalibus. 

e) Iis vero, qui affirmant absentiam matimonii civilis 
esse causam concubinatus, illegitimae prolis, quae sine prop- 


1?) [p'assistance Nat. aux méres. Projet de loi. Pris 1910. 
1) Lit. Enc. , Arcanum"... 
1?) Cpf, Litt. Enc. ,,Casti Connubii*. 

ria culpa non omnia iura legitimorum possedit, respondemus . 
studium abolendi concubinatum ope matrimonii civilis es:e 
idem ac expellendi daemonem per Beelsebub. Inter catho- 


licos enim ipsum matrimonium civile est concubinatus. Ce- — - - 


terum cum introductione matrimonii civilis ubique inevita- 
biliter multiplicatur cohabitatio sine ullo matrimonio. Spreto 
enim matrimonio religioso mox spernitur etiam matrimo- 
nium civile (liceat dicere — etiam ab ipsis officialibus status, 
qui aliis hoc matrimonium imponunt). 

Matrimonium civile non minuit, sed auget . illegitime 
nascentes, cum omnes nati extra matrimonium - ratum, ,Uum. 
in foro iuris naturae, quam in foro iuris canonici remanent 
illegitimi, non obstante contraria dispositione legis. civilis. .— 

Nec damnum infert Ecclesia ellegitime natis. noi ca. "ak : : 
cendo ipsis iura legitimorum, cum illi ex v natura ^ 
iuribus. ,,Et ideo non dicimus quod sit poena alicui bed non 
succedit in regno aliquo, per hoc quod non sit filius regis. Et 
similiter non est poena, quod alicui, qui non est legitimus, 
non debeantur ea quae sunt legitimorum filiorum''!0?), 

Si/ vero status necessarie vult illegitimos pares facere 
legitimis in iuribus pure saecularibus, ommissa existimatiorie 
valoris talis desiderii, ad hoc sufficit lex civilis concedens 
quomodocumque natis aequalia iura civilia. Minime vero 
ex hoc/argui potest pro matrimonio civili. 

Immo haec ratio pro matrimonio civili desumpta ex 
bono prolis huic proli multa et gravia mala affert. Matrimo-- 
nium enim civile .impedit conceptionem prolis, conceptam 
occidit, natam, privat iure primario prolis —— ipsi. ex natura 
debita religiósà et morali educatione. Ws di Cist un 


'Ad 8-um. An polest argui pro matrimonio civili ex eo, 
quod impossibie sit permanere in limitibus severae discipli- 
nae religionis étholicae. es . 

Hic addita ratio directe propugnat necessitatem. de 
vortii et indircte necessitatem matrimonii civilis. 

Cum traitare ex professo de valore divortii excedit li- 
mites huius oris, respondemus breviter perniciositatem et 
irràtionabilitaem  divortii sub respectu tum morali, tum 
sociali satis im probatam esse ab ipsis civilistis, praesertim 


15) Suplén. Q. LXVIII art. II ad 1-um. 

Italice, qui etiam propugnantes necessitatem matrimonii 
civilis clare illustrant absurditatem divortii. Item non desunt 
codices civiles permittentes matrimonium civile prohibentes 
autem divortia v.g. Cod. Civ. Italiae. Non negamus in tali 
 legislatione clarum esse saltem nobis defectum consequen- 
tiae logicae, illa tamen consequentia omnibus bonae volun- 
tatis. apparet tam absurda, quod civilistae Italiae concessis 
praeinisis deducere etiam consequens ausi non sunt. 

Hic breviter memoria revocandum est: a) Matrimonium 
esse ex natura non in bonum individui, sed in bonum totius 
gettéris. humaai. Nec dicas paucas exceptiones urgente gravi 
cáusa non ?hnfirnáre bonufh publicum. In nostro casu enim 
»paücaé ;Kceptiones" est theoria omnino abstracta, in praxi 
vero pefta semel aperta amplius non clauditur et transitus 
rema libét- omnibus. 

5) Ut non 'est contra naturam hominis continentia per- 
fectí extra matrimonium, ita eadem non est contra naturam 
etiaa in matrimonio; ut non est contra naturam et ideam 
matrimonii continentia temporalis tempore pregnationis vel 
loi morbi unius partis (quod non negant etiam fautores 
dilortii), ita etiam in casu impotentiae subsequentis, morbi 
ibanabilis etc. Quantum vero potest voluntas humana, satis 
di hoc memoria tenere: bruta vivunt secundum naturam 
$quentes instinctum, homo vero — sequens rationem et vo- 
àntatem. Homo obtemperans solummodo propriae sensuali- 
ati semper evadit peior brutis. Sed in homine sensualitati 
limites ponit ratio et fides, voluntas autem illos limites ob- 
serva. Concedimus voluntatem privatam mediis superna- 
turalibus esse incapacem semper remanere in limitibus sibi 
| debitis. Voluntas tamen adiuta his mediis supernaturalibus 
est canx ad hoc. Ex his intelligitur quantum est meritum 
civilistzum spoliantium matrimonium gratia sacramentali!94). 
' Quis prinde audeat affirmare matrimonium civile atque di- 
vortia «se remedium contra crimina, cum omnino contra- 
rium p:iet. Ceterum status non est favere individuis per- 
versae Muntatis, sed eos corrigere. Bismarck, inimicus Ec- 
'clesiae, nixus experientia aquisita in sua patria contradicit 
civilistisum ait: ,,Non credo legislationis esse negligere, 


14) Polemens IV. Ep. ad Regem Aragoniae, 1266, 13 cal. martii. 
Item non "Xa, sed pulchre apud Dermine. op. cit. pg. 25 - 26. 

quod sanctum est; immo vero credo, ipsius esse efficere ut 
vita publica in omnibus fulcimento fidei et benedictionibus 
religionis firmiter utatur, non ut fucimen istud adest, tam- 
quam rem quandam inutilem publice reiciat et aestimationem 
Ecclesiae atque institutorum religiosorum, ubi firmas radices 
in populi vita egerunt ita supplantet'*165), 


Ad 9-um. Num potest Ecclesia accusari punire inno- 
centes et potestne ex hoc argui pro matrimonio civili. 


Haec ratio est contraria iam antea allatae sub n. 59, ubi 
invocatur argumentum libertatis conscientme, et desumpta 
est ex doctrina Erasmi, Lutheri, Calvini et aliorum haeretico- 
rum. Praeter iam dicta ad 5-um et 8-um hic addimu: ex locis 
Sacrae Scripturae, invocatis ab adversariis (Deutr. XXIV; 
Math. V), honestatem divortii posse deduci solummolo er- 
ronee haec loca interpretando. 

Item Ecclesia prohibens divortia neminem punit, 3am 
Ecclesia invigilat disciplinae de hac re iam statutae a ege 
naturae et a Christo. Nec recte dicitur puniri aliquis si jri- 
vatur v. g. iuribus matrimonialibus sine propria culpa. Nun- 
quid potest dici civem punitum esse a statu, si ipsum, pi- 
vatum propriis bonis propter aliquam calamitatem, prohibt 
furtum facere, vel rapere aliena bona? Proinde hic conven: 
adagium — nemo privandus usu proprii iuris, nisi subsi 
proportionata causa, non vero — nemo puniendus sine culpa 

Cum vero ne status quidem mutare possit, quod esí 
stabilitum lege superiore, etiam ex hoc argumento nul/a se- 
quitur ratio pro matrimonio civili. 


Ad 10-um. Num potest argui pro matrimonio vili ex 
eo, quod omnimodum bonum postulet divortium acproinde 
matrimonium civile. 

Generaliter loquendo contra hanc rationem vient.om- 
nia, quae afferuntur a variis auctoribus contra diortia. In 
specie vero partim iam habetur responsum ex dictiad argu- 
mentum pro matrimonio civili propter bonum comune. 

Ad affirmationem vero, prohibitionem dprtii esse 
contra ius naturae, cum in nonnullis casibus hae prohibitio 


15) Hammerstein S. J. De Ecclesia et statu. pg. l' 

evadit nimis dura, habetur responsum in dictis ad praecedens. 
Concedimus dari revera non semel in vita casus vere doloro- 
sos, qui tamen nullo modo possunt esse ratio sufficiens ad 
evertendum ordinem naturae. Ceterum ad ipsos quoque casus, 
qui afferruntur ad monstranda, ut aiunt, mala ex absentia 
divortii recte dicit R. de Ruggiero!) ista motiva ,sono in 
parte falsi, in parte artificiosamente esagerati, e nel loro 
insieme rivelano una visione unilaterale e spesso troppo 
passionale del gravissimo problema". 

Causa vero malorum, qui revera non deficiunt, est non 
matrimonium religiosum, neque absentia matrimonii civilis 
vel divortii, sed defectus educationis debitae, quae danda 
est iuventuti in familia et in schola. Ut recte ait Louis Fa- 
ran!?7), ,.les dames ont augmenté le nombre de leurs robes, 
de leurs chapeaux et de leur train de maison, elles ne peu- 
vent plus payer les prix... d'une institutrice". In scholis vero: 
,hDuos voyons leurs enfants pousser leur instruction d'une 
facon surprenante; c'est le progrés, mais c'est aussi l'er- 
reur.. L'on ne songe pas assez, que l'instruction sans l'edu- 
cation devient une arme dangereuse entre les mains inexpé- 
rimentéés et debiles*. Hic dicta esse vera, exemplo est Italia, 
ubi existente matrimonio civili facultativo, cum progressu 
religiosae educationis civium matrimonia civilia atque simul 
familiae quaerentes divortia in dies minuuntur. 

Iterum omnibus notum est dari multos falso concipien- 
tes tum bonum individui, tum bonum commune. [lli qui 
curam boni publici gerunt, debent caute examinare, quid 
faciendum cum elemento quaerenti divortia, matrimonia 
civilia etc. Radix huius desiderii est egoismus. Individua vero 
egoismo et vitiis servientia nec matrimonio civili nec divortiis 
contenti erunt. Divortia ipsis paucum prodesse possunt, quia 
cum ipsis nemo capax erit cohabitandi. 

Denique inter separationem, quae potest locum habere 
etiam in matrimonio religioso, et divortium est ista diffe- 
rentia, quod separantur ut socientur, divortia vero quaerunt, 
ut insociabiles fiant!). Separatio imperfecta utramque par- 
tem impedit a quaerenda separatione, reddit partes et cau- 


10 TIstitut. di diritto Civ. t. IL, pg. 169- 173. edit. 1933. 
17) Le mariage. Paris 1909, pg. 45, 49. 
19) Cnf. Card. Billot. op. cit. Thes. XLII. 

tiores et patientiores; matrimonium vero civile cum spe 
divortii, ut ait idem R. de Ruggiero!?), ,,renderebbe neces- 
sariamente meno ponderate le nozze, piu facili i matrimoni 
affrettati ed inconsiderati, piu proclivi i coniugi a mantenere 
ed accrescere i dissensi e i dissapori interni'. 


Ad 11-um. Num revera disciplina Ecclesiae sit causa 
mali spiritualis. 

Sermo est, ut patet, de matrimonio catcolicorum. 
Imprimis licet sine ullo dubio affirmare perpaucos 
inveniri inter catholicos in sacramentum matrimonii non 
credentes illudque in contractu matrimoniali positive exclu- 
dentes, cum omnis homo indole humana nondum privatus, 
cum init matrimonium, velit ipsum inire tale, quale. in se est. 

Si quis tamen revera esset tam perversus, ut intenderet 
contubernium loco matrimonii, eius malitiae causa non est 
Ecclesia, neque ecclesiastica disciplina. 

Nec potest hic iuvare matrimonium civile, nam quomo- 
documque tentatum matrimonium exclusis eius essentialibus 
proprietatibus secumferet eandem malitiam et careret suo 
effectu. 

Propterea ex allato argumento pro matrimonio civili 
nulla ratio deduci potest. 


Ad 12-um. Num potest argui pro matrimonio civili ex 
eo, quod disciplina Ecclesiae ob graves rationes negligi possit. 


Non est verum characterem sanctum matrimonii fuisse 
ignotum apud hebraeos (in lege mosaica); item non est verum 
Ecclesiam introduxisse matrimonium religiosum exemplo Ro- 
manorum. De his iam alibi dictum est. Concedimus tamen 
formam religiosam matrimonii usque ad Tridentinum non 
fuisse necessariam ad valorem, sed in memoriam redigimus 
adversarios eam fuisse necessariam ad liceitatem semperque 
fuisse in usu. Non fuit vero ab initio necessaria ad valorem, 
cum vel Ecclesia non iudicavit hoc esse necessarium vel etiam 
non posset hoc facere ob difficultates externas. 

Gravitas vero legis iudicatur non a subditis, nec a legis- 
latore alterius fori, sed ab eo qui legem tulit. Lex mutabilis 


109) Op. cit. pg. 173. 

(quales sunt omnes leges humanae) non est idem ac lex, quae 
negligi potest. Denique non est in competentia status mu- 
tare leges Ecclesiae, vel de iis cum aliquo dispensare. 


Ad 13-um. Num potest argui pro matrimonio civili ex 
eo, quod nec ipsa Ecclesia semper insistat formae religiosae 
matrimonii. 


Ad normam Canonum 1098, 1099 8 2, nonnulli non 
tenentur forma communi matrimonii, quia Ecclesia ab hac 
forma dispensat. 

Nullus Summorum Pontificium nec Theologiae vel Ju- 
ris Canonici Doctorum unquam existimavit aequaliter matri- 
monium religiosum et civile!!?). 

Papa Pius XI in Concordato cum regno Italiae non 
aequiparat matrimonio religioso matrimonium civile, sed 
recuperat matrimonio religioso debita iura civilia, quae antea 
iniuste ipsi negabantur. 

Quod vero in concordatibus matrimonium civile non 
excluditur, praeter rationem ipsis civilistis notam addimus 
quod sequitur: in nullo concordatorum obligari gubernium 
civile, ut prohibet propagationem falsae religionis, blasphe- 
mias, crimina, ex hoc tamen nemo deducere potest haec ab 
Ecclesia pérmitti. 

Cetera vero patent ex responso ad praecedens. 


Ad 14-um. Num potest argui pro matrimonio civili ex 
eo, quod matrimonium civile sit postulatum status moderni. 


Quamquam nolumus insultare temporibus aut statibus mo- 
dernis, tamen, proh dolor, debemus concedere in statibus 
modernis et temporibus modernis, cum tam alta voce glo- 
riatur progressu culturae, multa inveniri barbara et nefanda. 
Fere iam abolita formali servitute eius loco habemus organi- 


11 QCnf. e. g. P. Benedicti XIV Lit. Apost. ad Ep. Belgiae Pau- 
lum-Simon, 1769, septembr. 17. 

Pius IX ad regem Emanuelem 1852, septemb. 19. 

Pius IX allocutio 1859, septemb. 27. 

. Leo XIII Lit. Apost. ad Episcopos prov. Venetiae, 1893, februar. 

8 reliq. pag. seq. 

. Pius X. Epistola ad Episcopos Boliciae 1906, novembr. 24. 

. Pius XI. Litt. Enc. ,,Casti Connubii*. 

. Poenitentiaria. Occasione imtroductionis martimonii civilis obli- 
gatorii in Italia: 1866, ianuarii 15. 

satum nec satis a guberniis civilibus impeditum raptum et 
mercaturam puellarum; in nonnullis regionibus gubernium 
civile coactum est diplomatice tractare cum latronibus et 
homicidis; recens bellum et crisis oeconomica causas habent 
in hominibus et temporibus modernis; reticito statu matri- 
moniali in Russia atque inter protestantes Germaniae, apud 
liberales Galliae iam in proverbium venit sententia quod ,,en 
France on ne se marie plus*. 

Ecce nonnulla ex statibus modernis. Numquid haec 
omnia introducenda sunt etiam alibi, ubi adhuc deficiunt? 
Nec potest probari matrimonium civile non esse eiusdem 
generis. Quid ergo sequitur ex argumento illud inveniri in 
statibus modernis? Respondemus iam dictis a Cicerone: 
,Jamvero illud stultissimum existimare omnia iusta esse, 
quae scita sunt in populorum institutis aut legibus... Quod 
si populorum iussis, si principum decretis... iura constitue- 
rentur, ius esset latrocinari, ius adulterari, ius testamentum 
falsum supponere". (Cicero. De Legibus L. I, c. 15, 16). 

Concludimus: argumentum allatum pro matrimonio ci- 
vili ex eo, quod haec institutio habeatur in pluribus statibus 
modernis, per se nullum valorem habere. Ea, quae inveniuntur 
in statibus modernis, tantum valent, quantum in se sunt bona 
vel mala. 


* * 


Agnoscimus quidem in hoc articulo non omnes ratio- 
nes esse enumeratas, quae nunc adducuntur a fautoribus ma- 
trimonii civilis, nec ad omnes directe responsum esse. Denuo 
tamen affirmamus civilistas hodiernos pro sua institutione 
nullam novam rationem invenisse praeter eas, quae iam a 
saeculis repetantur et ad quas iam multifariam responsum 
datum est. Modernae haec rationes a civilistis considerantur 
ut novae, ob ignorantiam. Gloriantes sua scientia, ignorant 
proprios praedecessores, eorum errores antiquos repetunt 
ut propria inventa et, quae sunt iam longe inveterata, existi- 
mant esse moderna. Item ex ignorantia, defectu studii atque 
ex odio erga doctrinam Ecclesiae illi ignorant quoque res- 
ponsa data ad errores antiquos ac proinde etiam ad multos 
hodiernos. Quaerunt responsa et pervertunt doctrinam Ec- 
clesiae, quia huius doctrinae ignari sunt. Ut verbis praeclari 

Avogadro utar, nostri adversarii moderni... col dar mano a 
un trattato di teologia o di gius canonico approvato dalla 
Chiesa, si torrebbero dalla vergogna del mostrare che spesso 
fanno di non sapere come stano le cose fra i cattolici, e cosa 
questi tengono per certo, per dubio, per falso... parrebbe non 
potere piu elevarsi le dispute sostanziali fra cattolici intorno 
al matrimonio e alle basi razionali del diritto matrimoniale; 
non dovrebbe restare altra battallia che coi communisti e 
socialisti, che non tornano gia agli errori dei protestanti e 
dei loro figliali, ma a quelli dei panteisti, degli eresiarchi piu 
laidi dei primi secoli, e degli anabattisti tentanti a svellere 
dal mondo morale la nuziale instituzione'" (op. cit. p. XI). 

Et revera inter oppugnatores matrimonii invenimus non 
paucos, qui neque communistae, neque socialistae sunt, sed 
homines bonae voluntatis, ipsi tamen impugnant, quod non 
cognoscunt. Quam vera propterea sunt verba Carlyle: ,,The 
one enemy we have in this universe is darknis of mind". 


ARTICULUS IV 
MATRIMONIUM CIVILE RELATE AD EFFECTUS 
NECESSARIO EX IPSO SEQUENTIBUS 


Cum ex fructibus cognoscatur arbor, remanet iam exa- 
minandi sequellas matrimonii civilis, ut eo melius atque ve- 
rius possit iudicari volor huius institutionis. 

a) Divortia. Uti iam diximus in responsione ad 4-um 
in capite praecedenti, matrimonium civile nititur eo, quod 
matrimonium est contractus profanus civilis. Ex hoc vero 
iam sequitur hunc contractum dissolvi posse ab iis, qui eum 
inierint et quidem toties, quoties ipsis placeret, quod aequi- 
valet unioni liberae, nam admisso ipso principio dissolutio- 
nis nemo potest circumscribere nec tempus, nec nume- 
rum, quando et quoties haec dissolutio fieri possit!!!). 
Et revera ex regionibus, in quibus viget matrimonium civile, 
perpaucae sunt divortio privatae. In regionibus, in quibus 
divortia permittuntur, dificiliter impeditur propagatio unio- 
nis liberae, in regionibus vero, in quibus habetur matrimo- 


131) Cpnf. Perrone. op. cit. L. I, s. II, c. I, a. 2. 

nium civile sine divortiis, dificiliter defenditur unitas matri- 
monialis. Quod praxim vero spectat, cum longum sit — hoc 
etiam non est necesse — tradere hic statisticas divortiorum 
singularum regionum, tradimus pauca, illustrationis gratia, 
ex regione Galliae et St. U. Americae Septentrionalis et qui- 
dem non ex temporibus postbellicis. 


In Gallia: 
Utrorumque 

Annus Separationes Divortia - summa 
1884 2821 1657 4478 
1885 2122 4123 6245 
1886 2206 4005 6221 
1887 1896 4797 7693 
1888 1694 5482 7176 
1889 1653: 6249 7902 
1890 1570 6557 8127 
1891 1536 6431 7167 
1892 1597 . 7035 8632 
1893 1620 6937 8557 
1894 1820 7893 9713 
1895 1833 71100 9523 
1896 1957 7879 9836 
1897 1982 7999 9981 
1898 2164 8100 10264 
1899 2254 ,8042 10296 
1900 2263 7820 10083 
1901 2260 8841 11101 
: 1902 2281 9431 11712 
) 1903 2320 10186 12506 
1904 2290 10860 13150 
1905 2238 11860 13098 
1906 2316 11588 13904 
1907 2249 12575 14824 
1908 2165 13301 15466 
1909 2359 13872 16231 
1910 2004 14261 16661 
1911 2404 15261 17665 
1912 2705 16723 19428 
1913 2466 16335 18801 

Numerum separationum et divortiorum consulto sepa- 
ratim tradimus ad respondendum iterum atquae iterum iis, 
qui impugnant separationem corporalem, quae existit in 
disciplina Ecclesiae, quique dicunt matrimonio civili has 
separationes minui. Praeterea animadvertendum est propor- 
tionem augmenti separationum et divortiorum longe supe- 
rare proportionem augmenti numeri matrimonium!??). 

Augmentum divortiorum in Statibus Americae Septen- 
trionalis breviter sic illustrari potest: 

Anno 1870 fuerunt 9937 divortia, anno autem 1921 iam 
148. 554. Ab anno 1870 usque ad annum 1921 numerus civium 
auctus est 1839/o, divortiorum vero — 12509/o 113), 

Generaliter vero pro omnibus regionibus admittentibus 
divortium notandum est recentioribus temporibus divortio- 
rum numerum usque ad incredibile excrevisse. Cum perdita 
existimatione religiosa matrimonii magis magisque in dies 
vilipenditur etiam matrimonium civile neque desunt loca, 
ubi civile matrimonium ineunt solummodo celebraturi matri- 
monium religiosum. Alii vero nullum matrimonium agnoscunt. 

Ex his apparet, quomodo matrimonium civile cum theo- 
rethice tum in praxi faveat divortiis atque patet quare id 
fiat; nam ipsi auctores et fautores matrimonii civilis prima- 
rio divortia prae oculis habent et si quando illa non intro- 
ducunt, hoc fit vel propter nonnullas dificultates, quae illo 
momento superare non possunt, vel ob defectum audaciae. 
Ubi vero divortium lege non permittitur, nec ipsum matri- 
monium civile multos asseclas habet. 


Quid a priori existimandum est de indole familiae 
ortae ex matrimonio civili 


b) Coniuges. Etiam abstrahendo a ceteris, quae sequ- 
untur ex matrimonio, ut proles, inter ipsos coniuges summi 
momenti est mutuus amor, mutuus respectus atque studium, 
ne hic amor extinguatur, ne unus alteri molestus fiat. Hi 
enim affectus fovent incundamque reddunt unionem dura- 


H3?) Tabula desumpta ex Paul Bureau op. cit. pg. 89. 
33) Holveck. Das Ziwileherecht des Burg. Gesetsbuchs. 

turam usque ad mortem, raro tamen locum habent inter ho- 
mines privatos remediis spiritualibus. In matrimonio — sacra- 
mento coniugibus auxilio praesto est gratia sacramentalis, 
de cuius valore liceat in memoriam reducere, quae tradun- 
tur apud Card. Lepicier (op. cit. pg. 53...) ex Monsabré!!): 
Depuis que le Christ a sanctifié le mariage, la grace perfec- 
tion amour. Elle le rend sage. Elle lui apprend, que rien 
n'est parfait ici-bas, que l'infinie bonté de Dieu est le seul 
idéal capable de contenter un coeur avid de perfection: que 
lorsqu'on n'a pas tout ce que l'on voudrait aimer, il faut aimer 
ce que l'on a. 

Elle (la grace) pourifie les yeux de la nature, rend sup- 
portables les disgraces, touchantes les infirmités, aimable la 
veillesse et les cheveux blancs. La grace rend l'amour pa- 
tiant. Elle l'affermit contre le brusque de ceux qui ont echa- 
pé à sa pénétration. La grace rend l'amour juste et miseri- 
cordieux. Elle lui persuade aisement que, si nous avons a 
souffrir, nous faisons souffrir nous — mémes, et que, dans la 
vie à deux, plus que partout ailleurs, il faut metre en prati- 
que cette maxime evangelique: ,,Portez les fardeaux les uns 
des autres*. A la place de reproches, elle suggére des excu- 
sations, des encouragements, aimables corrections; elle incli- 
ne les coeurs qu'elle attendrit à de faciles pardons. Enfin la 
grace rend l'amour fidele au devoir; elle le lui fait voir dans 
un jour éclatant que ne peuvent obscurcir les nuages de la 
fantaisie, du caprice, de l'illusion et du mensonge, et lui 
fait trouver dans la constance un honneur et des joies dont 
il remercie Dieu si fidéle, lui, méme vers ceux qu'ils 
outragent*". 


Nihil horum invenies inter personas unitas civilis mat- 
rimonii vinculo. Vanum enim esset affirmare eundem esse 
mutuum amorem respectumque profanum et suffultum ideis 
religiosis, gratiaque sacramentali. Item in vanum quaere- 
retur illa caritas semper disposita ignoscendi deffectus alte- 
rius consortis, illa attentio, ne unus alteri molestus evadat. 
Haec omnia locum cedunt continuo periculo vel saltem pos- 
sibilitati dissolutionis vinculi; ex hoc vero psychologice iam se- 
quitur deffectus attentionis, ne quo modo unus alterum of- 


1144) ['exposition du Dogme catholique. La sainteté du mariage. 

fendat, ne vita communis molesta fiat, cum in his casibus 
praesto sit remedium divortium. Ex hoc ulterius sequitur 
continua suspicio partium, iudicia temeraria saepeque defec- 
tus fidei matrimonialis atque alia delicta. 

Religio, quae in familia religiose educata mutue fove- 
tur, ut optima medicina contra omnia mala, in unione civili 
mutue supprimitur, nam aliter conscientia falsam pacem 
perturbat et reclamat iura religionis, despecta a viventibus 
in unione civili. Suppressa vero religione et conscientia in 
familia per se sequitur negligentia legum moralitatis, defectus 
a primario fine matrimonii, cum partes viventes in unione, 
quae nec veri matrimonii nomine potest appellari, vel non 
audent prolem procreate, vel procreatam non sunt capaces 
nec apti debito modo educare. Haec omnia abstracte consi- 
derando indolem unionis civilis dicimus. Si autem vitam 
realem inspiciemus, videbimus omnia haec revera esse secuta. 

c) Mulier. Civilistae callide proclimantes aequalita- 
tem iurium inter viros et mulieres propagando doctrinas 
pulchre sonantes auribus incapacibus detegere veritatem, per 
institutionem matrimonii civilis, mulierem iterum redux- 
erunt in statum servilem iam suppressum per religionem in 
regionibus christianis. In unione enim civili imprimis negatur 
mulieri ius et desiderium ipsi a natura datum procreandi 
prolem, paulatim vero modus inordinatus vitae etiam spoliat 
mulierem cum hoc desiderio ipsi soli proprio tum eius tene- 
ritate aliisque donis a natura datis et sic in muliere, praeter 
corpus defloratum, spoliatum sua pristina singulari pulchri- 
tudine, nihil remanet eorum, quibus mulier superabat omnes 
visibiles creaturas. Denique ipsa dimittitur propter aliquam 
causam a proprio marito malitiose inventam, nam maritus 
invenit aliam iuniorem, pulchriorem, adhuc minus deprava- 
tam atque aptiorem satisfacere propriae libidini. 

d) Proles. Si vero bonum prolis considerabimus, etiam 
videbimus, quam funestae pro ipsa sint consequentiae ex mat- 
rimonio civili. 

Non semel iam diximus indissolubilitatem et fidem mat- 
rimonialem partium ex ipsa natura matrimonii civilis sonare 
ut absurdum et, si qua inter partes nondum separatas serva- 
tur, hoc fit non propter rationem altiorem, sed propter im- 
minentem scandalum. Praeterea quamvis in vita communi, 

sed privata omni charactere superiore, nulla efficax ratio 
remanet, quod partes ad procreandam prolem moveat. E 
contra imminens cura, abnegatio sui ipsius et respansabilitas 
contrarium suggerunt, remedia omnis generis publice pretio 
minimo et sine ullo periculo proponuntur, commendantur- 
que, quorum ope omni luxuriae satisfieri potest sine ullo 
periculo conceptionis. Et revera quot familiae sine prole, 
quot nationes in dies diminuuntur nec quisquam hominum 
humanis mediis capax est hoc impedire. Usque adhuc frus- 
tra invocatum est et semper in vanum invocabitur sensus pa- 
triotismi, necessitas, sustinendi et regenerandi propriam na- 
tionem, regenerandi seipsum. Haec omnia possunt iuvare 
usquedum turba verbo excitata incipiet ratiocinare, sed non 
ultra, si enim in homine, in vita familiari, in humano genere 
nihil habetur praeter naturam animalem, a politicis hodiernis 
adhibita argumenta quemnam sensum habent? Quid est pa- 
triotismus, quid natio, quid sibi vult seipsum regenerare cum 
tanta abnegatione suiipsius necessaria in educanda prole? Ad 
haec omnia sufficienter respodet Brunetiére cum dicit: ,,un 
buffle n'est pas sacré, un troupeau de buffles ne l'est davan- 
tage: mon existence terrestre vaut celle des autres et je n'en 
ai point de rehange"'!!*), 

Verum est quidem non omnes familias ortas ex matri- 
monio civili carere porle. Proles tamen nata ex tali matri- 
monio privatur multis et garvibus, quae proli ex iure naturae 
debetur. 

Quamquam alibi falsas doctrinas propagat, veritatem 
tamen enuntiat Elen Key!!*) cum dicit infantem opus habere 
hilaris societatis fratrum et sororum, quorum locum tenere 
est incapax etiam affectuosissimus amor maternus. Ubi vero 
haec inveniri possunt in familia privata charactere religioso? 
Hic loco fratrum et sororum infans socios habet canem vel 
felem. 

Ulterius, infans iam ex natura indiget non qualicumque, 
cura genitorum, sed tenero et sancto amore, qui ne concipi 
quidem potest, nisi parentes existiment infantem non esse 
effectum causarum mere naturalium, sed esse creaturam 


15) Apud Paul Bureau. op. cit. pg. 543. 
16) D'amore e il matrimonio. 

ipsis a Deo datam, quae ad Deum iterum perducenda sit!!?). 
Proinde per se patet hunc amorem erga prolem in familia ex 
civili matrimonio nullum locum habere posse. 

Ut infans evadat perfectus verusque homo, uti debet 
esse, indiget cura particulari et educatione morali, intellec- 
tuali atque religiosa. 

Ut certum ab omnibus habetur ad haec omnia geni- 
tores esse incapaces sine auxilio gratiae supernaturalis. Un- 
denam vero haec gratia potest haberi in familia ex matri- 
monio civili? Ipsum enim matrimonium civile excludens 
matrimonium sacramentale eo ipso excludit gratiam sacra- 
mentalem. Excludit characterem religiosum in vita, nam hoc 
matrimonium est negatio religionis, ipsa vita non est consen- 
tanea postulatis religionis, proles procreatur modo non con- 
sentaneo postulatis religionis — omnia simul sunt continua 
rebellio contra Deum, religionem, Ecclesiam. 

e) Integra familia. Cum ita res se habet in matrimonio 
civili sub respectu ad personas tali matrimonio coniuctas et 
ad prolem, quid dicendum de familia, quae ex his personis 
componitur? Ipsa non gaudet omnibus familiae membris ne- 
cessaria stabilitate, quam securam facit religio familiis debito 
modo formatis. A nullo eorum nec a genitoribus, nec a 
prole propria societas -familia consideratur ut sancta, nam 
talis familia creata est et perseverat non ut aliquid sanctum, 
sed ut societas omnino profana. Proles nunquam conside- 
rabit proprios genitores ut vices Dei relate ad se gerentes, 
cum optime sciat eorum familiam ortam esse spreto Deo 
et omnibus, quae sunt Dei. Quomodo autem aexistimabunt 
genitores suam prolem sanctam, sibi a Deo datam, cum op- 
time consciunt eam procreatam esse modo contrario volun- 
tati divinae. Vita familiaris secum affert multas et graves 
sollicitudines ac difficultates, perpetuam et omnimodam etsi 
mutuam dependentiam. Haec omnia non semel difficulter 
supportantur etiam a partibus optimae indolis et gratia su- 
pernaturali adiutis. Quomodo vero haec possint supportari 
in societate profana, privata auxilio superiori? His omnibus 
consideratis omnino non miramur abominabilem statum vitae 
familiaris in nonnullis regionibus. Et nisi abolita erit haec 


57) Cnf. Litt. Enc. Casti Connubii; Perone. op. et Loc. cit. a. 5. 

a nonnullis guberniis civilibus legalisata profanatio institu- 
tionis divinae, sperandum manet non auxilium gratiae super- 
naturalis, sed iustitia et ira Dei. Familia debito modo for- 
mata est fundamentum et pignus prosperitatis communis. 
Quid vero sperari potest ex societate orta ex unione civili, 
quae vix speciem familiae prae se fert, quae destituta gratia, 
et quocumque charactere sacro fit vel turpis cohabitatio 
inter duos sine prole, vel seminarium malorum, cum procreat 
prolem neque eam debito modo educat. 

f) Societas. ,,Talis est civitas, quales sunt familiae et 
homines ex quibus ea constat, ut corpus ex membris''!!5), 
Proinde clarum est quantum intersit status, ut sit optima 
conditio familiae, quantique valet illi familia religiose edu- 
cata. Ut dicit Hugon O. P.!!9), sacramenta sunt ut vincula, 
quibus membra Ecclesiae in unum corpus colligantur. Sacra- 
mentum matrimonii est vinculum inter familias eas non so- 
lummodo uniens pluribus vinculis, sed sanctificans et diri- 
gens eadem via, eodem fine, eadem disciplina. En quare ex 
his familiis, quae oriuntur ex matrimonio sacramentali, pos- 
sumus et debemus sperare bonum tam ipsius familiae, quam 
societatis et in illis quaerere salutem atque prosperitatem rei 
publicae. 

Quid vero potest sperare civitas ex matrimonio civili. 
Iam diximus pauca de prole, familiisque ortis ex matrimonio 
civili. Illae sunt membra ex quibus constat totum corpus - ci- 
vitas. Ex corruptis vero membris nec corpus sanum fieri 
potest. Liceat adhuc nonnulla adiungere. Si verbis S. Augus- 
tini utar!??), omnis, qui ex concubitu nascitur, caro est pec- 
cati. Illi sunt filii non gratiae et amoris sanctificati per gra- 
tiam, sed filii luxuriae, quae etiam in ipsis dominabitur. Lu- 
xuria vero, ut ait S. Thomas (2, 2ae, q. CLIII, 4) est vitium 
capitale, ex quo naturaliter procedunt cecitas mentis, teme- 
ritas, inconstantia, egoismus, odium Dei, affectus erga prae- 
sens saeculum hororque futuri atque alia vitia. 

Quid vero sperari potest ex civitate, cum per cives ip- 
sa affligitur his vitiis? Incredulis talis modus loquendi risum 


118) Litt. Enc. Casti Connubii. 
11) De Sacramentis. art. L p. 2, ed. 1927. 
12) De nuptiis et concupiscentia. L; I, c. 12. 

movet, quid tamen habemus in civitatibus habentibus matri- 
monium civile cum divortiis et aliis postulatis logicis? Anar- 
chiam hodiernam familiarum in nonnullis regionibus prae- 
dixit iam Papa Leo XIII in sua Encyclica , Arcanum". Si 
olim vera fuerunt, quanto magis hodie vera sunt eiusdem S. 
Pontificis verba: ,,Et iam hac potissimum de causa desola- 
tione desolatam terram revera cernimus, ibi maxime, ubi 
magis contemptae habentur Ecclesiae de matrimonio leges". 
Nos non dubitamus, quin necesse sit magnam partem 
hodiernae anarchiae attribui matrimonio civili, cum ipsum 
repleverit terram prole cuius conceptio, partus ac vita non 
erat secundum solitum ordinem naturae, sed potius rebellio 
contra naturam Auctoremque naturae. Sic concepta et nata 
ipsa remanet fidelis perturbator recti ordinis naturae. Cres- 
cente eiusdem prolis numero magis magisque diffunditur 
atheismus atque corruptio morum, resuscitatur iam olim de- 
relictus paganismus, ex ipsis oriuntur fallaciae, fraudes, insi- 
diae tam inter singulos cives, quam inter nationes atque ita 
castigatur totum genus humanum. Cum numerus hominum 
huiusmodi generis in nonnullis regionibus in singulos dies 
augeatur, nemo potest negare in vita adhuc peiora spectari 
posse. Societas potest resistere malis dummodo observat 
mandata divina: relicta vero sine Deo celeri passu contendit 
ad perniciem. Inimici Dei et societatis in matrimonio civili 
optimum remedium invenerunt, quo a nonnullis Deus sper- 
nitur, ab aliis vero propter neglegtum legum Dei et Ecclesiae 
ipse se retrahit!?!), 

Item per familias formatas ex unione civili directe sub- 
vertuntur civitatis fundamenta. Civitas enim sine capite, cui 
cives respectum et obedientiam praestare debent, ne concipi 
quidem potest. Quam firmum est auctoritatis civilis funda- 
mentum illud principium: ,,Omnis potestas a Deo est". Per 
familias ex civili unione supprimitur respectus erga Deum, 
eo ipso etiam respectus erga eos, qui suam potestatem a Deo 
ducunt et sic legislatores quamvis nollentes, sed directe prae- 
parant subversionem status et, si ipsi ut status subversores 
non accusantur, hoc fit propterea, quia vel se superiores non 


131) Cnf. S. August. Ep. ad Marcellinum. 
Perrone. op. cit. L. L, s. IL c. III, a. 2, 3. 

habent, vel ipsi hoc faciunt bona voluntate ex propria igno- 
rantia, vel populus hoc satis non considerat. 


Consideratis omnibus consequentiis matrimonii civilis 
omnibus, qui bona voluntate defendunt hanc institutionem, 
revocamus in mentes verba Sacrae Scripturae: , Est via quae 
videtur homini iusta, novissima autem eius deducuntur ad 
mortem" (Prov. XIV, 12). 

Iam ipsi civilistae sociologi atque politici liberales 
satis vident, ubi reducta sit hodierna vita familiaris. Ut olim 
Jonas profeta ninivitis, ita hodie ipsi alta voce admonent 
societatem de imminenti degenerationis et exitialis anarchiae 
periculo, sed quaenam apta media ad salvandum genus hu- 
manum ab hac anarchia proponenda sint nesciunt. De argu- 
mentis ex bono communi moralitateque naturali iam diximus; 
hic afferrimus tantum responsum ipsis datum a iurista laico 
Paul Bureau: ,,Cependant à tous ces hommes et à toutes ces 
femmes, tenaillés dans leur chaire, angoissés dons leur àme, 
la ponsé laique ne peut offrir aucun argument valable, seri- 
ueux, résistant, que la plus sommaire critique ne souffise à 
éliminer en un instant. Elle est reduite à balbutier quelques 
grands mots, auxquels elle-méme elle ne croit plus guére, par 
ce qu'il était en vérité impossible d'y croire plus longtemps 
et que la science méme s'est chargée d'en dissourdre le 
contenu'?2), 

Conclusio. Nullum dubium est, nam ipsa vita docet, 
quin vitia contra moralitatem peccata sint non solummodo 
contra Deum, sed contra societatem, contra ordinem politi- 
cum, praesertim quando haec vitia iuribus civilibus innixa 
evertunt ipsam societatem civilem. Cum ita res se habeat, 
gubernium civile non debet esse indifferens erga talem rerum 
statum, nam ipsum profecto existit ad servandum ordinem 
moralem publicum. Status civilis proinde ipse debet praeve- 
nire istis malis supprimendo causas eorum. Ad hoc tamen 
sola lex civilis, saltem his temporibus, iam non sufficit. 
Optima enim lex, lata ab optimo legislatore paulum valet, si 
mens et voluntas civium est perversa. Ut ait Taine: ,,Chaque 
fois que l'homme se fait paien il se retrouve voluptieux et 
dure". Nec sola formatio scientifica profana aliquid prodest. 


122) Op. cit. pg. 542. 

Nonne systemata falsae philosophiae formaverunt tam mul- 
tos paganos in hodierna societate? Ut ait G. Rocco de ho- 
dierna scientia: ,,in una medesima disciplina ne avviene, che 
tutto insieme neppure vanno d'accordo fra loro medesime. 
Le morali contrastano colle sociali, i fatti colle idee, le let- 
tere colle scienze, il bello col vero... Per la qual cosa per la 
mancanza dei principi veri questa medesima gioventu allor- 
che lascia gli Atenei n'esce confusa nella mente senza sapere 
a cui dar la ragione; se all' Ateismo, al Deismo, al Panteis- 
mo, al Fatalismo o alla Filosofia della creazione. Non, sa se 
il mondo non ha avuto mai principio e non avrà mai fine'!??), 
Tum ordo moralis, socialis atque politicus, tum etiam scientia 
debet habere et inniti fundamento certo, firmo ac immuta- 
bili. Sine quo omnes theoriae, leges, argumenta remanent 
vana verba. Talia autem fundamenta nec Ethica nec scientia 
pure laica-profana habet, habet autem religio. Sine ulteriore 
explicatione hic insistimus in necessitatem monstrandi populo 
integraeque societati humanae influxum, quem exercet religio 
in purificandis moribus, in vitam familiae, in vitam totius socie- 
tatis. Nihil est, quod possit in vita tam individui, quam socie- 
tatis vices religionis supplere. Ut recte ait idem Paul Bureau* 
toute étique purement humaine reste l'esclave de la loi, et 
ethique scientifique n'est que l'exposé scientifique de cet 
esclavage. Que peut-elle faire? Elle parle a l'homme des 
nécessités sociales, la religion lui parle de sa personnalité à 
lui de son origine superiéure, des forces profondement ca- 
chées de son étre spirituel, elle reveille en lui le désir d'une 
liberté complette, lui présente cette liberté dans sa perfection 
rayonante et lui montre l'action morale comme la voie qui 
conduit a cette perfection; voila ce que c'est que le fondement 
religieux de la morale. Notre morale (laique) ressemble, au 
dire de Jean Paul, à une chaussée bien utile, bien large, bien 
süre, qu'on fait traverser le pays tout en deboisant les bois 
sacrés de la religion. Mais au fur et à mesure que ces bois 
sacrés seront déboissés, leur importance pratique pour l'orga- 
nisation morale de la société humaine se fera de nouveau 
sentir, et on comprendra que le mond moderne n'a rien pour 
les remplacer''!?4), 


1?) Op. cit. pg. 43, 44. 
UM) Op. cit. pg. 555. 

Ex his elucet munus status civilis erga familiam. Fami- 
liam esse fundamentum societatis civilis eiusque characte- 
rem ac indolem esse societati rem maximi momenti est the- 
sis non solum civilistarum, sed etiam eorum, qui defendunt 
matrimonium religiosum. Quae cum ita sint, quid ex hoc 
concludi potest pro nostro argumento i.e. pro matrimonio 
civili? Iam vidimus omnimodam inconsequentiam huius 
institutionis, vidimus item unicam viam ad tollendam anar- 
chiam hodiernam esse reformationem societatis secundum 
principia religiosa. Quae reformatio incipienda est ante om- 
nia in familia. In ipsa ergo familia renovandus est character 
religiosus reddendumque familiae id, quod ab ea ablatum 
est cum maximo dammo ipsius familiae totiusque societatis. 
Concludimus — status tenetur non promovere, sed ne tole- 
rare quidem sic dicta matrimonia civilia. Tollerando hanc 
institutionem status peccat contra leges naturae, peccat 
contra leges Ecclesiae et iura civium, peccat etiam contra 
ipsam societatem, nam subvertit fundamenta eiusdem; ipse 
status civilis fit inimicus societatis de cius bono ex natura 
sua curare debet. 

Restauranda est familia religiosa et matrimonia secun- 
dum leges Ecclesiae). Status debet relinquere curae Eccle- 
siae, quae ad Ecclesiam pertinent. Immiscens se in negotia 
matrimonialia et familiaria status civilis, uti vidimus, mons- 
travit se omnino ineptum esse, ut harum rerum curam ha- 
beret. Hoc factum est propterea, quod civilistae vel ex igno- 
rantia vel ex mala voluntate sibi adiudicarant, quae ad ipsos 
non pretinent, nec pertinere possunt; in curanda re, quae sua 
natura status civilis tum competentiam, tum capacitatem 
superat, civilistae consequenter debuerunt pervertere ipsam 
notionem rei, quod revera et fecerunt. 

Ut clarius pateat non solos catholicos, sed etiam om- 
nes, qui rem animo ab omni partium studio alieno conside- 
rant, animadvertere errorem, quem status introducendo mat- 
rimonium civile committat, liceat hic adducere excerpta lit- 
terarum protestantis von Savigny Professoris in universitate 
Berolinensi gubernio Pedemontano. QGubernium hoc enim 
anno 1853 consilium a Professore von Savigny petiit, quid 


1?5)) Litt. Enc. ,Casti Connubii*. 

ipsi videtur de matrimonio civili, an et sub quanam specie 
introducendum sit in regione Pedemontana hac institutione 
tunc temporis carenti. Ad quod Professor von Savigny inter 
cetera respondit: ,, Termini, quibus interrogatio concepta est, 
in affirmativum videntur inclinare responsum; innuere vi- 
dentur, matrimonium civile in eam viam progressum esse, 
quam providentia praefixerit homini, ut perfectioni appro- 
pinquaret. Bis mihi fuit occasio disserendi de matrimonio: 
in tractatu scilicet de iure Romano et in dissertatione de 
legibus Borussiae reformandis.. Exposui ibi principium, 
matrimonii naturam eam esse, quae ex diversis componatur 
elementis, quorum primum et praecipuum est elementum mo- 
rale et religiosum; contra, in matrimonio civili nonnisi ele- 
mentum iuridicum agnoscitur et urgetur, elementum autem 
morale et religiosum ignoratur, negligitur et singulorum re- 
linquitur arbitrio, unde necessario sequitur degeneratio mat- 
rimonii... 

Napoleonis I temporibus principia negantia et destru- 
entia multo minus agebant et dominabant quam nunc. Si 
matrimonium civile in terram, in qua nondum receptum est, 
hodie introduxeritis, multi erunt, qui cum gaudio id recipient, 
non addito actu religioso: alii, ex levitate et vanitate, alii, 
quia principia christiana maximo habent odio. 

Ex altera parte matrimonium civile natura sua necessa- 
rio ad admittendum divortium illimitatum perducit; nam si 
rem ex parte iustitiae consideres, non multum obici potest 
contra hoc, quod matrimonium simpliciter ex voluntate con- 
iugum separatur: obstat solummodo altius principium mo- 
rale religiosum. Si istae res novae constanter executioni 
mandantur, si magna populi pars matrimonium sine actu 
religioso contrahit, si separatio plus minusve arbitrio con- 
iugum reliquitur, mox eo perventum erit, ut limes inter 
matrimonium et concubinatum non iam assignari poterit. 
Tunc familia dissolvitur. 

Notum mihi est ex foliis publicis esse apud vos graves 
conflictus inter partem catholicam et liberalem. Fortasse 
dicetur me ad matrimonium principium catholicum appli- 
casse, omnemque, qui non prorsus se subicere velit principio 
catholico, sententiam, quam ego defendam, omnino debere 
reicere. Ad quae respondeo, me esse Protestantem atque in 

natura matrimonii diiudicanda me non a principio catholico, 
sed a consideratione rei prorsus universali profectum esse. 
Si ergo mea de natura matrimonii sententia et sequellae inde 
deductae magna ex parte cum doctrinis respondentibus Ec- 
clesiae catholicae concordat, hoc argumentum erit, senten- 
tiam, quam exposui, ex intima persuasione mea, non vero ex 
partium quocumque studio fluere'*?6), 

Absolvimus iam considerationem de valore matrimonii 
civilis nec de munere status civilis in hac re fusius loqui 
opus esse existimamus. 

In conclusione huius dissertationis credo non fore su- 
pervacaneum addere pauca, quae non ius, sed potius Theolo- 
giam pastoralem spectant. 

Catholici, praesertim vero pastores animarum, matri- 
monii sanctitati non minus debent invigilare, quam religioni, 
aut saluti animarum. In vanum sunt omnes labores, missiones 
paroeciales, catechisatio atque reliqua cura pastoralis, ubi 
familiae sunt spiritualiter desolatae. Quam saepe autem con- 
tingit in regionibus matrimonium civile habentibus etiam 
catholicos et quidem non pessimos uniri inter se solo mat- 
rimonio civili. Hoc fit potius ex ignorantia quam ex militia: 
ignorant enim veram naturam tum matrimonii civilis, tum 
matrimonii religiosi. Adhuc saepius hoc accidit in casibus 
matrimonii mixti. Etiam illi, qui post matrimonium obliga- 
torium civile celebrant matrimonium religiosum, obligatio- 
nem praestandi mutuum consensum matrimonialem coram 
officiali civili non existimare ut gravem iniuriam illatam sac- 
ramento matrimonii, Ecclesiae, ipsis contrahentibus matri- 
monium!??, Partes hoc nunc considerant ut officium civile 
nihil mali in se habens. Hic status rerum perseverare vi- 
detur propterea, quod nunc non satis explicatur essentia 
matrimonii religiosi et nihil dicitur de matrimonio civili. 


125) Apud v. Hammerstein. De Ecclesia et statu, pg 175... 
Treviris, 1885. 

1?) Hic notamus Ecclesiam permisisse adire syndicos civiles non 
ad consensum matrimonialem exprimendum, sed civilis registrationis causa. 
Syndicus civilis autem consensum exquirit et declarat partes iam matri- 
monio unitas, quod est extra eius competentiam et iniuriosum pro chris- 
tianis. 

Hodie etiam horis catechismi pro pueris, in conventibus 
iuvenum, virorum ac mulierum pastores animarum aliique 
catholici inveniunt opportunum tempus loquendi de iure 
liberae organisationis catholicorum, de iure hobendi synda- 
catus catholicos, circulos pro exercitiis physicis (sport) etc. 
Matrimonium autem civile, etiam in regionibus, ubi hoc 
etiam catholicis est obligatorium et antecendes religiosum, 
non satis explicatur. Existimamus non erraturos, si dicemus 
familiam religiose formatam per matrimonium sacramentale 
maioris esse momenti, quam scholam confessionalem, quam 
organisationes catholicas, eo autem magis quam syndacatus, 
sport etc. Si vero pro his saepe tam laudabiliter et tenaciter 
luctatur contra agressores, quare eo fortius non impugnan- 
tur leges profanantes sanctitatem matrimonii et familiae. 
Pro nostro argumento habemus plures et claras Litteras En- 
cyclicas Summorum Pontificum: Pii VIII (prima eius En- 
cyclica), Pii IX, Leonis XIII, Pii XI. Si tamen vitam obser- 
vamus, non semel animadverti potest pastores animarum 
scripta de hac re a Summis Pontificibus minore, quae par 
est, diligentia legere et quam minime studere ut nefandae 
leges civiles abrogentur et matrimonii sanctitas restituatur. 
Saepe enim timetur, ne accusent civilistae nos luctari cum 
statu atque societate civili. Quam accusationem carere fun- 
damento patet ex eo, quod leges matrimonii civilis non pos- 
sunt attribui aut statu ut tali, aut societati civili, sed paucis 
membris societatis massonicae, qui vix adepta potestate ci- 
vili ubique introducunt matrimonium civile sine respectu ad 
voluntatem et utilitatem societatis. Impugnantes matrimo- 
nium civile non erimus adversarii aut status aut societatis 
civilis, sed paucorum liberalium, qui, saepe profecto, quod 
dolendum est, se ipsos identificant cum statu. 

QUESTIONES: 


1? QUID SPECTET AD ECCLESIAM ET QUID AD 


STATUM 


CIVILEM CIRCA MATRIMONIA BAPTISA- 
TORUM. 


Fontes et auctores pro hac quaestione: 


Fontes: 


PP. 


Pius VI. Constitutio ,, Auctorem Fidei". 
Pius VIII. Litt. Encyc. ,,Traditi humilitati". 
Gregorius XVI. Litt. Encyc. ,,Memores". 


» Leo XIII. 3 » Arcanum". 
». Pius XI. E 5 ,Casti Connubii*. 
Auctores: 

Schmalzgrueber. Jus Ecclesiasticum. t. IV, p. II. 
Pignatelli. Consultationes Canonicae. t. VIII, cns. 111. 
Laurenti. Jus Canonicum. t. IV, tit. I. 
Cavagnis. Institutiones Juris Publici Ecclesiastici. 
Roskovany. Matrimonium in Ecclesia Catholica. 
Wernz. Jus Decretalium. t. IV. 
Wernz-Vidal. Jus Matrimoniale. 
Cappello. De Matrimonio. 
Gasparri. De Matrimonio. 
Lepicier. De Matrimonio. 
Perrone. De Matrimonio christiano. t. II. 
De Smeet. De Sponsalibus et Matrimonio. 
Rosset. De Sacramento Matrimonii. 


Demonstrata absoluta incompetentia status civilis re- 
gendi matrimonia baptisatorum per institutionem sic dicti 
matrimonii civilis, qua vindicatur exclusiva competentia sta- 

tus in matrimonia nihil relinquendo Ecclesiae, indicandum 
adhuc remanet, quae concrete in hac materia spectent ad 
Ecclesiam quaeque ad statum civilem. 

Haec vero tradimus non per modum discussionis et 
demonstrationis, sed per modum summae eorum, quae docen- 
tur a Summis Pontificibus et Juris Canonici Doctoribus. 

In Codice Juris Canonici de quaestione competentiae 
pauca et modo generali expressa inveniuntur. 

In Canone 1016 dicitur: ,Baptisatorum matrimonium 
regitur iure non solum divino, sed etiam canonico, salva com- 
petentia civilis potestatis circa mere civiles eiusdem mtrimo- 
nii effectus". 

De causis vero matrimonialibus haec traduntur: Can. 
1960 ,,Causae matrimoniales inter baptizatos iure proprio et 
exclusivo ad iudicem ecclesiasticum spectant". 

Can. 1961. ,Causae de effectibus mere civilibus, si 
principaliter agantur, pertinent ad civilem magistratum ad 
normam can. 1016; sed si incidenter et accessorie, posunt 
etiam a iudice ecclesiastico ex propria potestate cognosci ac 
definiri". 

Ad indicandum concrete, quae veniant nomine effec- 
tuum civilium et spectent ad competentiam fori civilis, quae- 
que non veniant hoc nomine, et spectent ad forum Ecclesiae, 
omnia dividenda esse iudicavi: I" in praecendentia celebratio- 
nem matrimonii, II^ ipsam celebrationem contractus matri- 
monialis, III? subsequentia ex matrimonio celebrato. 

I^ Uti in omni contractu, ita et in matrimonio impri- 
mis diudicatur inter quos et quibus sub conditionibus illud 
iniri possit. Terminis Juris Canonici loquendo haec quaestio 
resolvitur per impedimenta dirimentia vel impedientia ma- 
trimonium. Quae vero concrete sub respectu ad impedimenta 
matrimonialia ad Ecclesiam quaeque ad potestatem civilem 
pertinent? 

1? Solius Ecclesiae est impedimenta dirimentia vel im- 
pedientia matrimonium statuere et super illis dispensare. 

2? Potestas civilis potest, non tamen invita Ecclesia, 
cogere cives baptizatos ad observandam hanc legem Ecclesiae. 

3" Potestas civilis potest recurrere ad Ecclesiam, ut 
ipsa sua legnslatione in hac re succurrat necessitati boni com- 
munis. 

4? Potestas civilis potest ponere conditiones ante mat- 
rimonium adimplendas effectus mere civiles matrimonii non 
autem validitatem ipsius matrimonii spectantes: sic e.g. 
militaris vel diplomaticus ut in suo munere possit permanere, 
non potest inire matrimonium nisi cum persona conditionis 
aequae muneri eius, qui matrimonium vult inire. 

59 Potestas civilis vero non potest dispensare super 
impedimentis statutis lege Ecclesiae. 

69 Potestas civilis non potest invita Ecclesia urgere 
cives aliqua poena ad observandam legem Ecclesiae. 

79 Potestas civilis non potest prohibere, quominus mat- 
rimonium pauperes ineant. 

89? Potestas civilis non potest sterilizare, ut aiunt, in- 
firmos, ut impotentes fiant. 


99 Potestas civilis non potest dispensare super lege 
civili recepta in lege canonica e.g. super impedimento cog- 
nationis legalis. Haec enim lex civilis, recepta in iure cano- 
nico obligat fideles iam non vi legis civilis, sed vi legis eccle- 
siasticae. Lex civilis in tali casu legi ecclesiasticae suppe- 
ditat solummodo elementum materiale. 

II. Si ipsam celebrationem contractus matrimonialis 
consideramus, hic duo attendenda sunt: forma celebrationis 
et adnotatio matrimonii celebrati. 


19 Quod forman celebrationis matrimonii baptizatorum 
attinet, solius Ecclesiae est eam determinare, mutare, super 
ea dispensare. Status civilis in hac re est omnino incompe- 
tens et quoties in hac re leges fert, toties violat limites prop- 
riae competentiae. Nec contrarium probat, quod Ecclesia 
aliquando exigit vel permittit, ut lata lex civilis de hac re a 
fidelibus observetur. Ecclesia in his casibus urget non obser- 
vationem legis per se iniustae nullumque valorem habentis, 
sed vult defendere cives a damnis, quae imminent ex parte 
potestatis civis pro neglecta ipsius lege, quamvis iniusta. Nec 
dicas Ecclesiam agnoscere formam matrimonii statutam a 
lege civili, cum ipsa agnoscit ut valida matrimonia acatholi- 
corum celebrata modo a lege civili praescripto, nam hic 
respicitur non observantia formae civilis (acatholici nulla 
forma tenentur; Can. 1099 8 2), sed legitima manifestatio 
consensus contrahentium. 

2? Quod vero adnotationem matrimoniorum spectat, 
potestas civilis hic libera est vel uti registris, quae fiunt a 
parocis ad normam Can. 1103, uti est e.g. in Lituania, vel 
obligare cives, ut ipsi de matrimonio ab ipsis inito certiorem 
faciant oficialem civilem. Negligentes hoc officium cives 
a statu puniri possunt etiam privatione effectuum mere civi- 
lium ex eorum matrimonio. Proinde matrimonium etiam non 
registratum ad normam legis civilis in foro civili pro valido 
haberi debet et quidem a momento ipsius celebrationis. 

III. Si consideramus subsequentia matrimonium seu 
aliis verbis effectus ex matrimonio celebrato, communis Ca- 
nonistarum doctrina paucis verbis exprimitur: status est or- 
dinare effectus civiles separabiles ab ipso matrimonio. Ad 
determinanda vero haec concrete considerabimus separatim, 
quae spectant coniuges, prolem atque causas matrimoniales. 

1" a) Quod coniuges spectat, exclusive est Ecclesiae 
declarare, quaenam mutua iura et officia oriantur inter co- 
niuges ex matrimonio. Potestas civilis hic absolute est in 
competens. Potestas civilis matrimonio valido coram Eccle- 
sia debet agnosceres omnes effectus inseparabiles a matri- 
monio eosque negare debet matrimonio invalido. Atque hoc 
lege civili sancire debet. 

b) Potestatis vero civilis est determinare inter coniuges 
quantitatem dotis, conditiones et modum haereditatis et suc- 
cessionis in bona, titulos, honores. Item potestas civilis com- 
petens est privare cives officiis publicis vel privatis, haeredi- 
tate vel successione in bona, honores, titulos alterius partis 
propter neglectas leges civiles ineundo matrimonium. 

c) Potestas civilis tamen non potest ullam ob causam 
prohibere vel impedire coniuges generare prolem. 

2* a) Quod vero prolem iam generatam spectat, potes- 
tas civilis non est competens legitimitatem natalium cognos- 
cere, si in dubium vocatur legitimitas matrimonii parentum. 
In tali casu resolvere utramque quaestionem pertinet ad Ec- 
clesiam. 

Si vero quaestio legitimitatis natalium dependet a 
quaestione, num matrimonium de facto celebratum sit, po- 
testas civilis potest utramque quaestionem cognoscere. 

b) Potestas civilis competens est ad determinandas con- 
diciones et modum successionis filiorum in bona, honores, 


89 


titulos parentum; item potest determinare unicuique classi 
civium, saltem generaliter, civilis instructionis gradum. 

c) Potestas civilis ius habet etiam illegitime natis con- 
cedere iura civilia legitimorum. 

d) Non habet tamen potestas civilis ius exigere, ut ille- 
gitime nati aequiparentur legitimis etiam in iure canonico. 

e) Item non est potestatis civilis determinare mutua 
iura et relationes inter prolem et genitores. 

3? Si denique varias causas matrimoniales consideremus, 
haec principia statui possunt: 

a) Cognoscere causas validitatis vel liceitatis matrimo- 
nii exclusive spectat ad Ecclesiam. 

b) Cognoscere causas separationis coniugum exclusivo 
iure spectat ad Ecclesiam, nisi pro singulis locis et casibus 
aliter ab Ecclesia provisum sit. Ad Ecclesiam spectat cognos- 
cere etiam causas criminales coniugum, quatenus hae res- 
pectum ad separationem coniugum habent. 

c) Ecclesia competens est cognoscere et dirimere etiam 
causas de effectibus mere civilibus, quatenus hae causae 
simul cum aliis i. e. valoris vinculi matrimonialis, separationis 
coniugum proponuntur. 

d) Potestatis civilis autem est agere causas de effecti- 
bus mere civilibus (dos, sustentatio in casu separationis, 
damna ex vinculo invalido ob culpam alterutrius prove- 
nientia etc.) dummodo in his causis incidenter non oriatur 
quaestio de valore vinculi matrimonialis, separationis coniu- 
gum. Secus iudex civilis ab incepta causa se abstinere debet, 
usquedum causa incidens ab Ecclesia resoluta erit. 

e) Item potestatis civilis est tractare causas criminales 
coniugum quatenus vindictam pro crimine, non vero sepa- 
rationem coniugum spectant. 

f) Potestas civilis incompetens est ad tractandas causas 
separationis coniugum, nisi hoc ab Ecclesia ipsi conces- 
sum est. 

g) Potestas civilis absolute incompetens est ad cognos- 
cendas causas de valore vinculi matrimonialis. 

2»? DE QUIBUSDAM REBUS SUIS ECCLESIA LIBERE 
DISPONERE VALEAT 


Hic non est mihi in animo quaerere, quid in regimine 
matrimonii Ecclesia revocare, mutare, super quibus dispen- 
sare necnon quibus in casibus brachium saeculare invocare, 
sed quid statui civili cedere possit se ipsa privando suo iure. 

Solvenda hac quaestione indirecte respondere intendo 
civilistis accusantibus Ecclesiam nimii rigoris in quaestionibus 
matrimonialibus. Accusant enim Ecclesiam tenaciter persi- 
stere etiam in illis rebus, quibus sine praeiudicio sanctitati 
et honestati matrimonii possit renuntiare in favorem iuris- 
dictionis status civilis. Immo eam ita agere debere, cum hoc 
exigat modernus conceptus status eiusque compententia. Ad 
quae respondemus: 

1? Si Ecclesiae ius statuendi impedimenta matrimonia- 
lia consideramus, Ecclesia ex duplici ratione non potest pri- 
vari hoc iure in favorem status civilis. 

a) Impedimenta sunt vel iuris divini vel iuris ecclesias- 
tici. Explicare vero et declarare ius divinum, sive naturale sive 
positivum non est status civilis, sed Ecclesiae. Nec probari 
potest Ecclesiam hoc munere renuntiare vel id alteri delegare 
posse. Ceterum, etiamsi Ecclesia posset hoc facere, plerique 
status praesertim huius aetatis iam propterea incapaces es- 
sent vices Ecclesiae in hac re supplere, quod persaepe magis- 
tratus gubernii civilis ius divinum non solum ignorant, sed 
ne agnoscunt quidem. 

b) Ecclesia etiam sibi reservando ius statuendi impedi- 
menta matrimonialia non potest permittere, ut praeter ipsam 
potestas quoque civilis habeat ius constituendi impedimenta 
ligantia fideles vi legis civilis. In hoc enim casu status civilis 
haberet facultatem ponendi conditiones ad validam vel lici- 
tam susceptionem sacramenti, quod omnino absonum est 
etiam ipsis civilistis. Administratio sacramentorum relicta 
est soli Ecclesiae, nec probari potest hanc potestatem ex 
toto vel ex parte ab Ecclesia alteri potestati delegari posse. 

Quod vero a civilistis adducuntur exempla Summos 
Pontifices olim concessisse potestati civili ius ferendi impe- 
dimenta matrimonialia, hoc ita est intelligendum: Ecclesiam 
tribuisse potestati civili facultatem declarandi, quid ipsa 

existimet usui esse bono societatis in regimine matrimonii 
(quod etiam nunc Ecclesia non negat). Illae dispositiones vel 
potius declarationes potestatis civilis vim habebant non vi 
legis civilis, sed quia Ecclesia has dispositiones suas fecit, uti 
et nunc e. g. impedimentum cognationis legalis. 

2? Fere idem dicendum est de forma matrimonii. Verum 
est pro matrimonio, ut contractu sacro ex natura et ut sacra- 
mento inter baptizatos, nec ab Auctore naturae nec a Christo 
aliquam formam statutam esse. Iam ante probatum est hoc 
fieri posse ab Ecclesia, non vero a potestate civili, quia non 
est potestatis civilis ponere conditiones et formam ad vali- 
dam vel licitam sacramentorum celebrationem. 

3* Idem dicendum est de effectibus matrimonii, exclusis 
iis, qui sunt mere civiles. Nonnulli eorum non sunt iuris ec- 
clesiastici, sed iuris naturalis et Ecclesia habet ius atque mu- 
nus eos declarandi ac defendendi, non habet vero ius eos 
revocandi, mutandi, eorumque regimen potestati civili ce- 
dendi. 

Quoad vero effectus canonicos, Ecclesia potest eos mu- 
tare, revocare, non tamen eorum regimen potestati civili 
cedere. 

4* Denique si causas matrimoniales consideramus, hae 
sunt duplicis generis: de validitate ipsius matrimonii sacra- 
menti et separationis coniugum. 

a) De capacitate potestatis civilis in causis primi gene- 
ris, iam potest deduci responsum ex supra dictis: cum est 
quaestio de valore sacramenti, huius generis causae matri- 
moniales spectant exclusive ad Ecclesiam; neque ipsa hoc 
ius et munus alteri cedere vel delegare potest. 

b) De secundo genere causarum matrimonialium, quae 
etiam spectant ad Ecclesiam, cum hic non tangitur quaestio 
de valore vel liceitate sacramenti, dicendum est Ecclesiam 
posse committere has causas etiam potestati civili. In praxi ta- 
men distinguendum est inter leges status civilis. Si aliquis 
status in sua legislatione de hac re (de separatione namque 
coniugum) haberet aliquid contrarium legi naturae, vel legi 
divinae positivae, Ecclesia in hoc casu ne causas quidem 
huius secundi generis cedere potest potestati civili. Secus au- 
tem, si in legislatione status civilis de hac re nihil invenitur 
contra ius naturae vel legem divinam positivam. 

Errores corrigendi 

